
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 408 


11 Απριλίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση ΤΟΕΒ Εξάρχου Ν. Γρεβενών. 1 

Σύσταση ΤΟΕΒ Δασοχωρίου Ν. ΓΡΕΒΕΝΩΝ. 2 


ΑΠΟΦΑΣΕΙ Σ 

Αριθ. 383 (1) 


Σύσταση ΤΟΕΒ Εξάρχου Ν. Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Το άρθρο 16παρ. 1 του Ν. Δ. 388/58 «περί έργων ΕΒ» 

2. Το άρθρο 18 του από 13-9-59 ΒΔ«περί ΟΕΒ». 

3. Το Π.Δ. 332/83 «περί μεταβίβασης αρμοδιοτήτων του 
υπουργείου Γεωργίας στους Νομάρχες» 

4. Την απόφαση του Υπ. Γεωργίας με αριθμ. 123389/ 
724/902/4.3.90 «περί ενιαίου τύπου καταστατικού των ΤΟΕΒ». 

5. Τις διατάξειςτου Ν. 2040/92 με άρθρο 7 «περί ρυθμί- 
σεως θεμάτων αρμοδιοτήτων Υπ. Γεωργίας κτλ.». 

6. Το αριθμ. 27 του Ν. 2081/92 με το οποίο προστέθηκε 
το άρθρο 29Α στο Ν. 1558/85 «για έλεγχο των δαπανών 
των κανονιστικών διοικητικών πράξεων». 

7. Τις διατάξειςτου άρθρου 63του Π.Δ. 30/1996 όπως 
ισχύει. 

8. Το πρακτικό της από 22.2.2001 ιδρυτικής συνέλευ¬ 
σης του ΤΟΕΒ Εξάρχου Ν. Γ ρεβενών, με το οποίο εγκρί- 
θηκε το καταστατικό. 

9. Τη σχετική εισήγηση του τμήματος Εγγείων Βελτιώ¬ 
σεων, αποφασίζουμε: 

1. Συνιστούμε Τοπικό Οργανισμό Εγγείων Βελτιώσεων 
(ΤΟΕΒ) με την επωνυμία «ΤΟΕΒ Εξάρχου Ν. Γ ρεβενών», 
με έδρα τον Έξαρχο Νομού Γ ρεβενών. 

2. Εγκρίνουμε το καταστατικό του παραπάνω ΤΟΕΒ, 
αποτελούμενο από 50 άρθρα, με τις παρακάτω προσθή¬ 
κες που έγιναν στην ιδρυτική συνέλευση του Οργανισμού: 

α) Στο άρθρο 1 μετά τη λέξη «επωνυμία», προστίθεται 
«ΤΟΕΒ ΕΞΑΡΧΟΥ ΝΟΜΟΥ ΓΡΕΒΕΝΩΝ». 

β) Τα κενά του άρθρου 2 συμπληρώνονται κατά σειρά 
ως εξής: «στο Δ.Δ. Εξάρχου του Δήμου Βεντζίων» και 
«Γ ρεβενών» 

γ) Τα κενά το άρθρου 3 συμπληρώνονται ως εξής: 

Μετά τη λέξη «έκταση» προστίθεται: «χιλίων εκατόν 
εξήντα (1160)». 


Μετά τη λέξη «λειτουργούντα» προστίθεται: «αντλιο¬ 
στάσιο το οποίο μεταφέρει το νερό που συλλέγεται στο 
γεώφραγμα Εξάρχου, με φυσική ροή στις υδροληψίες 
των υπό άρδευση κτημάτων». 

δ) τα κενά του άρθρου 10 συμπληρώνονται ως εξής: 
από μηδέν (0) μέχρι πέντε (5) στρέμματα μηδέν (0) ψήφους 
-«- πέντε (5) -><- είκοσι (20) -«- μία (1) ψήφος 

-«- είκοσι (20 -«- πενήντα (50) -«- δύο (2) ψήφους 

πάνω από πενήντα (50) -«- τρεις (3) ψήφους 

Ομάδα μελών που κατέχει συνολικά έκταση πέντε (5) 
στρεμμάτων δικαιούται μία (1) ψήφο και ορίζει αντιπρό¬ 
σωπό της στην τοπική συνέλευση. 

Στην παράγραφο 5 μετά τη φράση «δικαιοδοσίας αυτού 
σε», προστίθεται: «(20) είκοσι», μετά τις λέξεις «ως εξής» 
προστίθεται: «1) Έξαρχος είκοσι (20)» 
ε) Τα κενά του άρθρου 18 συμπληρώνονται ως εξής : 
της παραγράφου 1 με το: «πέντε (5)» 
της παραγράφου 2 με: «πέντε (5)» και «τρία (3))» 
στ) τα κενά του άρθρου 19 συμπληρώνονται με: «δύο 
(2)» και «τριών (3)» 

ζ)το κενό του άρθρου 22 συμπληρώνεται με: «τρία (3)» 
η) τα κενά του άρθρου 33 συμπληρώνονται κατά σειρά: 
«χίλιες (1000)» 

«εκατό (100)» 

«μία (1)» 

3. Η ισχύς της απόφασης αυτής αρχίζει από σήμερα. 

4. Κάλυψη δαπάνης: Η απόφαση αυτή ουδεμία δαπάνη 
προκαλεί στον προϋπολογισμό του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 21 Μαρτίου 2001 

Ο Νομάρχης κ.α.α. 

ΓΕΩΡΓΙΟΣ ΜΙΧΑΛΟΓΙΑΝΝΗΣ 


ΚΑΤΑΣΤΑΤΙΚΟ ΤΟΠΙΚΟΥ ΟΡΓΑΝΙΣΜΟΥ 
ΕΓΓΕΙΩΝ ΒΕΛΤΙΩΣΕΩΝ 
(Τ.Ο.Ε.Β) ΕΞΑΡΧΟΥ Ν. ΓΡΕΒΕΝΩΝ 

Α. ΕΠΩΝΥΜΙΑ ΚΑΙ ΕΔΡΑ 

Άρθρο Ιο 

Επωνυμία - Νομική Προσωπικότητα - Εποπτεία 

Συνιστάται Τοπικός Οργανισμός Εγγείων Βελτιώσεων 
(Τ.Ο.Ε.Β.) με την Επωνυμία ΤΟΠΙΚΟΣ ΟΡΓΑΝΙΣΜΟΣ ΕΓ¬ 
ΓΕΙΩΝ ΒΕΛΤΙΩΣΕΩΝ ΕΞΑΡΧΟΥ ΝΟΜΟΥ ΓΡΕΒΕΝΩΝ ο 

οποίος διέπεται από τις διατάξεις του Νομοθετικού Δια¬ 
τάγματος 3881 της 25ης Οκτωβρίου 1958 «Περί έργων 
Εγγείων Βελτιώσεων», των εκτελεστικών αυτού διαταγ¬ 
μάτων και του παρόντος καταστατικού. 

Ο Οργανισμός αποτελεί Νομικό Πρόσωπο Ιδιωτικού 
Δικαίου, οι σχέσεις δε μεταξύ αυτού και των μελών του 
διέπονται από το παρόν Καταστατικό και τη σχετική Νο¬ 
μοθεσία «Περί Οργανισμών Εγγείων Βελτιώσεων 
(Ο.Ε.Β.)». 

Ο Οργανισμός εποπτεύεται από την οικεία Περιφερεια¬ 
κή Υπηρεσία Εγγείων Βελτιώσεωντου Υπουργείου Γεωρ¬ 
γίας, η οποία ασκεί το Διοικητικό, Τεχνικό και Διαχειριστι¬ 
κό έλεγχο αυτού. 

Άρθρο 2ο 
Έδρα - Σφραγίδα 

Ο Οργανισμός έχει την έδρα του στο Δ.Δ. Εξάρχου του 
Δήμου Βεντζίωντου Νομού Γρεβενών. 

Η σφραγίδα του Οργανισμού φέρειτην επωνυμία του. Η 
επωνυμία του Οργανισμού στη σφραγίδα και συγκεκρι¬ 
μένα οι λέξεις «Τοπικός Οργανισμός Εγγείων Βελτιώσε¬ 
ων» είναι δυνατόν να αναγράφονται με τα αρχικά γράμ¬ 
ματα του Οργανισμού (Τ.Ο.Ε.Β.). 

Β'. ΣΚΟΠΟΣ - ΠΕΡΙΟΧΗ ΔΙΚΑΙΟΔΟΣΙΑΣ - ΔΙΑΡΚΕΙΑ 

Άρθρο 3ο 

Σκοπός - Περιοχή δικαιοδοσίας 

Ο Οργανισμός έχει σκοπό την έγγειο βελτίωση των 
αγροκτημάτων των μελών του, τα οποία βρίσκονται μέσα 
στην περιοχή της δικαιοδοσίας του. Η περιοχή δικαιοδο¬ 
σίας του Οργανισμού περιλαμβάνει έκταση χιλίων εκατόν 
εξήντα (1.160) στρεμμάτων και επεκτείνεται στην περιοχή 
που εξυπηρετείται ή που πρόκειται να εξυπηρετηθεί από 
τα εξής έργα. 

Λειτουργούντα: αντλιοστάσιο το οποίο μεταφέρει το νε¬ 
ρό που συλλέγεται στο γεώφραγμα Εξάρχου, με φυσική 
ροή στις υδροληψίες των υπό άρδευση κτημάτων. 

Η περιοχή δικαιοδοσίας του Οργανισμού μπορεί να 
μεταβάλλεται ανάλογα με την επέκταση ή τον περιορι¬ 
σμό των εκτάσεων που εξυπηρετούνται από τα έργα δι¬ 
καιοδοσίας του. Κάθε μεταβολή της περιοχής δικαιοδο¬ 
σίας καθορίζεται με σχετική απόφαση του οικείου Νο¬ 
μάρχη. 

Με την ίδια απόφαση καθορίζεται ο αριθμός των αντι¬ 
προσώπων που συγκροτούν την Γενική Συνέλευση και ο 
αριθμός των αντιπροσώπων αυτών κατανέμεται κατά Δή¬ 
μους ή Κοινότητες. Εάν η νέα περιοχή είναι ίση ή μεγαλύ¬ 
τερη του μισού της περιοχής δικαιοδοσίας του Τ.Ο.Ε.Β., 
τότε συγκαλούνται από την οικεία Περιφερειακή Υπηρε¬ 
σία Ε.Β. όλες οι Τοπικές Συνελεύσεις για την ανανέωση 
των παλαιών και για την εκλογή νέων αντιπροσώπων, βά- 
σειτης νέας κατανομής. Στην αντίθετη, μετηνπαραπάνω 
περίπτωση δεν εκλέγονται αντιπρόσωποι για τη νέα πε¬ 
ριοχή, μέχρι να λήξει ή να ανακληθεί η θητεία των αντι¬ 
προσώπων, που συγκροτούντο σώμα της Γενικής Συνέ¬ 
λευσης. 

Άρθρο 4ο 

Η χρονική διάρκεια του Οργανισμού είναι απεριόριστη. 

Στις εργασίες, στα Γραφεία και στις συνεδριάσεις του 
Οργανισμού δεν επιτρέπονται συζητήσεις που φεύγουν 
από το σκοπό και τις επιδιώξεις του Οργανισμού καθώς 
επίσης και πολιτικές συζητήσεις. 


Γ. ΑΡΜΟΔΙΟΤΗΤΕΣ ΚΑΙ ΥΠΟΧΡΕΩΣΕΙΣ 
ΤΟΥ ΟΡΓΑΝΙΣΜΟΥ 

Άρθρο 5ο 

Στον Οργανισμό ανήκουν οι εξής αρμοδιότητες και υπο¬ 
χρεώσεις: 

Η διοίκηση, λειτουργία και συντήρηση των εγγειοβελ¬ 
τιωτικών έργων της αρμοδιότητάς του και ειδικότερα: 

1. Η ρύθμιση της χρήσεως και η διανομή των υπό τη δι¬ 
οίκηση του Οργανισμού υδάτων, με την επιβολή κανονι¬ 
σμών αρδεύσεως και τη λήψη λοιπών αναγκαίων μέτρων. 

2. Η αστυνόμευση των υδάτων και των έργων. 

3. Η επιβολή και η βεβαίωση των, κατά τα άρθρα 8 και 29 
του παρόντος καταστατικού εισφορών, τελών και λοιπών 
απαιτήσεων. 

4. Η εξόφληση των οφειλών αυτού προς το Δημόσιο, το 
Κ.Τ. Γ. Κ. και Δασών καιτην Α.Τ. Ε., και η είσπραξη των οφει- 
λώντων κάθε φύσεως Νομικών ή φυσικών προσώπωνπου 
ωφελούνται από αυτόν. 

5. Ο καθορισμός και η είσπραξη μισθωμάτων και δικαι¬ 
ωμάτων, σύμφωνα με το άρθρο 14 παράγρ. I ε' του 
3881/1958 Ν.Δ. 

6. Η, σε συνεργασία με τις αρμόδιες Περιφερειακές 
Υπηρεσίες του Υπουργείου Γεωργίας, λήψη κάθε ανα¬ 
γκαίου μέτρου, για τη γεωργική αξιοποίηση της περιοχής 
δικαιοδοσίας του, καθώς επίσης και η μέριμνα για την 
εφαρμογή κατάλληλων συστημάτων και μεθόδων που 
συντελούν στην εντατική εκμετάλλευση του εδάφους. 

7. I) Ο Οργανισμός, προκειμένου για αρδευτικά έργα, 
καταρτίζει υποχρεωτικά, για την περιοχή δικαιοδοσίας 
του, ωρολόγια προγράμματα και κανονισμούς αρδεύσε¬ 
ων με βάση τα προγράμματα καλλιεργειών που συντάσ¬ 
σει κάθε χρόνο. 

Τα παραπάνω προγράμματα καλλιεργειών καταρτίζο¬ 
νται σύμφωνα με τις οδηγίες των αρμοδίων Υπηρεσιών 
του Υπουργείου Γεωργίας και μέσα στα πλαίσια του Τοπι¬ 
κού και Γενικού Προγράμματος του Υπουργείου Γεωρ¬ 
γίας, τα δε ωρολόγια προγράμματα και οι κανονισμοί αρ¬ 
δεύσεως βάσει οδηγιών της Γ.Δ.Ε.Β., ώστε να επιτυγχά¬ 
νεται με αυτά, κατά τον καλύτερο τρόπο η μεγαλύτερη 
δυνατή απόδοσης των έργων. 

II) Η τήρηση των ωρολογίων προγραμμάτων και κανονι¬ 
σμών αρδεύσεως είναι υποχρεωτική για όλα τα μέλη του 
Οργανισμού. 

Ο οργανισμός μπορεί να απαιτήσει να του καταβληθούν 
τα κάθε μορφής αρδευτικά δικαιώματα, που καθορίστη¬ 
καν με τα παραπάνω προγράμματα, και από τα μέλη του 
εκείνα που από δική τους υπαιτιότητα ή δεν έκαναν καθό¬ 
λου χρήση του αρδευτικού νερού ή έκαναν μερική μόνο 
χρήση ή ακόμα δεν ωφελήθηκαν από τη χρήση αυτή. 

Επίσης μέλη του Οργανισμού, που οι ιδιοκτησίες τους 
έπαθαν ζημιά από τη μη συμμόρφωσή τους με τα προ¬ 
γράμματα καλλιεργειών, δεν απαλλάσσονται από την κα¬ 
ταβολή των αρδευτικών δικαιωμάτων, ούτε δικαιούνται 
να ζητήσουν αποζημίωση, για τις ζημιές που έγιναν στις 
ιδιοκτησίες τους. 

III) Ο Οργανισμός έχει υποχρέωση να ζητεί τις υποδεί¬ 
ξεις και οδηγίες της Γ.Δ.Ε.Β. και των άλλων αρμόδιων Γε¬ 
ωργικών Υπηρεσιών και να τις εφαρμόζει για την καλύτε¬ 
ρη χρησιμοποίηση του νερού. 

IV) Ο Οργανισμός έχει το δικαίωμα να καταρτίζει ετήσια 
προγράμματα καλλιεργειών για τις εκτάσεις της περιο¬ 
χής του που δεν αρδεύονται, εφόσον αυτά συμβάλλουν 
στην καλύτερη αξιοποίηση των έργων δικαιοδοσίας του 

καθώς επίσης και προγράμματα των οικονομικών υπο¬ 
χρεώσεων αυτού. 

8. Η μέριμνα για τη σύνταξη μελετών, την κατασκευή ή 
συμπλήρωση έργων καθώς και η μέριμνα διοικήσεως, συ- 
ντηρήσεως και λειτουργίας των έργωνπου υφίστανταικαι 
των έργων που θα εκτελεσθούν. Η δαπάνη συντάξεως 
των σχετικών μελετών θα βαρύνει τον Οργανισμό και θα 
προέρχεται από τους πόρους αυτού ή από δανειακά κε¬ 
φάλαια. 

9. Η ρύθμιση της συντηρήσεως και λειτουργίας των έρ¬ 
γων αξιοποιήσεως εδάφους της αρμοδιότητάς του, που 
εκτελέστηκαν ή που θα εκτελεστούν από Νομικά ή Φυσι¬ 
κά πρόσωπα και με δαπάνες αποκλειστικά και μόνο αυ¬ 
τών, εφόσον η συντήρηση και η λειτουργία των έργων αυ¬ 
τών επηρεάζει, με οποιοδήποτε τρόπο την εκμετάλλευση 
και την ασφάλεια των έργων εγγείων βελτιώσεων, που τε¬ 
λούν υπό την διοίκηση του Οργανισμού. Επίσης στις πε¬ 
ριπτώσεις αυτές ο Οργανισμός εκδίδει κανονισμούς συ¬ 
ντηρήσεως και λειτουργίας των έργων, προς τους οποί¬ 
ους υποχρεούνται να συμμορφώνονται τα Νομικά ή 
Φυσικά πρόσωπα, στην διοίκηση των οποίων τελούν τα εν 
λόγω έργα. Σε περίπτωση αρνήσεως ή δυστροπίας των 
προσώπων αυτών, η διοίκηση των έργων αυτών μεταβι¬ 
βάζεται, με απόφαση του οικείου Νομάρχου, προσωρινά 
ή οριστικά στον Οργανισμό, ο οποίος ασκεί τη διοίκηση 
αυτή με δαπάνες των ενδιαφερομένων. 

10. Για την πρόσληψη, την απόλυση, τις ποινές, τα προ¬ 
σόντα, την μισθοδοσία κλπ των υδρονομικών οργάνων 
του Τ.Ο.Ε.Β., εφαρμόζονται οι διατάξεις του Π.Δ. 
499/1975. 

11.1) Το Διοικητικό Συμβούλιο του Οργανισμού είναι δυ¬ 
νατόν, κατά την άσκηση των αρμοδιοτήτων του, να επι¬ 
βάλλει τις από το Καταστατικό προβλεπόμενες κυρώσεις 
και αναγκαστικά μέτρα, κατά των μελών που δεν εκπλη¬ 
ρώνουν τις υποχρεώσεις τους. Μεταξύ των κυρώσεων 
αυτών είναι δυνατόν να επιβληθεί και η διακοπή της πα¬ 
ροχής του αρδευτικού νερού, στα μέλη που δεν εκπλη¬ 
ρώνουν τις, προς τον Οργανισμό, κάθε μορφής ληξιπρό¬ 
θεσμες υποχρεώσεις τους, είτε αυτές είναι της τρέχου¬ 
σας χρήσης είτε παλαιοτέρων χρήσεων. 

II) Πριν την επιβολή κυρώσεων ή αναγκαστικών μέτρων 
κατά μέλους του ο Οργανισμός του αποστέλλει έγγραφη 
ειδοποίηση στην οποία ορίζεται προθεσμία, μέσα στην 
οποία, προκειμένου περί αναγκασμού σε ενέργεια, πρέ¬ 
πει να εκτελεσθεί αυτή. 

Η επίδοση της ειδοποιήσεως ενεργείται από υπάλληλο 
του Οργανισμού ή εντεταλμένο, για το σκοπό αυτό, άλλο 
μέλος του Οργανισμού. Η επίδοση της ειδοποιήσεως βε¬ 
βαιώνεται με την υπογραφή, στο βιβλίο επιδόσεως εγ¬ 
γράφων, του μέλους προς το οποίο απευθύνεται. Σε πε¬ 
ρίπτωση που αυτό αρνείται την παραλαβή υπογράφουν 
δύο μάρτυρες. Η επίδοση της ειδοποιήσεως μπορεί να γί¬ 
νει και με συστημένη επιστολή. 

Τα μέλη του Οργανισμού που κατοικούν σε πόλεις ή κω- 
μοπόλεις έχουν υποχρέωση να γνωστοποιούν, με έγγρα¬ 
φη δήλωσή τους την διεύθυνση της κατοικίας τους ή των 
τυχόν από αυτούς διορισμένων πληρεξούσιων ή αντικλή¬ 
των τους. 

Σε περίπτωση μη υποβολής της παραπάνω δήλωσης ή 
υποβολής δήλωσης με ανακριβή στοιχεία, τότε η έγγρα¬ 
φη ειδοποίηση τοιχοκολλείται, από τον αρμόδιο υπάλλη¬ 
λο ή από το εντεταλμένο μέλος, στο συνηθισμένο τόπο 
ανακοινώσεων του Οργανισμού. Κάθε επίδοση που ενερ- 
γείται με τοιχοκόλληση είναι έγκυρη, εφόσον στο οικείο 
πρακτικό τοιχοκόλλησης υπογράφει το αρμόδιος υπάλ¬ 
ληλος του Οργανισμού και δύο (2) μάρτυρες. 


III) Κατά των αποφάσεων του Διοικητικού Συμβουλίου, 
που εκδίδονται βάση της παραγράφου 11 I του παρόντος 
άρθρου, επιτρέπεται προσφυγή, σύμφωνα με το άρθρο I 
παρ. 2του από 13-9-1959 Β.Δ. «περί Οργανισμών Εγγείων 
Βελτιώσεων», μέσα σε προθεσμία δέκα (10) ημερών, από 
την ημερομηνία κοινοποίησης αυτών προς την οικεία Πε¬ 
ριφερειακή Δ/νση Εγγείων Βελτιώσεων, εφόσον, με την 
απόφαση του Δ.Σ. που προσβάλλεται, θίγονται δικαιώμα¬ 
τα του ενιστάμενου, λόγω μη εφαρμογής ή κακής εφαρ¬ 
μογής της Ο.Ε.Β. Νομοθεσίας ή γιατί δεν συντρέχουν οι 
πραγματικές προϋποθέσεις που να δικαιολογούντην επι¬ 
βολή των αναγκαστικών μέτρων ή γιατί κατά τον καθορι¬ 
σμό των μέτρων αυτών έγιναν χαριστικές διακρίσεις. 

Δ' ΜΕΛΗ ΤΟΥ ΟΡΓΑΝΙΣΜΟΥ 
Άρθρο 6ο 

1. Μέλη του Οργανισμού γίνονται υποχρεωτικά όλα τα 
φυσικά και Νομικά πρόσωπα, τα οποία έχουν μία από τις 
σχέσεις που αναφέρονται παρακάτω, προς τα αγροτικά 
ακίνητα που βρίσκονται μέσα στην περιοχή της δικαιοδο¬ 
σίας του Οργανισμού και που εξυπηρετούνται από τα έρ¬ 
γα της αρμοδιότητάς του, δηλαδή: 

I) Ιδιοκτήτες και Νομείς 

II) Σε διχασμό νομής και κυριότητας 

III) Νομείς καθώς καιοιτου αγροτικού Νόμου και οι από 
προσωρινή διανομή κατοχή. 

IV) Εμφυτευτείς και επιφανειούχοι. 

V) Επικαρπωτές, που έχουν εμπράγματο δικαίωμα χρή¬ 
σης ή οικήσεως και οι κοινωνοίτων δικαιωμάτων αυτών, οι 
οποίοι υπέχουν τα δικαιώματα και τις υποχρεώσεις ενός 
μέλους. Οι με δυνάμει οποιουδήποτε τίτλου, κάτοχοι των 
παραπάνω εκτάσεων σε περίπτωση απουσίας ή αφάνει- 
ας, των κατά τα παραπάνω εξουσιαστών θεωρούνται ως 
πληρεξούσιοι αυτών και ασκούν για αυτούς τα προσήκο¬ 
ντα δικαιώματα και εκπληρώνουν για λογαριασμό των ως 
άνω εντολέωντις υποχρεώσεις που βαρύνουν αυτούς. 

2. Εφόσον το Διοικητικό Συμβούλιο του Οργανισμού 
διαπιστώσει ότι οποιοδήποτε φυσικό ή νομικό πρόσωπο 
έχει οπωσδήποτε μία από τις παραπάνω σχέσεις, το εγ¬ 
γράφει υποχρεωτικά ως μέλος του Οργανισμού, από τό¬ 
τε δε που θα πάψει να υπάρχει η σχέση αυτή, το διαγρά¬ 
φει. 

3. Οι αποφάσεις της Διοικήσεως του Οργανισμού, περί 
εγγραφής ή διαγραφής μέλους, κοινοποιούνται στους 
ενδιαφερομένους και τοιχοκολλούνται στα γραφεία του 
Οργανισμού και στον οικείο τόπο δημοσιεύσεως της Κοι¬ 
νότητας, μέσα στην περιοχή της οποίας βρίσκονται τα 
ακίνητα που έχουν τις παραπάνω σχέσεις με τον Οργανι¬ 
σμό. Κατά των ως άνω αποφάσεων μπορεί να ασκηθούν 
μέσα σε προθεσμία είκοσι (20) ημερών απάτης κοινοποι¬ 
ήσεων, ενστάσεις από τους ενδιαφερομένους ή από κάθε 
τρίτο, οι οποίοι θα τις υποβάλλουν στην Περιφερειακή Δι¬ 
εύθυνση Εγγείων Βελτιώσεων, και αυτή αποφαίνεται ορι¬ 
στικά. 

4. Εκείνοι που γίνονται μέλη του Οργανισμού από δια¬ 
δοχή δικαιωμάτων της παραγράφου 1 σε ακίνητα της πε¬ 
ριοχής δικαιοδοσίας του Οργανισμού ύστερα από την 
έναρξη της λειτουργίας του, αναλαμβάνουν όλες τις υπο¬ 
χρεώσεις που δεν εκπληρώθηκαν και σχετίζονται μετά δι¬ 
καιώματα του δικαιοπαρόχου προς τον Οργανισμό. 

Ε' ΥΠΟΧΡΕΩΣΕΙΣ ΜΕΛΩΝ Ή ΤΡΙΤΩΝ 
Άρθρο 7ο 

Υποχρεώσεις μελών 

1. Τα μέλη του Οργανισμού υποχρεούνται όπως: 




6690 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


I) Με τη συλλογική δράση τους συμβάλλουν στην επί¬ 
τευξη των σκοπών του Οργανισμού. 

II) Συμμετέχουν στις δαπάνες μελετών, κατασκευών, 
λειτουργίας, συντηρήσεως και διοικήσεως των έργων 
σύμφωνα με τις διατάξεις του Νόμου, του Καταστατικού 
και των αποφάσεων των οργάνων διοικήσεως του Οργα¬ 
νισμού και γενικά να εκπληρώνουν τις προβλεπόμενες, 
από τις παραπάνω διατάξεις, οικονομικές και άλλες υπο¬ 
χρεώσεις τους. 

III) Εκπληρώνουν, χωρίς πρόφαση και με πνεύμα συμ¬ 
βολής στη γρήγορη εκτέλεση των έργων, τις υποχρεώ¬ 
σεις τους, που προβλέπονται από το άρθρο 33 παράγρα¬ 
φο 3 του Ν.Δ. 3881/1958 και άρθρου 45 του Νόμου 
4639/1930, όπως αυτό συμπληρώθηκε μεταγενέστερα, 
και ειδικότερα να: 

ί) Επιτρέπουν τη διέλευση μέσα από τα κτήματά τους 
και την παραμονή μέσα σ' αυτά ατόμων, συνεργείων, οχη¬ 
μάτων και μηχανημάτων και την εκτέλεση από αυτά έρ¬ 
γων, που έχει προγραμματίσει και καθορίσει ο Οργανι¬ 
σμός και που αναφέρονται σε απαραίτητες αναγνωρί¬ 
σεις, τοπογραφήσεις, μελέτες, κατασκευές και σε 
λειτουργία και συντήρηση των έργων. 

ϋ) Επιτρέπουν την κατασκευή, μέσα στα κτήματά τους, 
προσωρινών ή μόνιμων έργων καθώς επίσης και την εκτέ¬ 
λεση κάθε εργασίας (ισόποσες δόσεις κτλ) που είναι απα¬ 
ραίτητη για την εξυπηρέτηση των σκοπών του Οργανι¬ 
σμού. 

IV) Δέχονται την εφαρμογή προγραμμάτων αναδα¬ 
σμού, σύμφωνα με τις διατάξεις του Ν.674/1977. 

V) Συμμορφώνονται μετους κανονισμούς άρδευσης, με 
τα καλλιεργητικά προγράμματα και τα λοιπά μέτρα του 
Οργανισμού και του Κράτους, τα σχετικά με τη χρήση και 
διανομή των υδάτων καιτη γεωργική αξιοποίηση των εδα¬ 
φών. 

2. Σε οποιαδήποτε αντίρρηση για το απαραίτητο των, με 
τα στοιχεία ί και ϋ του εδαφίου III της παραγράφου 1, έρ¬ 
γων και εργασιών αποφαίνεται οριστικά η Περιφερειακή 
Διεύθυνση Ε.Β. 

3. Μέλη που για οποιαδήποτε αιτία, είναι οφειλέτες 
προς τον Οργανισμό, υποχρεώνονται, μέσα σε ένα (1) μή¬ 
να από την ημερομηνία που θα τους επιδοθεί η πρόσκλη¬ 
ση για να πληρώσουν, να προσέρχονται για την εξόφληση 
της οφειλής τους. Σε περίπτωση που δεν θα εξοφλήσουν 
την οφειλή τους μέσα στην παραπάνω προθεσμία, εκτός 
των λοιπών κυρώσεων, δεν μπορούν να διορισθούν ή να 
παραμείνουν ως υδρονομικά όργανα ή ως υπάλληλοι του 
Οργανισμού. 

Άρθρο 8ο 

Υποχρεώσεις Τρίτων 

1. Εάν ιδιοκτήτες κτημάτων, μεταλλείων, βιομηχανικών 
και άλλων εγκαταστάσεων, φυσικά ή νομικά πρόσωπα, 
χωρίς να είναι μέλη, ή εάν μέλη ιδιοκτήτες και άλλων ακι¬ 
νήτων, μεταλλίων ή βιομηχανικών κτλ εγκαταστάσεων, 
που βρίσκονται μέσα ή έξω της περιοχής δικαιοδοσίας 
του Οργανισμού, έχουν ωφέλεια από τα, μέσα στην πε¬ 
ριοχή του Οργανισμού, εκτελούμενα έργα, είναι δυνατόν 
αυτοί να υποχρεωθούν στην καταβολή εισφοράς υπέρ 
του Οργανισμού. 

2. Οι παραπάνω εισφορές δεν είναι δυνατό να υπερβαί¬ 
νουν την αποδεδειγμένη ωφέλεια από τα έργα που εκτε- 
λούνται, επιβάλλονται δε από τον Οργανισμό, σύμφωνα 
με τις διατάξεις που ισχύουν για τις εισφορές από γεωρ¬ 
γικά κτήματα που βρίσκονται μέσα στην περιοχή δικαιο¬ 
δοσίας του Οργανισμού. Το μέγεθος της ωφέλειας των 
παραπάνω αποδεικνύεται με έκθεση τριμελούς επιτρο¬ 


πής όπως ορίζει η με αριθμ. 128141/1594/27.12.79 διάτα¬ 
ξη της ΓΔΕΒ. 

Σε περίπτωση διαφωνίας αυτών που ωφελήθηκαν σχε¬ 
τικά με το μέγεθος της ωφέλειας και το ύψος της εισφο¬ 
ράς που τους επιβλήθηκε, αποφαίνεται οριστικά η οικεία 
Περιφερειακή Δ/νση Ε.Β., μετά σύμφωνη γνώμη του αρ¬ 
μοδίου Περιφερειακού Γνωμοδοτικού Συμβουλίου Εγγει¬ 
οβελτιωτικών Έργων. 

ΣΤ ΔΙΚΑΙΩΜΑΤΑ ΜΕΛΩΝ 
Άρθρο 9ο 

Τα μέλη του Οργανισμού έχουν δικαίωμα να: 

1. Συμμετέχουν στις ωφέλειες οι οποίες προκύπτουν 
από τα έργα και τις εργασίες του Οργανισμού. 

2. Συμμετέχουν στη Διοίκηση του Οργανισμού. 

3. Ζητούν, ύστερα, την καταβολή αποζημιώσεως, για 
τυχόν ζημιές που προξενήθηκαν στα κτήματά τους κατά 
την εκτέλεση των έργων ή εργασιών, μετά από αφαίρεση 
της σχετικής υπέρ αυτών ωφελείας που προέκυψε από τα 
έργα ή εργασίες που εκτελέσθηκαν. 

4. Παρουσιάζονται στις Τοπικές Συνελεύσεις και λαμ¬ 
βάνουν μέρος στις διασκέψεις αυτών με ψηφοφορία. 

5. Λαμβάνουν γνώση των Πρακτικών των Γενικών Συνε¬ 
λεύσεων, όποτε θέλουν, του δε ισολογισμού και λογαρια¬ 
σμού κερδών και ζημιώντουλάχιστον επτά (7) ημέρες προ 
της υποβολής αυτών στη Γ ενική Συνέλευση. 

6. Απαιτήσουν την ανάλογη απαλλαγή τους από τις ει¬ 
σφορές προς τον Οργανισμό, σε περίπτωση που Τμήμα 
της κτηματικής περιουσίας τους δεν εξυπηρετείται και 
δεν ωφελείται, με οποιονδήποτε τρόπο από το έργο που 
εκτελέστηκε. 

Σε περίπτωση που η αξίωση του μέλους απορριφθεί, 
συνολικά ή μερικά, από το Διοικητικό Συμβούλιο του Ορ¬ 
γανισμού, επιτρέπεται η άσκηση ενστάσεως κατά της Δι¬ 
οικητικής Αποφάσεως στην οικεία Περιφερειακή Διεύ¬ 
θυνση Ε.Β., η οποία αποφαίνεται οριστικά μετά σύμφωνη 
γνώμη του αρμοδίου Περιφερειακού Γνωμοδοτικού Συμ¬ 
βουλίου Ε.Β. 

7. Προσβάλλουν με ένσταση απόφαση των Οργάνων Δι- 
οικήσεως του Οργανισμού, όπου αυτό συγχωρείται και 
επιτρέπεται από τις διατάξεις που υπάρχουν. 

8. Ασκούν κάθε δικαίωμα που παρέχεται σ' αυτούς, από 
την «Περί έργων Εγγείων Βελτιώσεων» και λοιπή κείμενη 
Νομοθεσία. 

Ζ' ΤΟΠΙΚΕΣ ΣΥΝΕΛΕΥΣΕΙΣ 
Άρθρο 10ο 

1. Τρεις (3) μήνες πριν λήξει η θητεία των αντιπροσώ¬ 
πων, η οποία είναι τετραετής (4) συνέρχονται στις έδρες 
των, στην παράγραφο IV του παρόντος άρθρου, Κοινοτή¬ 
των, οι κτηματίες - μέλη του Οργανισμού, για την ανάδει¬ 
ξη αντιπροσώπων στη Γενική Συνέλευση. Η θητεία των 
αντιπροσώπων αρχίζει από τη λήξη της 4ετούς θητείας 
των απερχομένων. 

2. Το Διοικητικό Συμβούλιο έχει υποχρέωση να γνωστο¬ 
ποιεί με πρόσκλησή του την ημερομηνία συγκλήσεως των 
Τοπικών Συνελεύσεων. 

Οι προσκλήσεις, για τη σύγκληση των Τοπικών Συνε¬ 
λεύσεων, γνωστοποιούνται στους ενδιαφερομένους με 
έγγραφα προς τους οικείους Δήμους ή Κοινότητες, και με 
τοιχοκόλληση προ έξι (6) τουλάχιστον ημερών. 

3. Ο αποκλειστικός σκοπός των Τοπικών Συνελεύσεων, 
που συνέρχονται σε κάθε Δήμο ή Κοινότητα, όπου η μόνι¬ 
μη κατοικία των μελών, είναι η εκλογή των αντιπροσώπων 

για τη Γενική Συνέλευση, μετά αναπληρωματικών ίσων 
προς το μισό του αριθμού των τακτικών αντιπροσώπων. 

Σαν εκλεγέντες θεωρούνται αυτοί που κατά σειρά πλει¬ 
οψηφούν. 

Εάν ο αριθμός, των, κατά Δήμο ή Κοινότητα, αντιπρο¬ 
σώπων είναι περιττός (μονός) τότε, εκλέγονται αναπλη¬ 
ρωματικοί ίσοι με το μισό συν 14 των τακτικών. 

Μέλη που κατοικούν μόνιμα στην περιοχή της τέως Δι- 
οικήσεως Πρωτευούσης εγγράφονται στους κτηματι¬ 
κούς καταλόγους του Δήμου ή της Κοινότητας όπου υπά¬ 
γονται τα κτήματάτουςήτο μεγαλύτερο τμήμα αυτών. Το 
ίδιο μπορεί να ισχύει και για μέλη που κατοικούν μόνιμα σε 
πόλεις όπου είναι αδύνατη ή δυσχερής η συγκρότηση Το- 
πικής Συνελεύσεως, αυτό δε κρίνεται από την οικεία Πε¬ 
ριφερειακή Υπηρεσία Ε.Β. Μέλη που κατοικούν σε Δή¬ 
μους ή Κοινότητες, οι οποίες δεν συγκεντρώνουν τις προ¬ 
ϋποθέσεις εκλογής αντιπροσώπου, εγγράφονται στους 
κτηματικούς καταλόγους του πλησιέστερου Δήμου ή Κοι- 
νότηταςή κατόπι δηλώσεώςτους σε εκείνο το Δήμοή Κοι¬ 
νότητα που υπάγονται τα κτήματά τους ή το μεγαλύτερο 
τμήμα αυτών, εφόσον συγκεντρώνουν τις προϋποθέσεις 
εκλογής αντιπροσώπου. 

4. Οι ψήφοιτων μελώντου Οργανισμού στηνΤοπική Συ¬ 
νέλευση, καθορίζονται βάσει της εκτάσεως που κατέχει 
κάθε μέλος μέσα στην περιοχή δικαιοδοσίας του Οργανι¬ 
σμού και που εξυπηρετείται από τα έργα αυτού κατά την 
ακόλουθο κλίμακα: 

Από μηδέν (0) μέχρι πέντε (5) στρέμματα μηδέν (0) ψήφους 

« πέντε (5) « είκοσι (20) « μία (1) ψήφο 

« είκοσι (20) « πενήντα (50) « δύο (2) ψήφους 

Πάνω από πενήντα (50) « τρεις (3) « 

Ομάδα μελών που κατέχει συνολικά έκταση πέντε (5) 
στρεμμάτων δικαιούται μία (1) ψήφο και ορίζει αντιπρό¬ 
σωπό της στη Γενική Συνέλευση. 

5.0 αριθμόςτωναντιπροσώπωνπου συγκροτούν τη Γ ε¬ 
νική Συνέλευση του Οργανισμού καθορίζεται, σε αναφο¬ 
ρά με την έκταση της περιοχής δικαιοδοσίας αυτού σε εί¬ 
κοσι (20) και κατανέμονται κατά Κοινότητα και βάσει της 
εκτάσεως που κατέχει κάθε Κοινότητα ως εξής: 

Έξαρχος, είκοσι (20) 

6. Για να υπάρχει απαρτία των Τοπικών Συνελεύσεων 
απαιτείται η παρουσία μελών που να εκπροσωπούν του¬ 
λάχιστον το μισό συν ένα του συνόλου των ψήφων του οι¬ 
κείου κτηματολογικού καταλόγου. Σε περίπτωση μη επι- 
τεύξεως απαρτίας στην πρώτη Συνέλευση, αυτή επανα¬ 
λαμβάνεται την επόμενη μέρα, χωρίς καμιά ιδιαίτερη 
πρόσκληση, στον ίδιο τόπο και κατά την ίδια ώρα και λο¬ 
γίζεται ότι βρίσκεται σε απαρτία ανεξάρτητα από τον 
αριθμό των παρόντων μελών. 

7. Επιτρέπεται σε μέλη του Οργανισμού να αντιπροσω¬ 
πεύονται στη Γενική Συνέλευση από άλλα μέλη, που να 
έχουν εξουσιοδοτηθεί με απλή επιστολή, στην οποία να 
βεβαιώνεται το γνήσιο της υπογραφής τους από τον Πρό¬ 
εδρο της Κοινότητας ή της Αστυνομικής Αρχής του τόπου 
κατοικίας τους. Κατά τον ίδιο τρόπο βεβαιώνεται και το 
περιεχόμενο επιστολής αγραμμάτου μέλους αφού υπο¬ 
γράφει από δύο (2) μέλη. Κανένα μέλος δεν μπορεί να 
αντιπροσωπεύσει περισσότερα από ένα μέλη. 

8. Στις Τοπικές Συνελεύσεις είναι δυνατόν να παρίστα- 
νται αρμόδιοι υπάλληλοι της Υ.Ε.Β. και της οικείας Διευ- 
θύνσεως Γεωργίας. 

9. Σε κάθε Τοπική Συνέλευση τηρούνται πρακτικά, τα 
οποία υπογράφονται από τον Πρόεδρο, δύο (2) ψηφολέ¬ 
κτες και ένα πρακτικογράφο, που ορίζονται από αυτή. 

10. Οι τυχόν κατά των αποφάσεων των Τοπικών Συνε¬ 
λεύσεων ενστάσεις υποβάλλονται μέσα σε τρεις (3) ημέ¬ 


ρες στον αρμόδιο Ειρηνοδίκη και εκδικάζονται από αυ¬ 
τόν, εκ των ενόντων οριστικά και ανέκκλητα, μέσα σε δέ¬ 
κα (10) μέρες. Μέχρι να εκδικαστούν οι ενστάσεις από τον 
Ειρηνοδίκη, οι απερχόμενοι αντιπρόσωποι ασκούν νομί- 
μωςτα καθήκοντάτους. 

11. Σε περίπτωση κατά την οποία Τοπικές Συνελεύσεις 
δεν εκλέξουν για οποιοδήποτε λόγο τους αντιπροσώπους 
τους για τη Γ ενική Συνέλευση, είναι δυνατόν οι οικείος Νο¬ 
μάρχης με πράξη του να ορίσει αυτεπάγγελτα από τους 
οικείους κτηματικούς καταλόγους, ή να διατάξει την πρό¬ 
οδο των εργασιών της Γενικής Συνέλευσης με αντιπρο¬ 
σώπους που έχουν εκλεγεί από τις υπόλοιπες Τοπικές Συ¬ 
νελεύσεις. 

Εάν Τοπική Συνέλευση εκλέξει λιγότερους των τακτι¬ 
κών ή αναπληρωματικών αντιπροσώπων που δικαιούται, 
τότε επαναλαμβάνεται αυτή, για τη συμπλήρωση του 
αριθμού την επόμενη ημέρα, στον αυτό τόπο και κατά την 
ίδια ώρα, χωρίς ιδιαίτερη πρόσκληση και θεωρείται σε 
απαρτία ανεξάρτητα από τον αριθμό των μελών που θα εί¬ 
ναι παρόντα. 

Σε περίπτωση κατά την οποία και πάλι δεν εκλεγούν όλοι 
οι αντιπρόσωποι, είναι δυνατόν, κατά τα παραπάνω, ο οι¬ 
κείος Νομάρχης με πράξη του ή να συμπληρώσει τον 
αριθμό των αντιπροσώπων, ή να διατάξει την πρόοδο των 
εργασιών της Γ ενικής Συνέλευσης. 

12. Η Τοπική Συνέλευση είναι δυνατόν να ανακαλεί τους 
αντιπροσώπους που μετέχουν στη Γ ενική Συνέλευση κα¬ 
τόπιν αιτήσεως μελών που συγκεντρώνουν αριθμό ψή¬ 
φων τουλάχιστον ίσο με τα δύο τρίτα (2/3) του συνόλου 
των ψήφων, η οποία υποβάλλεται στην οικεία Περιφερει¬ 
ακή Υπηρεσία Ε.Β. και η οποία συγκαλεί για το σκοπό αυ¬ 
τό, την Τοπική Συνέλευση, το αργότερο μέσα σε ένα μήνα 
από της υποβολής της αιτήσεως. Στην περίπτωση αυτή 
και εφόσον δεν ανακαλείται τα σύνολο αλλά μέρος των 
αντιπροσώπων που συγκροτούν τη Γενική Συνέλευση, η 
θητεία των νέων αντιπροσώπων που έχουν εκλεγεί λήγει 
οπωσδήποτε μαζί με τη θητεία των παλαιών. 

13. Μετά την αντικατάσταση από κάθε αιτία του μισού 
αριθμού των τακτικών αντιπροσώπων και μέσα σε ένα μή¬ 
να το αργότερο από την αντικατάσταση και του τελευταί¬ 
ου, συγκαλούνται από το Διοικητικό Συμβούλιο, ή σε πε¬ 
ρίπτωση που περάσει άπρακτη η παραπάνω προθεσμία, 
απάτην οικεία Περιφερειακή Υπηρεσία Ε.Β., Τοπική ή Το¬ 
πικές Συνελεύσεις, για την εκλογή νέων αντιπροσώπων. 

Στην περίπτωση αυτή και εφόσον δεν πρόκειται για 
εκλογή του συνόλου, άλλα μέρους των αντιπροσώπων 
που συγκροτούν την Γ ενική Συνέλευση, η θητεία των νέ¬ 
ων αντιπροσώπων λήγει οπωσδήποτε με τη λήξη της θη¬ 
τείας των παλαιών. 

14. Γενικά για την εκλογή των αντιπροσώπων ακολου¬ 
θείται η ίδια διαδικασία που προβλέπεται από την παρά¬ 
γραφο 5 του άρθρου 12 του παρόντος για την εκλογή του 
Δ. Συμβουλίου. 

Η'ΟΡΓΑΝΑ ΔΙΟΙΚΗΣΕΩΣ 
Άρθρο 11ο 

Όργανα Διοικήσεως του Οργανισμού είναι η Γενική Συ¬ 
νέλευση και το Διοικητικό Συμβούλιο. 

Άρθρο 12ο 

Γ ενική Συνέλευση - Σύγκληση - Απόφαση - Πρακτικά. 

1. Οι αντιπρόσωποι που εκλέγονται, για τετραετή θη¬ 
τεία, από τις Τοπικές Συνελεύσεις, συγκροτούν τη Γενική 
Συνέλευση του Οργανισμού που αποτελεί το κυρίαρχο 
σώμα αυτού. Κάθε αντιπρόσωπος στη Γενική Συνέλευση 
έχει δικαίωμα μιας και μόνο ψήφου. 

2. Η Γενική Συνέλευση συνέρχεται μια φορά το χρόνο 
σε τακτική συνεδρίαση και σε χρόνο που ορίζεται από το 
Διοικητικό Συμβούλιο, απαραίτητα όμως μέσα στους δύο 
πρώτους μήνες κάθε οικονομικού έτους, για την έγκριση 
του Προϋπολογισμού και Απολογισμού - Ισολογισμού. 
Έκτακτα συγκαλείται σε περιπτώσεις που προβλέπει ο 
Νόμος και το Καταστατικό . 

Επίσης η οικεία Περιφερειακή Υπηρεσία Ε.Β. και το 
Διοικητικό Συμβούλιο του Τ.Ο.Ε.Β. είναι δυνατόν να συ- 
γκαλούν οποτεδήποτε τη Γενική Συνέλευση και να καθο¬ 
ρίζουν τα θέματα που θα συζητηθούν. 

3. Η συνέλευση συγκαλείται χωρίς αντίρρηση ή συζή¬ 
τηση από το Διοικητικό Συμβούλιο, εάν αυτό ζητηθεί με 
έγγραφο από το ένα τρίτο (1/3) των αντιπροσώπων που 
μετέχουν στον Οργανισμό. 

Ο ίδιος αριθμός αντιπροσώπων είναι δυνατόν να ζητή¬ 
σει από το Διοικητικό Συμβούλιο την εγγραφή στην ημε¬ 
ρήσια διάταξη της Συνελεύσεως ορισμένων θεμάτων για 
συζήτηση κατά τη συνεδρίαση της Συνελεύσεως. 

Η προθεσμία για την υποβολή τέτοιων αιτήσεων, είναι 
τουλάχιστον δύο πλήρεις ημέρες πριν από την ημέρα της 
συνεδριάσεως της Συνελεύσεως, η δε Διοίκηση αναγρά¬ 
φει υποχρεωτικά τα θέματα που ζήτησαν οι παραπάνω 
αντιπρόσωποι στην ημερήσια διάταξη και η Γ ενική Συνέ¬ 
λευση συζητεί και αποφασίζει και γι αυτά. 

Σε περίπτωση που το Διοικητικό Συμβούλιο δεν εκτελέ- 
σει την κατά τα παραπάνω αίτηση, για τη σύγκληση της 
Γενικής Συνελεύσεως ή εγγραφής ή αναγγελίας των θε¬ 
μάτων, τότε η Περιφερειακή Υπηρεσία της Γ.Δ.Ε.Β. και 
σύμφωνα με την αίτηση των παραπάνω αντιπροσώπων, 
συγκαλεί τη Συνέλευση και γνωστοποιεί τα θέματα. 

4. Η σύγκληση της Γ ενικής Συνέλευσης και ο σκοπός της 
γνωστοποιούνται με πρόσκληση από τη Διοίκηση έξι (6) 
τουλάχιστον μέρες από την ημερομηνία συνεδριάσεως. 

Για θέματα τα οποία νόμιμα δεν γνωστοποιήθηκαν δεν 
είναι δυνατόν να ληφθεί καμία απόφαση, πλην των περι¬ 
πτώσεων εκλογής του Προέδρου της Συνέλευσης, ψηφο¬ 
λεκτών, πρακτικογράφου και προτάσεως συγκλήσεως 
άλλης Συνέλευσης. 

Η γνωστοποίηση γίνεται με τοιχοκόλληση της πρόσκλη¬ 
σης στο γραφείο του Οργανισμού και στα δημοσιότερα 
μέρη της Κοινότητας ή με δημοσίευση σε εφημερίδα που 
ορίζεται κάθε χρόνο από τη Γ ενική Συνέλευση. 

5. Στις περιπτώσεις εκλογής Διοικητικού Συμβουλίου οι 
προσκλήσεις στέλνονται στους αντιπροσώπους δέκα 
(10) μέρες πριν από την ημερομηνία της Συνεδριάσεως 
της Γ ενικής Συνέλευσης. Οι αντιπρόσωποι υποχρεούνται, 
σε περίπτωση που επιθυμούν να θέσουν υποψηφιότητα 
εκλογής τους ως μέλη του Δ.Σ., να υποβάλλουν δήλωση 
στον Οργανισμό, η οποία πρέπει να περιέλθει σ' αυτόν 4 
ημέρες πριν από την ημερομηνία συνεδριάσεως της Γ ενι¬ 
κής Συνέλευσης. Ο Τ.Ο.Ε.Β. μέσα στην παραπάνω προ¬ 
θεσμία υποχρεούται για την εκτύπωση ψηφοδελτίων με 
αλφαβητική σειρά των υποψηφίων. 

Κάθε αντιπρόσωπος έχει δικαίωμα να θέσει στο ψηφο¬ 
δέλτιο τόσους σταυρούς προτίμησης όσα είναι τα μέλη 
του Δ.Σ. 

6. Γ ια να είναι έγκυρη η Γ ενική Συνέλευση απαιτείται η 
παρουσία του μισού πλέον ενός του συνολικού αριθμού 
των αντιπροσώπων, και αν δεν υπάρξει απαρτία στην 
πρώτη συνεδρίαση, συνέρχεται νέα, χωρίς ιδιαίτερη πρό¬ 
σκληση, την ίδια ημέρα και ώρα της εβδομάδας και λογί¬ 
ζεται σε απαρτία ανεξάρτητα από τον αριθμό των παρό¬ 
ντων μελών. Η απαρτία βεβαιώνεται στην αρχή της συνε- 
δριάσεως με ανάγνωση του καταλόγου των 
αντιπροσώπων. 


Σε περίπτωση που δεν υπάρχει απαρτία η ανάγνωση 
επαναλαμβάνεται μια φορά ακόμη μετά από μισή ώρα. 
Εφόσον βεβαιωθεί κατά τα παραπάνω ότι υπάρχει απαρ¬ 
τία αρχίζει η συνεδρίαση, η δε Συνέλευσης θεωρείται ότι 
βρίσκεται σε απαρτία μέχρι να τελειώσει η συζήτηση 
όλωντων θεμάτων που αναγράφονται στην ημερήσια διά¬ 
ταξη. Τα μέλη που αποχωρούν κατά την συνεδρίαση της 
Συνέλευσης θεωρούνται ότι καταψηφίζουν τα θέματα 
που αναγράφονται στην ημερήσια διάταξη. 

Αντιπρόσωποι που δεν προσέρχονται αδικαιολόγητα σε 
δύο (2) κατά σειρά συνεδριάσεις της Γ ενικής Συνέλευ¬ 
σης, αντικαθίστανται μέσα σε δεκαπέντε μέρες από τη 
δεύτερη απουσία, με απόφαση του Διοικητικού Συμβου¬ 
λίου, ή, εφόσον παρέλθει άπρακτη η παραπάνω προθε¬ 
σμία, από την οικεία Περιφερειακή Υπηρεσία Ε.Β. Πρινεκ- 
δοθεί απόφαση περί αντικαταστάσεως του αντιπροσώ¬ 
που, προηγείται έγγραφη πρόσκληση προς αυτόν για να 
δικαιολογήσει τις απουσίες του, μέσα σε τακτή προθε¬ 
σμία, η οποία δεν μπορεί να είναι μικρότερη των τριών (3) 
ημερών. Η παραπάνω έγγραφη πρόσκληση επιδίδεται σ' 
αυτόν μέσα σε πέντε (5) ημέρες από την ημερομηνία της 
δεύτερης απουσίας του. 

7. Οι αποφάσεις της Γενικής Συνέλευσης λαμβάνονται 
σε απόλυτη πλειοψηφία. Ως απόλυτη πλειοψηφία θεω¬ 
ρείται το μισό συν ένα των, κατά τη βεβαίωση της απαρ¬ 
τίας, παρόντων αντιπροσώπων. Εάν όμως επί πλέον αυ¬ 
τών σε κάθε ψηφοφορία εμφανισθούν και ψηφίσουν και 
άλλοι αντιπρόσωποι, τότε, για την εξεύρεση της απόλυ¬ 
της πλειοψηφίας του θέματος θα προστίθενται στους αρ¬ 
χικούς αντιπροσώπους και οι άλλοι αντιπρόσωποι που 
ψήφισαν για το θέμα αυτό. 

Οι αντιπρόσωποι, για ζητήματα απαλλαγής από προσω¬ 
πικές υποχρεώσεις αυτών προς τον Οργανισμό, δεν 
έχουν δικαίωμα ψήφου. 

Επίσης τα μέλη του Διοικητικού Συμβουλίου του Οργα¬ 
νισμού δεν έχουν δικαίωμα ψήφου για θέματα που τους 
αφορούν. 

Κάθε ψηφοφορία σε Γ ενική Συνέλευση που αφορά αρ¬ 
χαιρεσίες, ζητήματα εμπιστοσύνης για το Διοικητικό Συμ¬ 
βούλιο, έγκριση προϋπολογισμού και ισολογισμού, λογο¬ 
δοσίας και γενικά προσωπικά ζητήματα είναι μυστική και 
διεξάγεται σύμφωνα με αυτά που ορίζει το άρθρο 18 του 
παρόντος καταστατικού. 

Κάθε ψηφοφορία για άλλα θέματα γίνεται με ονομαστι¬ 
κή κλήση ή με ανάταση των χεριών, καμία φορά όμως δια 
βοής. 

8. Σε κάθε γενική συνέλευσης τηρούνται πρακτικά και 
υπογράφονται από τον Πρόεδρο αυτής και από τους δύο 
(3) ψηφολέκτες και του πρακτικογράφου που έχουν ορι- 
σθεί από τη συνέλευση. 

9. Οι παραιτήσεις αντιπροσώπων υποβάλλονται στο Δι¬ 
οικητικό Συμβούλιο του Τ.Ο.Ε.Β. Παραίτηση που έχει 
υποβληθεί από αντιπρόσωπο είναι δυνατόν να θεωρηθεί 
από το Διοικητικό Συμβούλιο του Τ.Ο.Ε.Β. ότι δεν έχει 
υποβληθεί, εφόσον υποβάλλει σχετική δήλωση και δεν 
έχει οπωσδήποτε αρχίσει η διαδικασία αντικαταστάσεώς 
του. 

Άρθρο 13ο 

Προσβολή αποφάσεως Γ ενικής Συνελεύσεως. 

1. Οι αποφάσεις της Συνελεύσεως καταχωρούνται στο 
βιβλίο πρακτικών, υπογράφονται από τον Πρόεδρο, τους 
ψηφολέκτες, τον Πρακτικογράφο και από τρία παρόντα 
μέλη και είναι στη διάθεση των μελών. Οι κατά τα παρα¬ 
πάνω αποφάσεις είναι δυνατόν να προσβληθούν από τα 
αποτελούντα των κατά το άρθρο 12 παρ. III αντιπροσώ- 

πων, από το Διοικητικό Συ μβούλιο ή μέλους αυτού, καθώς 
και από κάθε μέλος του Οργανισμού εφόσον πρόκειται 
για ειδική απόφαση που αφορά αυτό, μέσα σε πέντε (5) 
μέρες, με αγωγή κατά του Οργανισμού ενώπιον του αρ¬ 
μόδιου Ειρηνοδικείου, για λόγους παραβάσεως του Νό¬ 
μου ή του Καταστατικού. 

2. Η απόφαση του Ειρηνοδίκη, που δικάζει έκτων ενό- 
ντων, εκδίδεται μέσα σε πέντε (5) μέρες και είναι εκκλητή 
πάντοτε ενώπιον του αρμοδίου Προέδρου των Πρωτοδι¬ 
κών, που δικάζει χωρίς δικονομικούς τύπους κατά τις δια¬ 
τάξεις των άρθρων 634 και επομένων της Πολιτικής Δικο¬ 
νομίας, πλην των αποφάσεων οι οποίες αφορούν εκλογή 
μελών Διοικητικού Συμβουλίου ή αντιπροσώπων, οι οποί¬ 
ες είναι ανέκκλητες. Η απόφαση του Προέδρου ισχύει 
έναντι όλων. 

3. Σε περίπτωση προσβολής της Γενικής Συνέλευσης 
που αφορούν εκλογή Διοικητικού Συμβουλίου, μέχρι την 
έκδοση της απόφασης διοικεί το Συμβούλιο που απέρχε¬ 
ται. Η, κατά την παραγρ. I, αγωγή κοινοποιείται μέσα σε 
πέντε (5) μέρες από τη λήψη της απόφασης η δε συζήτη¬ 
ση της αγωγής γίνεται μέσα σε πέντε (5) μέρες από τη λή¬ 
ξη της προθεσμίας αυτής. Περισσότερες τυχόν αγωγές 
συνεκδικάζονται. 

Άρθρο 14ο 

Τροποποίηση - Συμπλήρωση του Καταστατικού 

1. Για την τροποποίηση ή συμπλήρωση του καταστατι¬ 
κού ή ακόμη καιτη μεταβολή του σκοπού του Οργανισμού 
απαιτείται η πλειοψηφίατωντριώντετάρτων (3/4) των, κα¬ 
τά το άρθρο 12 του παρόντος, ψήφων που συγκροτούν 
την απαρτία της Συνέλευσης. 

2. Για τροποποιήσεις όμως των διατάξεων του κατα¬ 
στατικού, που ορίζουν αναλογία συμμετοχής στις υπο¬ 
χρεώσεις του Οργανισμού, απαιτείται πλειοψηφία των 
τεσσάρων πέμπτων (4/5) των μελών που είναι παρόντα. 

3. Οι τροποποιήσεις του Καταστατικού υπόκεινται στην 
έγκριση του οικείου Νομάρχη. 

Άρθρο 15ο 

Ευθύνη εναγόντων εκ κακοβουλίας 

1. Για κάθε ζημία του Οργανισμού από την αβάσιμη 
προσβολή αποφάσεων της Συνέλευσης, ευθύνονται απέ¬ 
ναντι αυτού αλληλεγγύως οι με αποδεδειγμένη κακοβου¬ 
λία ενάγοντες. 

Άρθρο 16ο 

Δικαιοδοσία Γ ενικής Συνέλευσης 

Η Γ ενική συνέλευση έχει την ανώτερη εποπτεία, εκτός 
από τις περιπτώσεις κατά τις οποίες τα δικαιώματά της 
αυτά περιορίζονται από το Νόμο. 

Η Συνέλευση έχει την εξής δικαιοδοσία: 

I) Τροποποιεί και συμπληρώνειτο καταστατικό και απο¬ 
φασίζει σε διαφορές για την ερμηνεία αυτού όπως και για 
προηγούμενες αποφάσεις της. 

II) Εκλέγει το Διοικητικό Συμβούλιο και απαλλάσσει αυ¬ 
τό ή μέλη αυτού από τα καθήκοντά τους οποτεδήποτε. 

III) Εγκρίνει τους Κανονισμούς Εσωτερικής Υπηρεσίας, 
αρδευτικούς, συντηρήσεως, και λειτουργίας των έργων, 
σύμφωνα με τους οποίους θα διεξάγονται όλες οι εργα¬ 
σίες του Οργανισμού. Οι κανονισμοί αυτοί καθίστανται 
οριστικοί μετά την έγκριση τους απάτην Περιφερειακή Δι¬ 
εύθυνση Ε.Β. 

IV) Αποφασίζει για τον απαιτούμενο αριθμό των υπαλ¬ 
λήλων που πρόκειται να προσληφθούν για τις ανάγκες 
του Οργανισμού και εγκρίνει καιτη σχετική δαπάνη. 

V) Αποφασίζει για όλα τα παράπονα που υποβάλλονται 


κατά του Διοικητικού Συμβουλίου ή μελών του Ταμείου 
και του υπολοίπου προσωπικού για τη διεξαγωγή των 
υπηρεσιών του. 

VI) Καθορίζει τις περιπτώσεις κατά τις οποίες επιβάλλο¬ 
νται πρόστιμα στα μέλη, το λογιστή, στο υπόλοιπο προ¬ 
σωπικό, στα μέλη του Διοικητικού Συμβουλίου και τα 
υδρονομικά όργανα, για παραβάσεις τους. 

VII) Αποφασίζει να εγείρει αξιώσεις κατά των μελών του 
διοικητικού Συμβουλίου και εκλέγει πληρεξουσίους για 
την ενέργεια των σχετικών διατυπώσεων. 

VIII) Αποφασίζει για την έγκριση του ισολογισμού του 
περασμένου χρόνου και του προϋπολογισμού του νέου 
χρόνου, για τη χρησιμοποίηση του περισσεύματος ή την 
κάλυψη του ελλείμματος, για τον καθορισμό συμπληρω¬ 
ματικών εισφορών για τις εργασίες του Οργανισμού, για 
την απαλλαγή του Διοικητικού Συμβουλίου και του Ταμία 
από τις ευθύνες για τις εργασίες αυτών. 

IX) Επιβλέπει όλες τις εργασίες του Οργανισμού. 

X) Αποφασίζει για την υποθήκευση των, υπό βελτίωση, 
διάτων εργασιών του Οργανισμού, κτημάτων των μελών 
και τη λήψη δανείων και εγκρίνει τον τόκο και τους λοι¬ 
πούς όρους των επί υποθήκη δανείων. 

XI) Αποφασίζει την αγορά, υποθήκευση, εκποίηση ακι¬ 
νήτων και κινητών τα οποία αποτελούν διαρκή περιουσία 
του Οργανισμού και εγκρίνει όλες τις συμβάσεις μισθώ¬ 
σεων ή οποιεσδήποτε άλλες συμφωνίες που συνεπάγο¬ 
νται διαρκείς υποχρεώσεις για τον Οργανισμό. 

XII) Καθορίζει τα ποσά που πρόκειται να καταβληθούν 
στον Οργανισμό ως δικαιώματα από την χρήση των μηχα- 
νημάτωνπου ανήκουν σ' αυτόν και τα δικαιώματα του Ορ¬ 
γανισμού λόγω ωφέλειας του από την εκτέλεση εργασιών 
και έργων από αυτόν. 

Άρθρο 17ο 
Διοικητικό Συμβούλιο 

Ο οργανισμός διευθύνεται και εκπροσωπείται, για όλες 
τις λειτουργίες του, από το Διοικητικό Συμβούλιο. 

Άρθρο 18ο 

Θητεία - Συγκρότηση - Εκλογή Διοικητικού Συμβουλίου 

1. Το Διοικητικό Συμβούλιο αποτελείται από πέντε (5) 
μέλη, και εκλέγεται από τη Γ ενική Συνέλευση για τετραε¬ 
τή (4) θητεία που λήγει οπωσδήποτε μαζί με τη λήξη της 
θητείας των μελών αυτού ως αντιπροσώπων. 

Η Συνέλευση είναι δυνατόν να ανακαλεί οποτεδήποτε 
τα μέλη του Διοικητικού Συμβουλίου, με την έγκριση 
όμως, για το χρόνο που πρέπει να συγκληθεί, της οικείας 
Περιφερειακής Υπηρεσίας Ε.Β. Ο χρόνος μεταξύ της 
υποβολής της αιτήσεως ανακλήσεως και της συγκλήσε- 
ως της Γ ενικής Συνελεύσεως δεν είναι δυνατόν να υπερ¬ 
βαίνει τους τρεις (3) μήνες. 

Τα αξιώματα των αιρετών μελών του Διοικητικού Συμ¬ 
βουλίου είναι τιμητικά και οι υπηρεσίες τους προς τον Ορ¬ 
γανισμό παρέχονται δωρεάν. Τα μέλη του Διοικητικού 
Συμβουλίου, πλην του Γραμματέα, δεν είναι δυνατόν να 
είναι συγχρόνως και έμμισθοι υπάλληλοι του Οργανι¬ 
σμού. Δικαιούνται μόνο οδοιπορικών εξόδων και ημερη¬ 
σίων αποζημιώσεων, σε περίπτωση μετακινήσεως τους 
εκτός της έδρας του Οργανισμού ή της κατοικίας τους, 
για εκτέλεση υπηρεσίας του Οργανισμού. Επίσης τα αι¬ 
ρετά μέλη του Διοικητικού Συμβουλίου και οι αντιπρόσω¬ 
ποι που απασχολούνται για εργασίες του Οργανισμού, 
ανεξάρτητα του τόπου κατοικίας τους, δικαιούνται ημε¬ 
ραργιών. Για κάθε περίπτωση απαιτείται προηγούμενη 
απόφαση του Διοικητικό Συμβουλίου. Καθορισμός απο- 
ζημιώσεως κατ' αποκοπή δεν επιτρέπεται. Το ύψος των 

ημερησίων αποζημιώσεων και των ημεραργιών εγκρίνε- 
ται από την οικεία Περιφερειακή Διεύθυνση Ε.Β., η οποία 
καθορίζεται και κάθε σχετική λεπτομέρεια, κατόπιν γνώ¬ 
μης του Περιφερειακού Γνωμοδοτικού Συμβουλίου Εγ¬ 
γειοβελτιωτικών Έργων. 

Μέλη του Διοικητικού Συμβουλίου που αδικαιολόγητα 
δεν προσέρχονται σε τρεις (3) κατά σειρά συνεδριάσεις 
του, αντικαθίστανται με απόφαση του Διευθυντού της οι¬ 
κείας Περιφερειακής Δ/νσεως Ε.Β., ενημερώνεται δε η 
Δ/νση Ε.Β. γι' αυτό από τον Οργανισμό. 

Της αποφάσεως για την αντικατάσταση προηγείται 
πρόσκληση για την παροχή εξηγήσεων μέσα σε τακτή 
προθεσμία. 

Παραίτηση μέλους του Διοικητικού Συμβουλίου υπο¬ 
βάλλεται στο Διοικητικό Συμβούλιο, ομαδική δε μελών, 
περισσοτέρων του μισού αριθμού αυτών, στην οικεία Πε¬ 
ριφερειακή Υπηρεσία Ε.Β. 

Παραίτηση που υποβλήθηκε είναι δυνατόν να ανακλη¬ 
θεί από το Διοικητικό Συμβούλιο ή την Περιφερειακή Υπη¬ 
ρεσία Ε.Β. και να θεωρηθεί ότι δεν υποβλήθηκε ποτέ, εφό¬ 
σον υποβληθεί σχετική δήλωση από τον ενδιαφερόμενο 
και εφόσον δεν έχει αρχίσει ακόμη η διαδικασία αντικατα- 
στάσεως του μέλους που παραιτήθηκε. 

2. Από τα μέλη του Διοικητικού Συμβουλίου εκλέγεται ο 
Πρόεδρος, ο Γραμματέας και ο Ταμίας. 

Κατά την εκλογή αυτή - κατανομή αξιωμάτων- ισχύει η 
σχετική πλειοψηφία. 

Κατά την εκλογή του πρώτου Διοικητικού Συμβουλίου η 
Γενική Συνέλευση συγκαλείται από την Περιφερειακή 
Δ/νση Ε.Β., που αντιπροσωπεύεται από ένα υπάλληλο 
της, ο οποίος ορίζει τριμελή (3) εφορευτική επιτροπή, η 
οποία υπό την Προεδρία αυτού επιβλέπει την κανονική 
διεξαγωγή της εκλογής. Η Εφορευτική Επιτροπή διανέμει 
τα ψηφοδέλτια στα μέλη της Γ ενικής Συνέλευσης του Ορ¬ 
γανισμού, τα οποία, αφού τα συμπληρώσουν, τα ρίχνουν 
στη ψηφοδόχο που έχει ορισθεί από την Εφορευτική Επι¬ 
τροπή. Οι ψηφοφόροι καλούνται ονομαστικά από την επι¬ 
τροπή η οποία σημειώνει έναντι του ονόματος κάθε ψη¬ 
φοφόρου τη λέξη «ψήφισε». Επίσης η εν λόγω Επιτροπή 
είναι δυνατόν να ορίζει ώρα έναρξης και λήξης της ψηφο¬ 
φορίας. 

Αφού τελειώσει η ψηφοφορία, η εν λόγω Επιτροπή, με 
την επίβλεψη πάντα του προεδρεύοντος υπαλλήλου, 
ενεργεί τη διαλογή των ψήφων και αναγράφει αυτές ένα¬ 
ντι του ονόματος κάθε ψηφιζομένου. 

Μετά τη λήξη της διαλογής, η Εφορευτική Επιτροπή συ¬ 
ντάσσει πρακτικό εκλογής Διοικήσεως, το οποίο υπογρά¬ 
φεται απ' αυτήν και τον Προεδρεύσαντα υπάλληλο και το 
οποίο κατατίθεται στο Αρχείο του Οργανισμού, μαζί με 
όλα τα σχετικά της εκλογής που διεξήχθηκε. 

Τα ψηφοδέλτια μονογράφονται από την Εφορευτική 
Επιτροπή και τον Προεδρεύοντα υπάλληλο κατά την ώρα 
της διαλογής. 

Κατά τον ίδιο τρόπο θα διεξάγονται γενικά όλες οι μυ¬ 
στικές ψηφοφορίες στο μέλλον, για κάθε θέμα. Καθήκο¬ 
ντα Προέδρου των Συνελεύσεων αυτών θα ασκεί ο Πρόε- 
δροςτου Διοικητικού Συμβουλίου, την δε εφορευτική επι¬ 
τροπή θα ορίζει η Γενική Συνέλευση. 

Εξαιρούνται οι περιπτώσεις κατά τις οποίες πρόκειται 
να ληφθεί απόφαση περί των μελών του Διοικητικού Συμ¬ 
βουλίου, οπότε της Γ ενικής Συνελεύσεως προεδρεύει μέ¬ 
λος της που ορίζεται από τη Γ ενική Συνέλευση. 

Τα πέντε (5) πρώτα κατά σειρά μέλη που θα εκλεγούν θα 
αποτελέσουν το Διοικητικό Συμβούλιο του Οργανισμού, 
τα δε τρία (3) κατά σειρά επιτυχίας επιλαχόντα, τα ανα¬ 


πληρωματικά μέλη αυτού. Η σειρά επιτυχίας, σε περίπτω¬ 
ση ισοψηφίας, ρυθμίζεται τελικά με κλήρωση. 

Άρθρο 19ο 
Αναπλήρωση μελών 
Διοικητικού Συμβουλίου 

Σε περίπτωση θανάτου, αποχωρήσεως, διαγραφής, πα- 
ραιτήσεως ή συνεχούς κωλύματος μέχρι δύο (2) μελών 
του Διοικητικού Συμβουλίου, η αντικατάσταση αυτών γί¬ 
νεται με τους αμέσως κατά σειρά αναπληρωματικούς, πέ¬ 
ρα δε των τριών (3) συγκαλείται αμέσως η Γ ενική Συνέ¬ 
λευση για την εκλογή νέας Διοικήσεως. 

Μέχριτης εκλογής αυτής η Περιφερειακή Δ/νση Ε.Β. εί¬ 
ναι δυνατόν να διορίζει προσωρινούς αντικαταστάτες των 
μελών του Διοικητικού Συμβουλίου που αποχώρησαν. 

Άρθρο 20ο 

Γνωστοποίηση της σύνθεσης 
του Διοικητικού Συμβουλίου 

Το Διοικητικό Συμβούλιο του Οργανισμού, μόλις καταρ- 
τισθεί σε σώμα, υποβάλλει στον αρμόδιο Ειρηνοδικείο, 
την οικεία Περιφερειακή Διεύθυνση Ε.Β. και τη Δ/νση Γε¬ 
ωργίας του Νομού δήλωση, που περιέχει τα ονοματεπώ¬ 
νυμα των μελών, την ιδιότητά τους και τις αυτόγραφες 
υπογραφές αυτών, Κατά τον ίδιο τρόπο γνωστοποιεί και 
κάθε μεταβολή που επέρχεται καθώς επίσης και τη λήξη 
του προς εκπροσώπηση μέλους τινός της Διοικήσεως. 

Άρθρο 21ο 

Αρμοδιότητες, περιορισμοί και ευθύνες 
του Διοικητικού Συμβουλίου 

1. Το Διοικητικό Συμβούλιο ενεργεί έγκυρα κάθε νόμιμη 
πράξη μέσα στους σκοπούς του Οργανισμού, και μέσα 
στα όρια της αρμοδιότητάς του που ορίζεται από το Κα¬ 
ταστατικό. 

2. Κάθε δήλωση ή πράξη της Διοικήσεως και κάθε υπο¬ 
γραφή γίνεται κατά κανόνα από τον Πρόεδρο καιτο Γραμ- 
ματέα ή από τους αναπληρωτές τους. Το Διοικητικό συμ¬ 
βούλιο μπορεί με ευθύνη του να αναθέσει, με ειδικές απο¬ 
φάσεις του, τη διεξαγωγή ορισμένων εργασιών και την 
υπογραφή των σχετικών εγγράφων, πλην εκείνων που 
αφορούν τη σύναψη δανείου και την ανάληψη οικονομι¬ 
κών υποχρεώσεων, σε υπαλλήλους του Οργανισμού. 

3. Για την ιδιότητα του Προέδρου του Διοικητικού Συμ¬ 
βουλίου ως Προέδρου αυτού δεν απαιτείται ειδικό έγ¬ 
γραφο. 

4. Το Διοικητικό Συμβούλιο ευθύνεται απέναντι του Ορ¬ 
γανισμού για την τήρηση των περιορισμών του προς εκ¬ 
προσώπηση δικαιώματος αυτού, τους οποίους θέτει το 
καταστατικό ή οι αποφάσεις της Συνέλευσης, των μελών 
του καθώς και των υπαλλήλων ή εκκαθαριστών ή των Επι¬ 
τροπών, που ορίζονται από τη Γ ενική Συνέλευση, που ευ- 
θύνονται για τις πράξεις τους που ορίζει το άρθρο 75 του 
4639/1930 Νόμου. 

5. Δεν είναι δυνατόν να εκλεγούν μέλη του Διοικητικού 
Συμβουλίου, ή να διορισθούνέμμισθοι υπάλληλοιτου Ορ¬ 
γανισμού ή να διατηρηθούν είτε ως μέλη είτε ως υπάλλη¬ 
λοι αυτοί που καταδικάστηκαν: 

I) Για αδικήματα που συνεπάγονται στερήσεις που προ- 
βλέπονται από τα άρθρα 59 και 64 του Ποινικού Κώδικα. 

II) Επίσης για αδικήματα των άρθρων 380-386 και 390 
του παραπάνω κώδικα. 

III) Για διαχειριστικές ανωμαλίες γενικά σε βάρος των 
Οργανισμών, Επίσης δεν είναι δυνατόν να εκλεγούν μέλη 
του Διοικητικού Συμβουλίου κλπ και αυτοί που είχαν μη- 
νυθεί για τέτοιες ανωμαλίες που συνιστούντα αδικήματα 

απάτης και υπεξαιρέσεως και έχουν απαλλαγεί με από¬ 
σβεση της ποινικής αγωγής λόγω εμπράκτου μετάνοιας. 
Περιπτώσεις εκλογής ή διορισμού αυτών κατά τα παρα¬ 
πάνω θεωρούνται άκυροι αυτοδικαίως. 

IV) Για παράταση των παραγράφων 2,3 και 4 του άρ¬ 
θρου 72 και άρθρου 74 του Νόμου 4639/1930 σε συνδυα¬ 
σμό με τις διατάξεις των άρθρων 390 και 187 του Ποινικού 
Κώδικα. 

2. Επίσης δεν είναι δυνατόν να εκλεγούν μέλη του Διοι¬ 
κητικού Συμβουλίου ή αντιπρόσωποι στη Γ ενική Συνέλευ¬ 
ση, υπερήμεροι οφειλέτες από οποιαδήποτε αιτία προς 
τον Οργανισμό, αυτοί δε που έχουν τυχόν εκλεγεί ή θα 
καταστούν υπερήμεροι οφειλέτες κατά τη διάρκεια της 
θητείας του κηρύσσονται έκπτωτοι με απόφαση της οι¬ 
κείας Περιφερειακής Διευθύνσεως Ε.Β., εάν μέσα σε ένα 
μήνα από την επίδοση της προς πληρωμή πρόσκλησης 
τους, δεν προβούν στην εξόφληση της οφειλής τους. Η 
επίδοση της προς πληρωμή πρόσκλησης ενεργείται σύμ¬ 
φωνα με τις διατάξεις του άρθρου 5 παράγραφος ΙΙβτου 
παρόντος καταστατικού. Για την επίδοση της εν λόγω 
πρόσκλησης καθώς και για ην άμεση γνωστοποίηση στην 
Περιφερειακή Διεύθυνση Ε.Β. των ονοματεπωνύμων αυ¬ 
τών που δεν συμμορφώνονται προς την πρόσκληση, ευ- 
θύνεταιτο Διοικητικό Συμβούλιο. 

3. Κάθε περιορισμός του δικαιώματος του Διοικητικού 
Συμβουλίου που έχει σχέση με την ενέργεια πράξεων 
επ' ονόματι του Οργανισμού, που δεν αναγράφεται στο 
Καταστατικό δεν ισχύει απέναντι των καλής πίστεως τρί¬ 
των, εφόσον οι πράξεις γίνονται μέσα στα πλαίσια των 
σκοπών του Οργανισμού. 

Άρθρο 22ο 

Λειτουργία Διοικητικού Συμβουλίου 

Το Διοικητικό Συμβούλιο συνέρχεται σε τακτικές συνε¬ 
δριάσεις μία φορά το μήνα, χωρίς προηγούμενη πρό¬ 
σκληση, σε ημέρες που ορίζονται εκ των προτέρων από 
αυτό και κατά προτίμηση Κυριακή. 

Στην συνεδρίαση κάθε μήνα ελέγχει τις μηνιαίες κατα¬ 
στάσεις του Ταμείου του περασμένου μήνα και εγγράφει 
το αποτέλεσμα στο βιβλίο των Πρακτικώντου Διοικητικού 
Συμβουλίου, 

Είναι δυνατόν να συνέρχεται και έκτακτα όταν προ¬ 
σκληθεί από τον Πρόεδρο ή τον αναπληρωτή του, με ιδι¬ 
αίτερη για κάθε μέλος του πρόσκληση, στην οποία περιέ- 
χονται και τα θέματα που πρόκειται να συζητηθούν. Επί¬ 
σης συγκαλείται από τον Πρόεδρο ή τον Αντιπρόεδρο και 
κάθε φορά που θα ζητήσουν αυτό τρία (3) το λιγότερο από 
τα μέλη του Διοικητικού Συμβουλίου με έγγραφη αίτησή 
τους η οποία πρέπει να περιέχει το σκοπό και τους λόγους 
της συγκλήσεως. 

Σε κάθε συνεδρίαση του Διοικητικού Συμβουλίου ο 
Γραμματέας τηρεί τα πρακτικά. 

Οι αποφάσειςτου Διοικητικού Συμβουλίου λαμβάνονται 
με πλειοψηφία. Σε περίπτωση ισοψηφίας νικά η ψήφος 
του Προέδρου. 

Αυτοί που μειοψηφούν οφείλουν να αναγράφουν και να 
υπογράφουν τους λόγους για τους οποίους μειοψηφούν. 

Το Συμβούλιο βρίσκεται σε απαρτία όταν παρίστανται 
τρία (3) το λιγότερο από τα μέλη του. 

Άρθρο 23ο 

Καθήκοντα Διοικητικού Συμβουλίου 

Το Διοικητικό Συμβούλιο έχει καθήκον να επιβλέπει να 
εφαρμόζει αυτά που διατάσσονται από το Νόμο, το Κατα¬ 
στατικό, την ΓΔΕΒ και από τις αποφάσεις της Γενικής Συνε- 
λεύσεως. Ιδιαίτερα το Διοικητικό Συμβούλιο έχει καθήκον: 


I) Να ενεργεί για την εγγραφή των μελών σύμφωνα με 
τις διατάξεις του Νόμου και του Καταστατικού. 

II) Να εκτελεί όλες τις, από το Νόμο και το Καταστατικό 
δηλώσεις, γνωστοποιήσεις που προβλέπονται και να επι¬ 
βλέπει για την τακτική τήρηση των Διοικητικών και διαχει¬ 
ριστικών βιβλίων που απαιτούνται, για την οποία είναι 
υπεύθυνο. 

III) Να αποφασίζει για τα τρέχοντα έξοδα της Διοικήσε- 
ως. 

IV) Να φροντίζει για τη σύνταξη της απογραφής, του λο¬ 
γαριασμού αποτελεσμάτων χρήσεως, του ισολογισμού 
του περασμένου χρόνου και του προϋπολογισμού του 
επομένου, να ελέγχει όλους αυτούς και να τους υποβάλ¬ 
λει μαζί με τις σχετικές εισηγήσεις του στη Γενική Συνέ¬ 
λευση. 

V) Να ορίζει, σε περίπτωση απουσία ή κωλύματος του 
Ταμία και με ευθύνη του, τον αναπληρωτή αυτού. 

VI) Να διορίζει και να παύει το αναγκαίο διοικητικό κλπ 
προσωπικό, να καθορίζει την αντιμισθία, τις υποχρεώσεις 
και τα καθήκοντα αυτού, μετά από σχετική έγκριση της 
περιφερειακής Διευθύνσεως Ε.Β. και να λογοδοτεί στη 
Γ ενική Συνέλευση. 

VII) Ο διορισμός και η απόλυση τεχνικού προσωπικού 
κάθε κατηγορίας και οι μετ' αυτού συμβάσεις, υπόκεινται 
υποχρεωτικά στην έγκριση της Περιφερειακής Διευθύν- 
σεως Ε.Β. 

VIII) Να αποφασίζει τη σύγκληση των Γενικών Συνελεύ¬ 
σεων. 

IX) Να εκτελεί όλες τις διαταγές της ΓΔΕΒ του Υπουρ¬ 
γείου Γεωργίας ή των Περιφερειακών Υπηρεσιών Ε.Β. οι 
οποίες έχουν σχέση με τεχνικά και οικονομικά μέτρα που 
έχουν εγκριθεί από την Γ.Δ.Ε.Β. 

X) Να φροντίζει και να επιλύει όλα τα ζητήματα που δεν 
αναφέρονται ειδικά στην αρμοδιότητα της Αρχής που 
εποπτεύει ή στα δικαιώματα της Γ ενικής Συνελεύσεως. 

XI) Να κατανέμει μεταξύ των μελών και λοιπών που ωφε¬ 
λούνται, τις εισφορές και λοιπές υποχρεώσεις οι οποίες 
επιβάλλονται από τη Γ ενική Συνέλευση. 

XII) Να εφαρμόζει, εφόσον υπάρχουν, τις υποδείξεις 
που περιλαμβάνονται στα πορίσματα των γενικών ελέγ¬ 
χων που διενεργούνται απότηνεποπτεύουσα αρχή και να 
ενημερώνει σχετικά τη Γ ενική Συνέλευση. 

Άρθρο 24ο 

Πρόεδρος του Διοικητικού Συμβουλίου 

0 Πρόεδρος του Διοικητικού Συμβουλίου διευθύνει την 
εκτέλεση των εργασιών του Οργανισμού σύμφωνα με το 
Νόμο, το Καταστατικό, τις διαταγές και υποδείξεις της 
ΓΔΕΒ του υπουργείου Γεωργίας και των Περιφερειακών 
αυτής Υπηρεσιών, τις αποφάσεις της Συνελεύσεως και 
του Διοικητικού Συμβουλίου καθώς επίσης και των εργα¬ 
σιών που προβλέπονται από τυχόν κανονισμό που θα 
εγκριθεί από τη Γ ενική Συνέλευση και από την Αρχή που 
εποπτεύει τον Οργανισμό και ειδικότερα: 

I) Υπογράφει μαζί με Γραμματέα τα έγγραφα και τις 
γνωστοποιήσεις του Οργανισμού και κρατεί τη σφραγίδα 
αυτού (του Οργανισμού). 

II) Φροντίζει για την εκπλήρωση των καθηκόντων και 
υποχρεώσεων του Διοικητικού Συμβουλίου. 

III) Επιβλέπει την Ταμειακή και Λογιστική Υπηρεσία. 

IV) Εκδίδει, για πληρωμή ή είσπραξη, εντολές προς τον 
Ταμία βάσει των οικείων διατάξεων και αυτών που προ¬ 
βλέπει το καταστατικό. 

V) Συντάσσει μαζί με τον Ταμία και το Λογιστή τις μηνι¬ 
αίες καταστάσεις του Ταμείου και το μηνιαίο ισοζύγιο των 

λογαριασμών καθώς επίσης και τον ισολογισμό και λογα¬ 
ριασμό αποτελεσμάτων χρήσεως του έτους και υποβάλ¬ 
λει αυτούς στην κρίση του Διοικητικού Συμβουλίου. 

VI) Παρακολουθεί τα τεχνικά έργα μετά την εκτέλεσή 
τους, αναφέρει στην Αρχή που Εποπτεύει ή και αλλού κά¬ 
θε βλάβη ή ζημία, λαμβάνει αμέσως όλα τα μέτρα που εί¬ 
ναι αναγκαία για την πρόχειρη επιδιόρθωση των ζημιών 
που έγιναν. 

VII) Συγκαλείτο Διοικητικό Συμβούλιο σε έκτακτες Συ¬ 
νεδριάσεις και κοινοποιεί τις προσκλήσεις, για τις Γενικές 
Συνελεύσεις. 

VIII) Προεδρεύει των συνεδριάσεων του Διοικητικού 
Συμβουλίου και της Γενικής Συνελεύσεως και ορίζει τους 
πρακτικογράφους αυτής. 

Εξαιρούνται οι περιπτώσεις κατά τις οποίες πρόκειται 
να ληφθεί απόφαση από τη Γενική Συνέλευση για τα μέλη 
του Διοικητικού Συμβουλίου οπότε Προεδρεύει μέλος 
που ορίζεται από αυτή. 

IX) Εκθέτει την κατάσταση του Οργανισμού και τη δρά¬ 
ση του Διοικητικού Συμβουλίου στην Τακτική Γενική Συ¬ 
νέλευση κατά την οποία συζητείται ο ισολογισμός. 

X) Δίδει στο Υπουργείο Γεωργίας και στους Δανειστές 
του Οργανισμού όλες τις πληροφορίες που ζητούνται 
από αυτούς. 

Άρθρο 25ο 

Αντιπρόεδρος του Διοικητικού Συμβουλίου 

Ο αντιπρόεδρος αναπληρώνει τον Πρόεδρο, όταν 
απουσιάζει ή κωλύεται, σε όλα τα καθήκοντα αυτού. 

Άρθρο 26ο 
Ταμίας 

Ο Ταμίας ενεργεί την ταμειακή καθόλα υπηρεσία, σύμ¬ 
φωνα με το Καταστατικό και είναι προσωπικά υπεύθυνος 
για τα χρήματα ή αξίες που του έχουν εμπιστευτεί. 

Ειδικότερα έχει τα εξής καθήκοντα: 

I) Ενεργεί κάθε είσπραξη και πληρωμή βάσει των εντο¬ 
λών του Προέδρου και ενεργεί τις πρέπουσες εξοφλή¬ 
σεις. 

II) Εκτελεί κάθε σχετική με την Υπηρεσία του απόφαση 
του Διοικητικού Συμβουλίου. 

III) Φυλάσσει το περιεχόμενο του Ταμείου, τα χρηματό¬ 
γραφα και τα αποδεικτικά έγγραφα. 

IV) Συντάσσειτις μηνιαίες καταστάσειςτουταμείου, και 
καταρτίζει τον ετήσιο ισολογισμό και προϋπολογισμό. 

V) Τηρεί ή μεριμνά για την τήρηση των υποχρεωτικών 
για τον Οργανισμό λογιστικών βιβλίων και εκτελεί κάθε 
άλλη σχετική υπηρεσία. 

VI) Δίνει όλες τις εξηγήσεις που είναι αναγκαίες στο Δι¬ 
οικητικό Συμβούλιο. 

VII) Καταθέτει κάθε ποσό που υπερβαίνει τις 5.000 
δραχμές στο πλησιέστερο Υποκατάστημα της Αγροτικής 
Τράπεζας της Ελλάδος. 

VIII) Ενεργεί κάθε ανάληψη χρημάτων από την Τράπεζα 
βάσει εντολής που έχει υπογράφει από τον Πρόεδρο και 
το Γραμματέα μέχριποσού 25.000 δραχμών, πέρα δετού 
ποσού αυτού απαιτείται και απόφαση του Διοικητικού 
Συμβουλίου. 

IX) Η διαχείριση χρηματικού μπορεί με απόφαση του Δι¬ 
οικητικού Συμβουλίου, να ανατίθεται σε υπάλληλο του 
ΤΟΕΒ. 


Άρθρο 27ο 

Αντικατάσταση Μελών Διοικητικού Συμβουλίου 

Στις περιπτώσεις που η Περιφερειακή Υπηρεσία Ε.Β. 
κρίνει ότι συντρέχουν οι λόγοι, που προβλέπονται από τις 


διατάξεις του άρθρου 20 παράγραφος 2 του Ν.Δ. 
3881/1958 για την αντικατάσταση όλου ή μέρους των με¬ 
λών του Δ.Σ., συντάσσει, για τους λόγους αυτούς, λεπτο¬ 
μερή αιτιολογική έκθεση καιεισηγείταιστο Περιφερειακό 
Γνωμοδοτικό Συμβούλιο και ειδοποιεί σχετικά τον ενδια¬ 
φερόμενο ή τους ενδιαφερομένους, δέκα (10) τουλάχι¬ 
στον μέρες πριν να αρχίσει ή συζήτηση του θέματος αυ¬ 
τού από το εν λόγω Συμβούλιο. 

Θ' ΠΟΡΟΙ ΤΟΥ ΟΡΓΑΝΙΣΜΟΥ 
Άρθρο 28ο 

Οι πόροι του Οργανισμού είναι: 

I) Τα από τα μέλη του Οργανισμού δικαιώματα εγγρα¬ 
φής που καταβάλλονται μια φορά και μόνο και για κάθε 
στρέμμα. 

II) Οι στρεμματικές εισφορές. 

III) Τα αρδευτικά ή στραγγιστικά τέλη και το αντίτιμο της 
χρήσεως αρδευτικού νερού. 

IV) Τα μισθώματα και δικαιώματα. 

V) Το προϊόν δανείων από το Δημόσιο ή άλλα πιστωτικά 
ιδρύματα. 

VI) Οι επιδοτήσεις και επιχορηγήσεις 

VII) Πρόστιμα και δωρεές. 

Άρθρο 29ο 

1. Στρεμματικές εισφορές επιβάλλονται: 

I) Για την αντιμετώπιση των δαπανών κατασκευής έρ¬ 
γων που δεν καλύπτονται με επιδοτήσεις και με δάνεια. 

II) Για την εξόφληση των δανείων που έχουν συναφθεί 
για την κατασκευή έργων και που διακρίνονται σε τακτι¬ 
κές και έκτακτες εισφορές. 

Τακτικές μεν είναι αυτές που επιβάλλονται από τη Γενι¬ 
κή Συνέλευση και που προβλέπονται στον προϋπολογι¬ 
σμό, έκτακτες δε εκείνες που επιβάλλονται πάλι από τη 
Γ ενική Συνέλευση στις περιπτώσεις κατά τις οποίες οι τα¬ 
κτικές εισφορές δεν επαρκούν για την αντιμετώπιση των 
κάθε φύσεως δαπανών και οφειλών του Οργανισμού και 
που κατανέμονται μεταξύ των συνεταίρων κατά την αυτή 
αναλογία με τις τακτικές. 

2. Τα αρδευτικά ή στραγγιστικά τέλη και το αντίτιμο 
χρήσεως αρδευτικού νερού επιβάλλονται για την αντιμε¬ 
τώπιση των ετησίων δαπανών διοικήσεως, λειτουργίας 
και συντηρήσεως των έργων. 

3. Ως μισθώματα και δικαιώματα νοούνται αυτά που 
προβλέπονται από την παράγραφο 1ε του άρθρου 14 του 
ΝΔ 3881/1958. 

4.0 Οργανισμός έχει το δικαίωμα να συνάπτει δάνεια με 
υποθήκη των εκτάσεων που πρόκειται να βελτιωθούν με 
τους εξής όρους: 

I) Η απόφαση για τη σύναψη ενυπόθηκου δανείου λαμ- 
βάνεται από τη Γ ενική Συνέλευση κατ' απόλυτη πλειοψη- 
φία των ψήφων που συγκροτούν την απαρτία, η οποία 
προβλέπει καιτοντρόπο εξυπηρετήσεωςτου δανείου και 
εγκρίνεται από την αρμόδια αρχή. 

II) Η υποθήκη εγγράφεται κατά του νομικού προσώπου 
του Οργανισμού για όλη την έκταση, που περιλαμβάνεται 
στο διάγραμμα της περιοχής δικαιοδοσίας του το οποίο 
καθορίζεται από τη διάταξη του άρθρου 15 του από 13-9- 
1959 Β.Δ. «Περί Οργανισμών Εγγείων Βελτιώσεων», 
εκτείνεται δε αυτοδικαίως κατά παρέκκλιση των διατά¬ 
ξεων που ισχύουν για την εγγραφή υποθηκών, χωρίς 
ιδιαίτερη εγγραφή σε όλα τα κτήματα τα οποία περιλαμ¬ 
βάνονται στο διάγραμμα και κατά του Οργανισμού και 
κάθε μέλους - ιδιοκτήτη, όπως ορίζεται από το άρθρο 33 
του από 13-9-1959 του παραπάνω Β.Δ. Το κύρος της υπο¬ 
θήκης αυτής σε καμία περίπτωση δεν είναι δυνατόν να 

προσβληθεί από τον Οργανισμό ή από οποιοδήποτε από 
τα μέλη αυτού. 

III) Σε περίπτωση εκποιήσεωςτης υποθηκευμένης εκτά- 
σεως, η οποία είναι δυνατόν να εκποιηθεί ή ολόκληρη ή 
μέρος αυτής με αναγκαστική εκτέλεση για ολόκληρο ή 
και μέρος του δανείου αυτή χωρεί κατά μόνου του προ¬ 
σώπου του Οργανισμού και αυτοδικαίως υποχρεώνει τα 
ενδιαφερόμενο μέλη. 

IV) Οι εισφορές που έχουν επιβληθεί για την εξυπηρέ¬ 
τηση του δανείου δεν είναι δυνατόν να ελαττωθούν μέχρι 
την εξόφληση του δανείου. 

V) Τα δανειστικά συμβόλαια, των δανείων που τυχόν 
έχουν συναφθεί, υπογράφει το Διοικητικό Συμβούλιο του 
Οργανισμού για λογαριασμό των μελών του. 

Σε περίπτωση που το Κράτος, η Αγροτική Τράπεζα της 
Ελλάδος, το Ταμείο Παρακαταθηκών και Δανείων ή οποι- 
οδήποτε άλλο Πιστωτικό Ίδρυμα ή Εταιρεία, χορηγή¬ 
σουν, για έργα, δάνεια χρεολυτικά με εκχώρηση εισφο¬ 
ρών, οι εισφορές αυτές δεν είναι δυνατόν να ελαττωθούν 
μέχρι να εξοφληθεί το δάνειο, και εξασφαλίζονται με την 
υποθήκευση των κτημάτων των μελών που εξυπηρετού¬ 
νται από τα έργα και της υπόλοιπης περιουσίας του Ορ¬ 
γανισμού. 

5. Ως επιχορήγηση λειτουργίας και συντηρήσεως νοού¬ 
νται οι κατά το άρθρο 2 του Νόμου 414/76 συμμετοχές 
του Κράτους σε δαπάνες διοικήσεως των έργων χωρίς να 
προβλέπεται η επιστροφή αυτών. 

6. Πρόστιμα είναι αυτά που επιβάλλονται από το Διοικη¬ 
τικό Συμβούλιο του Οργανισμού είτε προς τους Υπαλλή¬ 
λους του είτε προς τα μέλη του. 

7. Ειδικότερα επιβάλλεται από το Διοικητικό Συ μβούλιο, 
για τη μη εμπρόθεσμη εκπλήρωση των οικονομικών υπο¬ 
χρεώσεων στον Οργανισμό, πρόστιμο 10 % γιατο σύνολο 
της οφειλής του καθένα, το οποίο αφού προστεθεί στο 
ποσό που οφείλεται εισπράττεται μαζί με την οφειλή κατά 
τις διατάξεις του άρθρου 4 παράγραφο 2 του Ν.Δ 
1277/1972. 

Άρθρο 30ο 
Είσπραξη οφειλών 

1. Τα μέλη του ΤΟΕΒ έχουν υποχρέωση να εκπληρώ¬ 
νουν τις υποχρεώσεις τους στον Οργανισμό και μάλιστα 
μέσα στις προθεσμίες που έχουν ταχθεί από τη Γενική Συ¬ 
νέλευση. 

2. Μόλις λήξουν οι σχετικές προθεσμίες, το Διοικητικό 
Συμβούλιο καταρτίζει πίνακες αυτών που έχουν οικονομι¬ 
κές υποχρεώσεις ( μελών ή και μη) και βεβαιώνει αυτούς 
στο αρμόδιο Κατάστημα Α.Τ.Ε. σύμφωνα με τη διαδικα¬ 
σία που προβλέπει το άρθρο 4 του Ν.Δ. 1277/1972 και η 
46027/2473/23-5-1973 εγκύκλιος του Υπουργείου Γεωρ¬ 
γίας -Υ.Ε.Β. «Περί καθορισμού τρόπου επιβολής, συντά¬ 
ξεως πινάκων και εισπράξεως δικαιωμάτων από τους 
Ο.Ε.Β.». 

Άρθρο 31ο 

Επιβολή προσωπικής εργασίας 

Για την εκτέλεση έργων και την παροχή υπηρεσιών που 
είναι αναγκαία για την προστασία, συντήρηση ή συμπλή¬ 
ρωση των έργων εγγείων βελτιώσεων, σύμφωνα με το 
πρόγραμμα συντηρήσεως το οποίο καταρτίζει ο Οργανι¬ 
σμός, είναι δυνατόν να επιβληθεί από αυτόν προσωπική 
εργασία στους καλλιεργητές μέλη του Οργανισμού, η 
οποία δεν είναι δυνατόν να υπερβεί κατ’ ανώτατο όριο συ¬ 
νολικά, την διάρκεια των είκοσι (20) η μερών το χρόνο, και 
εφαρμόζονται κατά τα λοιπά και κατ’ αναλογία οι διατά¬ 
ξεις των άρθρων 47 μέχρι 52 του Διατάγματος της 21ης 


Ιανουάριου 1965 «Περί κωδικοποιήσεως των περί προσό¬ 
δων των Δήμων και Κοινοτήτων διατάξεων». 

Ι' ΚΕΦΑΛΑΙΑ ΤΟΥ ΟΡΓΑΝΙΣΜΟΥ 
Άρθρο 32ο 

Σχηματισμός Κεφαλαίου 

Τα κεφάλαια του Οργανισμού σχηματίζονται 

I) Με τις πάσης φύσεως εισφορές και τέλη 

II) Με τα δάνεια που λαμβάνονται 

III) Με το αρχικό αποθεματικό κεφάλαιο και 

IV) Με το αποθεματικό κεφάλαιο 

Άρθρο 33ο 
Αποθεματικό 

1. Κάθε μέλος υποχρεούται να καταβάλλει ως δικαίωμα 
εγγραφής χίλιες (1000) δραχμές μόνο μία φορά και εκα¬ 
τό (100) δραχμές για κάθε στρέμμα σε μία (1) δόσεις, το 
οποίο συνιστάτο αρχικό «Αποθεματικό Κεφάλαιο του Ορ¬ 
γανισμού» και περιέρχεται στο τέλος της πρώτης χρήσης 
στο λογαριασμό «Αποθεματικό Κεφάλαιο». 

2. Στο αποθεματικό κεφάλαιο περιέρχονται επίσης τα 
πρόστιμα, ή οποιοδήποτε άλλο απρόβλεπτο έσοδο, κα¬ 
θώς επίσης και ποσοστό όχι μεγαλύτερο από 5 τοις εκατό 
από τις ετήσιες εισπράξεις του Οργανισμού, που προ- 
βλέπεται στον ετήσιο προϋπολογισμό, μέχρις ότου οι 
από αυτόν εισπράξεις φθάσουν σε ποσό ίσο προς το σύ¬ 
νολο δικαιωμάτων εγγραφής. 

Ο Οργανισμός είναι δυνατόν να εγγυάται, για τις υπο¬ 
χρεώσεις που έχει αναλάβει έναντι τρίτων, από τη ρευστή 
περιουσία του καθώς και από το αποθεματικό του κεφά¬ 
λαιο. 

3. Το αποθεματικό κεφάλαιο κατατίθεται στην Αγροτική 
Τράπεζα, και χρησιμοποιείται για την κάλυψη ζημιών του 
Οργανισμού. Είναι δυνατόν δε σε απολύτως έκτακτες 
ανάγκες να διατίθενται και για την κατασκευή ή συμπλή¬ 
ρωση ή συντήρηση ή λειτουργία των έργων. 

Για την αναγκαιότητα και σκοπιμότητα χρησιμοποιήσε- 
ως του αποθεματικού κεφαλαίου από τον Οργανισμό 
αποφασίζει, με αίτηση του Διοικητικού Συμβουλίου, η αρ¬ 
μόδια Υπηρεσία Ε.Β. η οποία καθορίζει συγχρόνως τον 
τρόπο και χρόνο της αποδόσεως του ποσού σε λογαρια¬ 
σμό «Αποθεματικό Κεφάλαιο». 

ΙΑ' ΔΑΠΑΝΕΣ ΤΟΥ ΟΡΓΑΝΙΣΜΟΥ 
Άρθρο 34ο 

Δαπάνες Ιδρύσεως και Οργανώσεως 

Για την αντιμετώπιση των αρχικών αναγκών καθώς και 
τυχόν υποχρεώσεων που θα δημιουργηθούν κατά τη σύ¬ 
σταση του Οργανισμού, αυτός έχει υποχρέωση να εγ¬ 
γράφει στον πρώτο προϋπολογισμό ειδική στρεμματική 
εισφορά. Το ύψος της εισφοράς καθορίζεται από την αρ¬ 
μόδια υπηρεσία Ε.Β. 

Γ ιατηνΤαμειακήΔιευκόλυνση, οΟργανισμός μπορεί να 
συνάπτει ειδικό, από το Δημόσιο ή και από τρίτους, δάνειο 
και για ποσό ίσο με το σύνολο της εισφοράς που έχει επι¬ 
βληθεί. 

Άρθρο 35ο 

Συμμετοχή μελών σε δαπάνες του Οργανισμού 

1. Η συμμετοχή κάθε μέλους στις δαπάνες του Οργανι¬ 
σμού κανονίζεται με εισφορές ή τέλη που επιβάλλονται 
από τη Γενική Συνέλευση, ανάλογα με την ωφέλεια που 
προέκυψε στην γεωργική έκταση που κατέχει αυτός και 
από τις επιβαρύνσεις των έργων που εξυπηρετούνται από 
την ωφέλεια αυτή. 

2. Το ποσό, ο χρόνος και ο τρόπος της πληρωμής των ει¬ 
σφορών ή τελών καθορίζονται με απόφαση της Γενικής 
Συνελεύσεως. 

Τα μέλη που εξέρχονται για το λόγο μη ωφέλειας των 
κτημάτων τους, ευθύνονται για τις, μέχρι της εξόδου 
τους, εισφορές που τους έχουν επιβληθεί. 

Άρθρο 36ο 

Πραγματοποίηση Δαπανών 

1. Η πραγματοποίηση των δαπανών του Τ.Ο.Ε.Β. ενερ- 
γείται με απόφαση του Διοικητικού Συμβουλίου και με τη 
διαδικασία που θα ήθελε καθοριστεί αυτό με την απόφα¬ 
σή του . 

Η απόφαση αυτή του Διοικητικού Συμβουλίου εγκρίνε- 
ται από την αρμόδια Υπηρεσία Εγγείων Βελτιώσεων, 
όπου απαιτείται αυτό από τις σχετικές διατάξεις. 

2. Μόλις καταρτιστεί και εγκριθεί ο, κατά το άρθρο 38, 
Κανονισμός Εσωτερικής Υπηρεσίας, οι διαχειριστικές ερ¬ 
γασίες γενικά του Οργανισμού, μεταξύ δε αυτών και ο 
τρόπος πραγματοποιήσεως των δαπανών, διεξάγονται 
βάσει των σχετικών διατάξεων αυτού. 

3. Η ετήσια δαπάνη συντηρήσεως των έργων, εκτός των 
παραπάνω προϋποθέσεων, απαιτεί τη σύνταξη τεχνικής 
έκθεσης με προϋπολογισμό, όπως προβλέπεται από την 
παράγραφο 2 του άρθρου 3 του Ν.Δ. 1277/1972. 

4. Κάθε πληρωμή για λογαριασμό του Οργανισμού άνω 
του ποσού των 25.000 δραχμών, ενεργείται με επιταγή 
που εκδίδεται σε βάρος των καταθέσεων αυτού στην 
Α.Τ.Ε. 

Κατ’ εξαίρεση των παραπάνω, η πληρωμή των μισθών 
και ημερομισθίων και γενικά των αποδοχών του κάθε φύ- 
σεως προσωπικού, ενεργείται από τον Ταμία του Οργανι¬ 
σμού και φυσικά με επιταγή που θα εκδοθεί στο όνομα. 

ΙΒ' ΕΡΓΑΣΙΕΣ ΤΟΥ ΟΡΓΑΝΙΣΜΟΥ 
Άρθρο 37ο 

Εκπόνηση μελετών - Εκτέλεση Έργων και 
συντήρηση αυτών 

1. Ο Οργανισμός μπορεί να διενεργεί κάθε φύσεως 
έρευνες και να εκπονεί μελέτες που αφορούντα έργα του 
είτε με την ίδια την υπηρεσία του είτε με ανάθεση σε ανε- 
γνωρισμένα ιδιωτικά γραφεία ή ιδιώτες ειδικούς και ανά¬ 
λογα με τις περιπτώσεις. 

2. Οι έρευνες που ενεργούνται από τον Οργανισμό και 
οι μελέτες που εκπονούνται υπάγονται στην εποπτεία της 
Τεχνικής Υπηρεσίας του οικείου ΓΟΕΒ και σε περίπτωση 
που δεν υφίσταται τέτοια υπηρεσία στην Εποπτεία της 
αρμόδιας υπηρεσίας Ε.Β. 

3. Η ανάθεση μελετών σε ιδιωτικά γραφεία ή ιδιώτες ει¬ 
δικούς και η αμοιβή αυτών γίνεται με συγγραφή υποχρε¬ 
ώσεων, που εγκρίνεται από την αρμόδια υπηρεσία Ε.Β. η 
οποία καθορίζει και τον τρόπο αναθέσεως σ' αυτούς των 
παραπάνω εργασιών. 

4. Προκειμένου περί έργων που χρηματοδοτούνται από 
τον Οργανισμό είτε με δάνεια είτε από τους πόρους αυ¬ 
τού, ο Οργανισμός μπορεί να εκτελεί τα έργα αυτά στην 
περιοχή δικαιοδοσίας του, σύμφωνα με τα όσα ορίζει το 
άρθρο 36 του παρόντος καταστατικού. 

5. Προκειμένου περί έργων που εκτελούνται από τον 
Οργανισμό ή για λογαριασμό αυτού από την Υ.Ε.Β. με τη 
συνολική ή μερική χρησιμοποίηση κρατικών πιστώσεων, ο 
τρόπος εκτελέσεως των έργων θέλει να κανονιστεί για κά¬ 
θε φορά από το υπουργείο Γεωργίας με εισήγηση της 
Υ.Ε.Β. 

6. Κανενός έργου ή Τμήματος αυτού δεν μπορεί να αρ¬ 


χίσει η κατασκευή εάν προηγουμένως δεν εξασφαλισθεί 
η απαιτούμενη πίστωση κατασκευής του. 

7. Οι εργασίες για συνηθισμένες συντηρήσεις εκτελού- 
νται από τον Οργανισμό, με βάση τον ετήσιο προϋπολο¬ 
γισμό του που εγκρίνεται και υπό την εποπτεία της Υ.Ε.Β. 
ή για λογαριασμό του Οργανισμού από την Υ.Ε.Β. 

8. Τα επείγοντα έργα συντηρήσεως εκτελούνται με 
ευθύνη του Διοικητικού Συμβουλίου του Οργανισμού, το 
οποίο έχει υποχρέωση να αναφέρει χωρίς καθυστέρηση 
την έναρξη αυτών στην αρμόδια υπηρεσία Ε.Β. 

9. Ο καθορισμός του τρόπου συντάξεως και εγκρίσεως 
μελετών καθώς και εκτελέσεως εργασιών συντηρήσεως 
έργων από τον Οργανισμό, με αποκλειστική δική του χρη¬ 
ματοδότηση, γίνεται σύμφωνα με την 159830/1739/193/ 
6-6-1978 απόφαση του Υπουργείου Γεωργίας και τις εκά- 
στοτε εκδιδόμενες απ' αυτόν σχετικές αποφάσεις. 

ΙΓ' ΔΙΟΙΚΗΤΙΚΑ ΛΟΓΙΣΤΙΚΑ 

Άρθρο 38ο 

Οι διοικητικές και διαχειριστικές εργασίες του Οργανι¬ 
σμού διεξάγονται σύμφωνα με τις διατάξεις του Κανονι¬ 
σμού Εσωτερικής Υπηρεσίας ο οποίος καταρτίζεται από 
τη Διοίκηση και εγκρίνεται από τη Συνέλευση. 

Άρθρο 39ο 

Το λογιστικό έτος αρχίζει την 1η Ιανουάριου και λήγει 
την 31η Δεκεμβρίου. 

Άρθρο 40ο 

Απογραφή - Ισολογισμός - Προϋπολογισμός 

Οι ετήσιες απογραφές, ο λογαριασμός αποτελεσμάτων 
χρήσεως, ο Ισολογισμός, ο Απολογισμός και ο Προϋπο¬ 
λογισμός, συντάσσονται στο τέλος της χρήσεως με ευ¬ 
θύνη του Διοικητικού Συμβουλίου και υποβάλλονται στην 
οικεία Υπηρεσία Ε.Β., για έλεγχο και επεξεργασία από αυ¬ 
τή, επιστρέφονται δε στον Οργανισμό μέσα σε είκοσι μέ¬ 
ρες από την ημερομηνία της υποβολής τους με τις τυχόν 
τροποποιήσεις. Σε περίπτωση που παρέλθει άπρακτη η 
παραπάνω ημερομηνία, το Διοικητικό Συμβούλιο προχω¬ 
ρεί στη σύγκληση της τακτικής Γ ενικής Συνέλευσης, για¬ 
τί θεωρεί ότι ή αρμόδια υπηρεσία Ε.Β. συμφωνεί. Αντί¬ 
γραφα των εγκριθέντων από τη Γ ενική Συνέλευση, λογα¬ 
ριασμού αποτελεσμάτων χρήσεων, απολογισμού, 
ισολογισμού καιπροϋπολογισμού, υποβάλλονται από τον 
ΤΟΕΒ στην αρμόδια εποπτεία Ε.Β., στην Περιφερειακή 
Διεύθυνση Ε.Β. και στην Κεντρική Υπηρεσία Ε.Β. του 
Υπουργείου Γεωργίας. 

Κατά το πρώτο έτος της διαχειρίσεως και εφόσον η δια¬ 
χείριση δεν υπερβαίνει τους έξι (6) μήνες, ο πρώτος ισο¬ 
λογισμός συντάσσεται με την λήξη του επομένου έτους. 

Ο ισολογισμός κατατίθεται επτά (7) το λιγότερο μέρες, 
πριν τη σύγκληση της συνέλευσης στο γραφείο του Ορ¬ 
γανισμού, κάθε δε μέλος έχει το δικαίωμα να λαμβάνει 
γνώση αυτού. 

Ο λογαριασμός αποτελεσμάτων χρήσεως πρέπει να πε¬ 
ριέχει όλα τα έσοδα και έξοδα που έχουν γίνει κατά το διά¬ 
στημα του χρόνου κατά τις διάφορες στη λογιστική υπο¬ 
διαιρέσεις. 

Στον ισολογισμό πρέπει να περιέχονται σε περίληψη: 

I) Το ενεργητικό, δηλαδή: 

ί) Τα μετρητά που υπάρχουν στο ταμείο 

μ) Οι στο όνομα του Οργανισμού καταθέσεις. 

ίϋ) Η αξία των υλικών, εργαλείων, κινητών μηχανών, επί¬ 
πλων και σκευών και άλλων που χρησιμοποιούνται για την 
εκτέλεση των έργων ειδών με ανάλογες αποσβέσεις, σύμ¬ 
φωνα με τις οδηγίες της ΥΕΒ. 

ίν) Η αξία των ακινήτων, γηπέδων και οικοδομών, μετά 
απόσβεση των τελευταίων τουλάχιστον πέντε τοις εκατό 
(5%) κάθε χρόνο. 

ν) Οι κατά των χρεωστών απαιτήσεις. 

νί) Αυτά που οφείλουντα μέλη που προέρχονται από τέ¬ 
λη και κάθε φύσεως εισφορές. 

νϋ) Τα ποσά που δαπανήθηκαν αποκλειστικά και μόνο 
για κατασκευές κατά το χρόνο της χρήσεως μετά από 
ανάλογη απόσβεση το λιγότερο πέντε τοις εκατό (5%) κά¬ 
θε χρόνο. 

νίϋ) Οι υπέρ του Οργανισμού τόκοι που έχουν υπολογι- 
σθεί. 

ίχ) Κάθε άλλο στοιχείου του ενεργητικού. 

II) Το παθητικό, δηλαδή: 

ί) Οι τακτικές και έκτακτες εισφορές 

ϋ) Το αποθεματικό κεφάλαιο 

ϋΙ) Τα διάφορα είδη δανείων που έχουν ληφθεί από τον 
Οργανισμό. 

ίν) Τα χρέη στους πιστωτές 

ν) Οι τόκοι που έχουν υπολογιστεί σε βάρος του Οργα¬ 
νισμού. 

νί) Κάθε άλλο στοιχείου του παθητικού. 

Η διαφορά μεταξύ των σκελών του ενεργητικού και του 
παθητικού αποτελείτο θετικό ή το αρνητικό αποτέλεσμα 
της χρήσεως. 

Κάθε δαπάνη που υπερβαίνει τον προϋπολογισμό που 
έχει εγκριθεί, χωρίς την έγκριση της ΥΕΒ, βαρύνει τον 
Πρόεδρο και τον Ταμία του Οργανισμού, καταλογίζεται 
δε από την αρμόδια υπηρεσία Ε. Β. ή την ΓΔΕΒ του υπουρ¬ 
γείου Γεωργίας και διατάσσεται η είσπραξη για λογαρια¬ 
σμό του Οργανισμού. 

Ο προϋπολογισμός μπορεί να τροποποιείται με απόφα¬ 
ση της Γ ενικής Συνελεύσεως, αφού εγκριθεί από την αρ¬ 
μόδια υπηρεσία Ε.Β. 

Άρθρο 41ο 

Διάθεση θετικού αποτελέσματος χρήσης 

Το κάθε χρόνο θετικό αποτέλεσμα χρήσης του Οργανι¬ 
σμού, μεταφέρεται στο λογαριασμό Κεφάλαιο. 

Άρθρο 42ο 

Κατανομή αρνητικού αποτελέσματος χρήσης 

Σε περίπτωση που οποιοδήποτε χρόνο προκύψει αρνη¬ 
τικό αποτέλεσμα, αυτό καλύπτεται εξ ολοκλήρου με ει¬ 
σφορές που επιβάλλονται κατά την επόμενη χρήση. 

Άρθρο 43ο 

Αναγκαστική εγγραφή κονδυλίων στον Προϋπολογισμό 

Σε περίπτωση που ο Οργανισμός παραλείψει ή αρνηθεί 
να εγγράφει δαπάνες στον προϋπολογισμό ή να εγκρίνει 
ή να καταβάλει ορισμένες δαπάνες σύμφωνα με το Νόμο 
και το Καταστατικό, μπορεί η αρμόδια υπηρεσία Ε.Β. με¬ 
τά από Γνωμοδότηση του ΠΓΣΕΒ να επιβάλλει την ανα¬ 
γκαστική εγγραφή, στον προϋπολογισμό, των κατά την 
κρίση της απαραίτητη των δαπανών ή την έγκριση ή κα¬ 
ταβολή ή την αύξηση των δαπανών που έχουν εγγράφει 
στον προϋπολογισμό, και να καθορίσει συνάμα και τον 
τρόπο καταλήψεως αυτής. Κατά της αποφάσεως αυτής 
μπορεί ο Οργανισμός να υποβάλλει ένσταση στον Υπουρ¬ 
γό Γεωργίας ο οποίος αποφασίζει οριστικά κατόπιν ειση- 
γήσεωςτης ΥΕΒ. 

ΙΔ' ΒΙΒΛΙΑ ΤΟΥ ΟΡΓΑΝΙΣΜΟΥ 

Άρθρο 44ο 

Μητρώο - Κτηματολόγιο 

1. Ο Οργανισμός υποχρεούται να συντάξει βιβλίο Μη¬ 


τρώου - Κτηματολόγιο, όλωντων μελών καιτων από τα έρ¬ 
γα που εξυπηρετούνται αγροτικών εκτάσεων, οι οποίες 
ταξινομούνται κατά Δήμο ή Κοινότητα. 

2. Το Μητρώο - Κτηματολόγιο του Οργανισμού πρέπει 
να περιλαμβάνει σε στήλες τα εξής για κάθε μέλος στοι¬ 
χεία: 

I) Αύξοντα αριθμό μέλους 

II) Ονοματεπώνυμο, επάγγελμα και κατοικία 

III) Χρονολογία εγγραφής ή διαγραφής, με τον αριθμό 
της σχετικής πράξης του Οργανισμού 

IV) Αριθμό ψήφων στην Τοπική Συνέλευση 

V) Συνολική έκταση που κατέχει σε στρέμματα 

VI) Αριθμό τεμαχίων, έκταση και τοποθεσία κάθε τεμα¬ 
χίου και 

VII) Κάθε άλλο χρήσιμο στοιχείο. 

Μέχρι να καταρτιστεί το παραπάνω Μητρώο - Κτηματο¬ 
λόγιο ισχύουν οι προσωρινοί κτηματικοί κατάλογοι που 
έχουν συνταχθεί κατά τη σύσταση του Οργανισμού, όπως 
αυτοί έχουν επικυρωθεί από τον οικείο Ειρηνοδίκη. 

Οι προσωρινοί κτηματικοί κατάλογοι αναμορφώνονται 
υποχρεωτικά κάθε χρόνο με τη μέριμνα της Διοικήσεως 
του Οργανισμού βάσει των νέων στοιχείων. 

3. Οι προσωρινοί Κτηματικοί Κατάλογοι και το οριστικό 
Μητρώο - Κτηματολόγιο αριθμούνται και μονογραφού¬ 
νται από τον οικείο Ειρηνοδίκη ατελώς. 

4. Όμοια μητρώα - κτηματολόγια και κτηματικοί κατά¬ 
λογοι είναι δυνατόν να καταρτίζονται και για τις εκτάσεις 
κλπ που βρίσκονται εκτός της περιοχής δικαιοδοσίας του 
Οργανισμού που ωφελούνται από τα έργα και για τους κα¬ 
τόχους αυτών. 

Άρθρο 45ο 

Βιβλία (Διοικητικά - Λογιστικά) 

1. Ο Οργανισμός έχει την υποχρέωση να τηρεί τα εξής 
βιβλία: 

I) Διοικητικά 

ί) Βιβλίο Πρακτικών Διοικητικού Συμβουλίου 

ϋ) Βιβλίο Πρακτικών Γενικής Συνέλευσης 

ίίί) Βιβλίο Πρωτοκόλλου και 

ίν) Βιβλίο Επιδόσεως Εγγράφων 

II) Λογιστικά 

Ο Οργανισμός τηρεί τα Λογιστικά Βιβλία που προβλέ- 
πονται από το από 13-9-59 Β.Δ. «Περί Οργανισμών Εγγεί¬ 
ων Βελτιώσεων» 

2. Για την απόδειξη των εισπράξεων και πληρωμών που 
ενεργούνται από τον Οργανισμό θα τηρούνται: 

I) Βιβλία Γραμματίων Εισπράξεως και 

II) Βιβλία Ενταλμάτων Πληρωμής 

3. Από τα παραπάνω, τα μεν διοικητικά βιβλία καθώς και 
των γραμματίων Εισπράξεων και ενταλμάτων πληρωμής, 
αριθμούνται μονογράφονται και θεωρούνται από την αρ¬ 
μόδια υπηρεσία Ε.Β., τα δε λογιστικά από τον Ειρηνοδίκη 
ατελώς. 

ΙΕ' ΠΡΟΣΩΠΙΚΟ ΤΟΥ ΟΡΓΑΝΙΣΜΟΥ 
Άρθρο 46ο 

Υπάλληλοι - Ημεραργίες κλπ. 

1. Τα μέλη του Διοικητικού Συμβουλίου δεν είναι δυνα¬ 
τόν να είναι κατά το χρονικό διάστημα της θητείας τους 
και έμμισθοι υπάλληλοιτου Οργανισμού, εκτόςτου Γραμ- 
ματέα. 

2. Ο Οργανισμός μπορεί, εφόσον οι ανάγκες το επιβάλ¬ 
λουν, να προσλαμβάνει υπαλλήλους για την κανονική λει¬ 
τουργία του. 

Ο αριθμός, η κατηγορία, η ειδικότητα, τα προσόντα και 
η αντιμισθία τους ρυθμίζεται με αποφάσεις του Διοικητι- 

κού Συμβουλίου του Οργανισμού, οι οποίες υπόκεινται 
στην έγκριση της αρμόδιας υπηρεσίας Ε.Β. μετά από γνώ¬ 
μη του Περιφερειακού Γνωμοδοτικού Συμβουλίου Ε.Β. 

Κατά τον ίδιο τρόπο καθορίζονται και οι εκτός έδρας 
αποζημιώσεις των υπαλλήλων του Οργανισμού. 

Ειδικότερα, για το διορισμό Γραμματέα απαιτείται αυ¬ 
τός να είναι κάτοχος, τουλάχιστον απολυτηρίου Γυμνασί- 
ου παλαιού τύπου ή Λυκείου ή ισότιμης Σχολής, για το διο¬ 
ρισμό δε Λογιστή απαιτείται πτυχίο Ανωτάτης Εμπορικής 
Σχολής ή ισότιμης Σχολής ή Ανώτερης ή απολυτήριο Γυ- 
μνασίου παλαιού τύπου ή Λυκείου με πενταετή τουλάχι¬ 
στον λογιστική πείρα. 

Η πρόσληψη υπαλλήλων από τους ΤΟΕΒ, διενεργείται 
κατόπιν διαγωνισμού ενώπιον επιτροπής. Με πράξη της 
αρμόδιας Υπηρεσίας Ε.Β. καθορίζονται η σύνθεση της 
εξεταστικής επιτροπής, τα μαθήματα και τα θέματα που 
θα εξεταστούν καθώς και κάθε σχετική με το διαγωνισμό 
λεπτομέρεια. Σε περίπτωση που θα υπάρξει έλλειψη προ¬ 
σώπων που να έχουν τα προσόντα που απαιτούνται για 
την πρόσληψη, και εφόσον αυτό διαπιστωθεί κατά το δια¬ 
γωνισμό, η διάταξη αυτή περί προσόντων ατονεί με σχε¬ 
τική έγκριση της αρμόδιας υπηρεσίας Ε.Β., η οποία και 
ορίζει τα λιγότερα προσόντα. 

ΙΣΤ' ΣΧΕΣΕΙΣ ΤΟΥ ΟΡΓΑΝΙΣΜΟΥ ΠΡΟΣ ΓΟΕΒ 
Άρθρο 47ο 

1. Ο Οργανισμός υπόκειται στην παρακολούθηση, συ¬ 
ντονισμό των εργασιών του και καθοδήγηση από τον 
ΓΟΕΒ στην περιοχή δικαιοδοσίας του οποίου υπάγεται 
εάν και εφόσον υφίσταται τέτοιος. 

2. Ο ΤΟΕΒ εφόσον υπάγεται σε ΓΟΕΒ εκπροσωπείται 
στη Διοίκηση αυτού από μέλος που εκλέγεται κατά την 
εξής διαδικασία: Από τη Γενική Συνέλευση του ΤΟΕΒ 
εκλέγεται ένας αντιπρόσωπος για να εκπροσωπήσει αυ¬ 
τόν τον ΤΟΕΒ. 

Ο κατά τον παραπάνω τρόπο αντιπρόσωπος που θα 
εκλεγεί και οι λοιποί αντιπρόσωποι των, στην περιφέρεια 
του ΓΟΕΒ, ΤΟΕΒ συνέρχονται με πρόσκληση και με μέρι¬ 
μνα της αρμόδιας υπηρεσίας Ε.Β. σε συνεδρίαση στην 
έδρα του ΓΟΕΒ κατά την οποία εκλέγουν κατά σειρά επι¬ 
τυχίας δύο από αυτούς με τους αναπληρωτές τους, οι 
οποίοι και αποτελούν, τα αιρετά μέλη του Διοικητικού 
Συμβουλίου του οικείου ΓΟΕΒ. Κατά την εκλογή αυτή ο 
εκπρόσωπος του ΤΟΕΒ διαθέτει ψήφους ο αριθμός των 
οποίων θα καθορισθεί με τη σύσταση του ΓΟΕΒ. 

Τα αιρετά μέλη ανακαλούνται αν αυτό ζητηθεί από τα 
2/3 το λιγότερο των αντιπροσώπων των ΤΟΕΒ που έχουν 
εκλέξει αυτά. 

Η θητεία των αιρετών μελών είναι διετής (2) λήγει όμως 
οπωσδήποτε με τη λήξη της θητείας τους ως αντιπροσώ¬ 
πων. 

3.0 Οργανισμός υπόκειται στην καταβολή δικαιώματος 
εγγραφής στον ΓΟΕΒ. 

4. Υποχρεούται στην καταβολή των κάθε φύσεως ει¬ 
σφορών που καθορίζονται κάθε φορά από τον ΓΟΕΒ. 

5. Υποχρεούται στην τήρηση των κάθε φύσεως κανονι¬ 
σμών που συντάσσονται από τον ΓΟΕΒ. 

6. Δικαιούται προσφυγής κατά των αποφάσεων του ΓΟ¬ 
ΕΒ, μέσα σε προθεσμία 10 ημερών ενώπιον της αρμόδιας 
υπηρεσίας Ε.Β. 

ΙΖ'ΔΙΑΛΥΣΗ ΚΑΙ ΕΚΚΑΘΑΡΙΣΗ ΤΟΥ ΟΡΓΑΝΙΣΜΟΥ 

Άρθρο 48ο 
Διάλυση 

1. Ο Οργανισμός μπορεί να διαλύεται: 


I) Εάν αποδειχθεί ότι απέβη επιζήμιος για τα συμφέρο¬ 
ντα της πλειοψηφίας των μελών του ή του Δημοσίου. 

II) Εάν εξέλιπε ο σκοπός για τον οποίο συστήθηκε. 

III) Με αίτηση των μελών, εάν ο αριθμός αυτών φθάσει 
κάτω των επτά (7). 

IV) Μετά από απόφαση της Γ ενικής Συνέλευσης, εφό¬ 
σον ληφθεί με πλειοψηφία των 4/5 του συνόλου των με¬ 
λών. 

V) Εάν μετά την παρέλευση δύο (2) ετών, που υπολογί¬ 
ζονται από την ημερομηνία εγκρίσεως του Καταστατικού, 
δεν έγινε έναρξη των έργων για τα οποία συστήθηκε ο Ορ¬ 
γανισμός ή εάν διεκόπη επί δύο (2) χρόνια από υπαιτιότη¬ 
τα των μελών του η κατασκευή των έργων που εκτελού- 
νται με χρηματοδοτήσεις ή με εισφορές των μελών. 

2. Στην περίπτωση της προηγούμενης παραγράφου 
αποφαίνεται ο υπουργός Γεωργίας ή ο Νομάρχης κατά 
περίπτωση με απόφασή του, που δημοσιεύεται στην Εφη¬ 
μερίδα της Κυβερνήσεως, ύστερα από πρόταση του οι¬ 
κείου Περιφερειακού Γνωμοδοτικού Συμβουλίου Ε.Ε., πε¬ 
ρί διαλύσεως ή μη του Οργανισμού. 

Άρθρο 49ο 

Εκκαθάριση - Διορισμός Εκκαθαριστών 

1. Μετά τη διάλυση του Οργανισμού επακολουθεί η εκ¬ 
καθάριση από το Διοικητικό Συμβούλιο ή από εκκαθαρι- 
στές οι οποίοι διορίζονται από τη Γενική συνέλευση των 
μελών ή από την αρμόδια υπηρεσία Ε.Β. 

2. Η πράξη, για το διορισμό εκκαθαριστών καθώς και κά¬ 
θε μεταβολή στα πρόσωπα αυτά γνωστοποιείται από το 
Διοικητικό Συμβούλιο στο Ειρηνοδικείο, στην αρμόδια 
υπηρεσία Ε.Β. και στην Κεντρική Υπηρεσία Ε.Β. του 
υπουργείου Γεωργίας. 

Οι εκκαθαριστές έχουν υποχρέωση να γνωστοποιή¬ 
σουν τη διάλυση του Οργανισμού μέσω του τύπου ή άλ¬ 
λου μέσου και να προσκαλέσουντους δανειστές να αναγ¬ 
γελθούν. 

1. Τους δανειστές, που είναι γνωστοί από τα βιβλία του 
Οργανισμού, τους καλούν με ιδιαίτερες προσκλήσεις, 
εφόσον αυτό είναι δυνατόν, και σε περίπτωση που αυτό 
είναι αδύνατο εφαρμόζονται, στην περίπτωση αυτή, οι 
σχετικές διατάξεις της πολιτικής δικονομίας. 

2. Οι εκκαθαριστές αποπερατώνουν τις υποθέσεις που 
εκκρεμούν, εκπληρώνουν τις απαιτήσεις και μετατρέ¬ 
πουν σε μετρητά την περιουσία του Οργανισμού, σύμφω¬ 
να με τις διατάξεις του Αστικού Κώδικα, και καταθέτουν 
αυτά στο πλησιέστερο υποκατάστημα της Αγροτικής 
Τράπεζας. Οι εκκαθαριστές εκπροσωπούν τον Οργανι¬ 
σμό σε δικαστικές και εξώδικες υποθέσεις και έχουν όλα 
τα δικαιώματα και καθήκοντα των μελών του Διοικητικού 
Συμβουλίου. 

Για την περάτωση υποθέσεων που εκκρεμούν είναι δυ¬ 
νατόν να συνάπτουν νέες δικαιοπραξίες. 

3. Μόλις αρχίσει η εκκαθάριση προβαίνουν στη σύντα¬ 
ξη ισολογισμού τον οποίο γνωστοποιούν στο Ειρηνοδι¬ 
κείο, στην αρμόδια υπηρεσία Ε.Β. και στην Κεντρική Υπη¬ 
ρεσία Ε.Β. του Υπουργείου Γεωργίας. Όμοιο ισολογισμό 
συντάσσουν κάθε χρόνο και για όσο χρονικό διάστημα 
εξακολουθεί η εκκαθάριση. 

4. Μέχρι να αποπερατωθεί η εκκαθάριση, και σε ότι 
αφορά την κρατική εποπτεία και τις από το Νόμο σχέσεις 
των τέως μελών μεταξύ τους και προς τρίτους, ισχύουν οι 
διατάξεις της Νομοθεσίας περί ΟΕΒ και του Καταστατι¬ 
κού εφόσον δεν προκύπτει κάτι άλλο από τη φύση της εκ- 
καθαρίσεως. 

5. Μετά την αποπεράτωση της εκκαθαρίσεως τα βιβλία 
και τα έγγραφα του Οργανισμού που διαλύθηκε φυλάσ- 

σονται απάτην αρμόδια υπηρεσία Ε.Β. Τα μέλη και οι διά¬ 
δοχοι αυτών δικαιούνται να λάβουν γνώση και να χρησι¬ 
μοποιήσουν στοιχεία από τα βιβλία και έγγραφα, σε περί¬ 
πτωση που θα παραστεί τέτοια ανάγκη. Τα σχετικά αντί¬ 
γραφα των εγγράφων κτλ χορηγούνται από την αρμόδια 
υπηρεσία Ε.Β. εφόσον τα ζητήσουν οι ενδιαφερόμενοι. 

6. Η καθαρή περιουσία του Οργανισμού που διαλύθηκε 
περιέρχεται στον ανάδοχο Οργανισμό και σε περίπτωση 
που δεν υπάρχει τέτοιος στο Δημόσιο. 

Άρθρο 50ο 

Αποδοχή Καταστατικού 

Το καταστατικό αυτό αποτελείται από πενήντα (50) άρ¬ 
θρα και το οποίο καταρτίστηκε σύμφωνα με τις διατάξεις 
του Ν.Δ. 3881/1958 και των εκτελεστικών αυτού διαταγ¬ 
μάτων, που ο τύπος αυτού καθορίστηκε με την 123389/ 
724/902/4-3-1980 απόφαση του Υφυπουργού Γεωργίας, 
γίνεται αποδεκτό με τις, στο κείμενο και στα περιθώρια 
αυτού, συμπληρώσεις, προσθήκες και τροποποιήσεις, 
από τους εξής αντιπροσώπους που υπογράφουν. 

(ΥΠΟΓΡΑΦΕΣ ΑΝΤΙΠΡΟΣΩΠΩΝ) 

-♦- 

Αριθ. 145 (2) 

Σύσταση ΤΟΕΒ Δασοχωρίου Ν. ΓΡΕΒΕΝΩΝ 
Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη : 

1. Το άρθρο 16παρ. 1 του Ν.Δ. 388/58 «περιέργων ΕΒ». 

2. Το άρθρο 18 του από 13-9-59 ΒΔ«περί ΟΕΒ». 

3. Το ΠΔ 332/83 «περί μεταβίβασης αρμοδιοτήτων του 
υπουργείου Γεωργίας στους Νομάρχες». 

4. Την απόφαση του Υπ. Γεωργίας με αριθμ. 123389/ 
724/902/4-3-90 «περί ενιαίου τύπου καταστατικού των 
ΤΟΕΒ». 

5. Τις διατάξεις του Ν2040/92 με άρθρο 7 «περί ρυθμί- 
σεως θεμάτων αρμοδιοτήτων Υπ. Γεωργίας κτλ.». 

6. Το αριθμ. 27 του Ν. 2081/92 με το οποίο προστέθηκε 
το άρθρο 29Α στο Ν. 1558/85 «για έλεγχο των δαπανών 
των κανονιστικών διοικητικών πράξεων». 

7. Τις διατάξεις του άρθρου 63 του Π.Δ. 30/1996 όπως 
ισχύει. 

8. Το πρακτικό της από 11.1.2001 ιδρυτικής συνέλευ¬ 
σης του ΤΟΕΒ Δασοχωρίου Ν. Γρεβενών, με το οποίο 
εγκρίθηκε το καταστατικό. 

9. Τη σχετική εισήγηση του τμήματος Εγγείων Βελτιώ¬ 
σεων, αποφασίζουμε: 

1. Συνιστούμε Τοπικό Οργανισμό Εγγείων Βελτιώσεων 
(ΤΟΕΒ) με την επωνυμία «ΤΟΕΒ Δασοχωρίου Ν. Γρεβε- 
νών», με έδρα το Δασοχώρι Νομού Γρεβενών. 

2. Εγκρίνουμε το καταστατικό του παραπάνω ΤΟΕΒ, 
αποτελούμενο από 50 άρθρα, με τις παρακάτω προσθή¬ 
κες που έγιναν στην ιδρυτική συνέλευση του Οργανι¬ 
σμού: 

α) στο άρθρο 1 μετά τη λέξη «επωνυμία», προστίθεται 
«ΤΟΕΒ ΔΑΣΟΧΩΡΙΟΥ ΝΟΜΟΥ ΓΡΕΒΕΝΩΝ» 

β) τα κενά του άρθρου 2 συμπληρώνονται κατά σειρά 
ως εξής: «στο Δασοχώρι του Δήμου Δεσκάτης» και «Γρε¬ 
βενών» 

γ) τα κενά το άρθρου 3 συμπληρώνονται ως εξής: 

Μετά τη λέξη «έκταση» προστίθεται: «χιλίων επτακο¬ 
σίων πενήντα (1.750)». 

Μετά τη λέξη «λειτουργούντα» προστίθεται: «αντλιοστά¬ 
σιο το οποίο μεταφέρει το νερό από το γεώφραγμα Δασο¬ 
χωρίου στις υδροληψίες των υπό άρδευση κτημάτων.» 


δ) τα κενά του άρθρου 10 συμπληρώνονται ως εξής: 

από μηδέν (0) μέχρι πέντε (5) στρέμματα μηδέν (0) ψήφους 

-«- πέντε (5) -«- είκοσι (20) -«- μία (1) ψήφος 

-«- είκοσι (20) -«- πενήντα (50) -«- δύο (2) ψήφους 

πάνω από πενήντα (50) -«- τρεις (3) ψήφους 

Ομάδα μελών που κατέχει συνολικά έκταση πέντε (5) 
στρεμμάτων δικαιούται μία (1) ψήφο και ορίζει αντιπρό¬ 
σωπό της στην τοπική συνέλευση. 

Στην παράγραφο 5 μετά τη φράση «δικαιοδοσίας αυ¬ 
τού σε», προστίθεται: «(20) είκοσι», μετά τις λέξεις «ως 
εξής» προστίθεται: «1) Δασοχώρι είκοσι (20)» 
ε) Τα κενά του άρθρου 18 συμπληρώνονται ως εξής : 
της παραγράφου 1 μετο: «πέντε (5)» 
της παραγράφου 2 με: «πέντε (5)» και «τρία (3))» 
στ) τα κενά του άρθρου 19 συμπληρώνονται με: «δύο 
(2)» και «τριών (3)» 

ζ)το κενό του άρθρου 22 συμπληρώνεται με: «τρία (3)» 
η) τα κενά του άρθρου 33 συμπληρώνονται κατά σειρά: 
«χίλιες (1000)» 

«διακόσιες (200)» 

«μία (1)» 

3. Η ισχύς της απόφασης αυτής αρχίζει από σήμερα. 

4. Κάλυψη δαπάνης: Η απόφαση αυτή ουδεμία δαπάνη 
προκαλεί στον προϋπολογισμό του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ρεβενά, 5 Φεβρουάριου 2001 

Ο Νομάρχης κ.α.α. 

ΓΕΩΡΓΙΟΣ ΜΙΧΑΛΟΓΙΑΝΝΗΣ 


ΚΑΤΑΣΤΑΤΙΚΟ ΤΟΠΙΚΟΥ ΟΡΓΑΝΙΣΜΟΥ 
ΕΓΓΕΙΩΝ ΒΕΛΤΙΩΣΕΩΝ 
(Τ.Ο.Ε.Β) ΔΑΣΟΧΩΡΙΟΥ Ν. ΓΡΕΒΕΝΩΝ 

Α. ΕΠΩΝΥΜΙΑ ΚΑΙ ΕΔΡΑ 

Άρθρο Ιο 

Επωνυμία - Νομική Προσωπικότητα - Εποπτεία 

Συνιστάται Τοπικός Οργανισμός Εγγείων Βελτιώσεων 
(Τ.Ο.Ε.Β.) με την Επωνυμία ΤΟΠΙΚΟΣ ΟΡΓΑΝΙΣΜΟΣ ΕΓ¬ 
ΓΕΙΩΝ ΒΕΛΤΙΩΣΕΩΝ ΔΑΣΟΧΩΡΙΟΥ ΝΟΜΟΥ ΓΡΕΒΕΝΩΝ 
ο οποίος διέπεται από τις διατάξεις του Νομοθετικού Δια¬ 
τάγματος 3881 της 25ης Οκτωβρίου 1958 «Περί έργων 
Εγγείων Βελτιώσεων», των εκτελεστικών αυτού διαταγ¬ 
μάτων και του παρόντος καταστατικού. 

Ο Οργανισμός αποτελεί Νομικό Πρόσωπο Ιδιωτικού Δι¬ 
καίου, οι σχέσεις δε μεταξύ αυτού και των μελών του διέ- 
πονται από το παρόν Καταστατικό και τη σχετική Νομοθε¬ 
σία «Περί Οργανισμών Εγγείων Βελτιώσεων (Ο.Ε.Β.)». 

Ο Οργανισμός εποπτεύεται από την οικεία Περιφερεια¬ 
κή Υπηρεσία Εγγείων Βελτιώσεων του Υπουργείου Γ εωρ¬ 
γίας, η οποία ασκείτο Διοικητικό, Τεχνικό και Διαχειριστι¬ 
κό έλεγχο αυτού. 

Άρθρο 2ο 
Έδρα - Σφραγίδα 

Ο Οργανισμός έχει την έδρα του στο Δ.Δ. Δασοχωρίου 
του Δήμου Δεσκάτης του Νομού Γ ρεβενών. 

Η σφραγίδα του Οργανισμού φέρει την επωνυμία του. 
Η επωνυμία του Οργανισμού στη σφραγίδα και συγκε¬ 
κριμένα οι λέξεις «Τοπικός Οργανισμός Εγγείων Βελτιώ¬ 
σεων» είναι δυνατόν να αναγράφονται με τα αρχικά γράμ¬ 
ματα του Οργανισμού (Τ.Ο.Ε.Β.). 

Β'. ΣΚΟΠΟΣ - ΠΕΡΙΟΧΗ ΔΙΚΑΙΟΔΟΣΙΑΣ - ΔΙΑΡΚΕΙΑ 

Άρθρο 3ο 

Σκοπός - Περιοχή δικαιοδοσίας 

Ο Οργανισμός έχει σκοπό την έγγειο βελτίωση των 
αγροκτημάτων των μελών του, τα οποία βρίσκονται μέσα 
στην περιοχή της δικαιοδοσίας του, Η περιοχή δικαιοδο¬ 
σίας του Οργανισμού περιλαμβάνει έκταση χιλίων επτα¬ 
κοσίων πενήντα (1750) στρεμμάτων και επεκτείνεται στην 
περιοχή που εξυπηρετείται ή που πρόκειται να εξυπηρε¬ 
τηθεί από τα εξής έργα. 

Λειτουργούντα: αντλιοστάσιο το οποίο μεταφέρει το νε¬ 
ρό από το γεώφραγμαΔασοχωρίου, στιςυδροληψίεςτων 
υπό άρδευση κτημάτων. 

Η περιοχή δικαιοδοσίας του Οργανισμού μπορεί να 
μεταβάλλεται ανάλογα με την επέκταση ή τον περιορι¬ 
σμό των εκτάσεων που εξυπηρετούνται από τα έργα δι¬ 
καιοδοσίας του. Κάθε μεταβολή της περιοχής δικαιοδο¬ 
σίας καθορίζεται με σχετική απόφαση του οικείου Νο¬ 
μάρχη. 

Με την ίδια απόφαση καθορίζεται ο αριθμός των αντι¬ 
προσώπων που συγκροτούν την Γενική Συνέλευση και ο 
αριθμός των αντιπροσώπων αυτών κατανέμεται κατά Δή¬ 
μους ή Κοινότητες. Εάν η νέα περιοχή είναι ίση ή μεγαλύ¬ 
τερη του μισού της περιοχής δικαιοδοσίας του Τ.Ο.Ε.Β., 
τότε συγκαλούνται από την οικεία Περιφερειακή Υπηρε¬ 
σία Ε.Β. όλες οι Τοπικές Συνελεύσεις για την ανανέωση 
των παλαιών και για την εκλογή νέων αντιπροσώπων, βά- 
σειτης νέας κατανομής. Στην αντίθετη, μετηνπαραπάνω 
περίπτωση δεν εκλέγονται αντιπρόσωποι για τη νέα πε¬ 
ριοχή, μέχρι να λήξει ή να ανακληθεί η θητεία των αντι¬ 
προσώπων, που συγκροτούντο σώμα της Γενικής Συνέ¬ 
λευσης. 

Άρθρο 4ο 

Η χρονική διάρκεια του Οργανισμού είναι απεριόριστη. 

Στις εργασίες, στα Γραφεία και στις συνεδριάσεις του 
Οργανισμού δεν επιτρέπονται συζητήσεις που φεύγουν 
από το σκοπό και τις επιδιώξεις του Οργανισμού καθώς 
επίσης και πολιτικές συζητήσεις. 

Γ. ΑΡΜΟΔΙΟΤΗΤΕΣ ΚΑΙ ΥΠΟΧΡΕΩΣΕΙΣ 
ΤΟΥ ΟΡΓΑΝΙΣΜΟΥ 

Άρθρο 5ο 

Στον Οργανισμό ανήκουν οι εξής αρμοδιότητες και υπο¬ 
χρεώσεις: 

Η διοίκηση, λειτουργία και συντήρηση των εγγειοβελ¬ 
τιωτικών έργων της αρμοδιότητάς του και ειδικότερα: 

1. Η ρύθμιση της χρήσεως και η διανομή των υπό τη δι¬ 
οίκηση του Οργανισμού υδάτων, με την επιβολή κανονι¬ 
σμών αρδεύσεως και τη λήψη λοιπών αναγκαίων μέτρων. 

2. Η αστυνόμευση των υδάτων και των έργων. 

3. Η επιβολή και η βεβαίωση των, κατάταάρθραδ και 29 
του παρόντος καταστατικού εισφορών, τελών και λοιπών 
απαιτήσεων. 

4. Η εξόφληση των οφειλών αυτού προς το Δημόσιο, το 
Κ.Τ. Γ. Κ. και Δασών και την Α.Τ. Ε., και η είσπραξη των οφει- 
λώντων κάθε φύσεως Νομικών ή φυσικών προσώπων που 
ωφελούνται από αυτόν. 

5. Ο καθορισμός και η είσπραξη μισθωμάτων και δικαι¬ 
ωμάτων, σύμφωνα με το άρθρο 14 παράγρ. I ε' του 
3881/1958 Ν.Δ. 


6. Η, σε συνεργασία με τις αρμόδιες Περιφερειακές 
Υπηρεσίες του Υπουργείου Γεωργίας, λήψη κάθε ανα¬ 
γκαίου μέτρου, για τη γεωργική αξιοποίηση της περιοχής 
δικαιοδοσίας του, καθώς επίσης και η μέριμνα για την 
εφαρμογή κατάλληλων συστημάτων και μεθόδων που συ¬ 
ντελούν στην εντατική εκμετάλλευση του εδάφους. 

7. 

I) Ο Οργανισμός, προκειμένου για αρδευτικά έργα, κα¬ 
ταρτίζει υποχρεωτικά, για την περιοχή δικαιοδοσίας του, 
ωρολόγια προγράμματα και κανονισμούς αρδεύσεων με 
βάση τα προγράμματα καλλιεργειών που συντάσσει κάθε 
χρόνο. 

Τα παραπάνω προγράμματα καλλιεργειών καταρτίζο¬ 
νται σύμφωνα με τις οδηγίες των αρμοδίων Υπηρεσιών 
του Υπουργείου Γεωργίας και μέσα στα πλαίσια του Τοπι¬ 
κού και Γενικού Προγράμματος του Υπουργείου Γεωρ¬ 
γίας, τα δε ωρολόγια προγράμματα και οι κανονισμοί αρ¬ 
δεύσεως βάσει οδηγιών της Γ.Δ.Ε.Β., ώστε να επιτυγχά¬ 
νεται με αυτά, κατά τον καλύτερο τρόπο η μεγαλύτερη 
δυνατή απόδοσης των έργων. 

II) Η τήρηση των ωρολογίων προγραμμάτων και κανονι¬ 
σμών αρδεύσεως είναι υποχρεωτική για όλα τα μέλη του 
Οργανισμού. 

Ο οργανισμός μπορεί να απαιτήσει να του καταβληθούν 
τα κάθε μορφής αρδευτικά δικαιώματα, που καθορίστη¬ 
καν με τα παραπάνω προγράμματα, και από τα μέλη του 
εκείνα που από δική τους υπαιτιότητα ή δεν έκαναν καθό¬ 
λου χρήση του αρδευτικού νερού ή έκαναν μερική μόνο 
χρήση ή ακόμα δεν ωφελήθηκαν από τη χρήση αυτή. 

Επίσης μέλη του Οργανισμού, που οι ιδιοκτησίες τους 
έπαθαν ζημιά από τη μη συμμόρφωσή τους με τα προ¬ 
γράμματα καλλιεργειών, δεν απαλλάσσονται από την κα¬ 
ταβολή των αρδευτικών δικαιωμάτων, ούτε δικαιούνται 
να ζητήσουν αποζημίωση, για τις ζημιές που έγιναν στις 
ιδιοκτησίες τους. 

III) Ο Οργανισμός έχει υποχρέωση να ζητεί τις υποδεί¬ 
ξεις και οδηγίες της Γ.Δ.Ε.Β. και των άλλων αρμόδιων Γε- 
ωργικών Υπηρεσιών και να τις εφαρμόζει για την καλύτε¬ 
ρη χρησιμοποίηση του νερού. 

IV) Ο Οργανισμός έχει το δικαίωμα να καταρτίζει ετήσια 
προγράμματα καλλιεργειών για τις εκτάσεις της περιο¬ 
χής του που δεν αρδεύονται, εφόσον αυτά συμβάλλουν 
στην καλύτερη αξιοποίηση των έργων δικαιοδοσίας του 
καθώς επίσης και προγράμματα των οικονομικών υπο¬ 
χρεώσεων αυτού. 

8. Η μέριμνα για τη σύνταξη μελετών, την κατασκευή ή 
συμπλήρωση έργων καθώς και η μέριμνα διοικήσεως, συ- 
ντηρήσεως και λειτουργίας των έργωνπου υφίστανται και 
των έργων που θα εκτελεσθούν. Η δαπάνη συντάξεως 
των σχετικών μελετών θα βαρύνει τον Οργανισμό και θα 
προέρχεται από τους πόρους αυτού ή από δανειακά κε¬ 
φάλαια. 

9. Η ρύθμιση της συντηρήσεως και λειτουργίας των έρ¬ 
γων αξιοποιήσεως εδάφους της αρμοδιότητάς του, που 
εκτελέστηκαν ή που θα εκτελεστούν από Νομικά ή Φυσι¬ 
κά πρόσωπα και με δαπάνες αποκλειστικά και μόνο αυ¬ 
τών, εφόσον η συντήρηση και η λειτουργία των έργων αυ¬ 
τών επηρεάζει, με οποιοδήποτε τρόπο την εκμετάλλευση 
και την ασφάλεια των έργων εγγείων βελτιώσεων, που τε¬ 
λούν υπό την διοίκηση του Οργανισμού. Επίσης στις πε¬ 
ριπτώσεις αυτές ο Οργανισμός εκδίδει κανονισμούς συ¬ 
ντηρήσεως και λειτουργίας των έργων, προς τους οποί¬ 
ους υποχρεούνται να συμμορφώνονται τα Νομικά ή 
Φυσικά πρόσωπα, στην διοίκηση των οποίων τελούν τα εν 
λόγω έργα. Σε περίπτωση αρνήσεως ή δυστροπίας των 
προσώπων αυτών, η διοίκηση των έργων αυτών μεταβι- 

βάζεται, με απόφαση του οικείου Νομάρχου, προσωρινά 
ή οριστικά στον Οργανισμό, ο οποίος ασκεί τη διοίκηση 
αυτή με δαπάνες των ενδιαφερομένων. 

10. Για την πρόσληψη, την απόλυση, τις ποινές, τα προ¬ 
σόντα, την μισθοδοσία κλπ των υδρονομικών οργάνων 
του Τ.Ο.Ε.Β., εφαρμόζονται οι διατάξεις του Π.Δ. 
499/1975. 

11.1) Το Διοικητικό Συμβούλιο του Οργανισμού είναι δυ¬ 
νατόν, κατά την άσκηση των αρμοδιοτήτων του, να επι¬ 
βάλλει τις από το Καταστατικό προβλεπόμενες κυρώσεις 
και αναγκαστικά μέτρα, κατά των μελών που δεν εκπλη¬ 
ρώνουν τις υποχρεώσεις τους. Μεταξύ των κυρώσεων 
αυτών είναι δυνατόν να επιβληθεί και η διακοπή της πα¬ 
ροχής του αρδευτικού νερού, στα μέλη που δεν εκπλη¬ 
ρώνουν τις, προς τον Οργανισμό, κάθε μορφής ληξιπρό¬ 
θεσμες υποχρεώσεις τους, είτε αυτές είναι της τρέχου¬ 
σας χρήσης είτε παλαιοτέρων χρήσεων. 

II) Πριν την επιβολή κυρώσεων ή αναγκαστικών μέτρων 
κατά μέλους του ο Οργανισμός του αποστέλλει έγγραφη 
ειδοποίηση στην οποία ορίζεται προθεσμία, μέσα στην 
οποία, προκειμένου περί αναγκασμού σε ενέργεια, πρέ¬ 
πει να εκτελεσθεί αυτή. 

Η επίδοση της ειδοποιήσεως ενεργείται από υπάλληλο 
του Οργανισμού ή εντεταλμένο, για το σκοπό αυτό, άλλο 
μέλος του Οργανισμού. Η επίδοση της ειδοποιήσεως βε¬ 
βαιώνεται με την υπογραφή, στο βιβλίο επιδόσεως εγ¬ 
γράφων, του μέλους προς το οποίο απευθύνεται. Σε πε¬ 
ρίπτωση που αυτό αρνείται την παραλαβή υπογράφουν 
δύο μάρτυρες. Η επίδοση της ειδοποιήσεως μπορεί να γί¬ 
νει και με συστημένη επιστολή. 

Τα μέλη του Οργανισμού που κατοικούν σε πόλεις ή κω- 
μοπόλεις έχουν υποχρέωση να γνωστοποιούν, με έγγρα¬ 
φη δήλωσή τους την διεύθυνση της κατοικίας τους ή των 
τυχόν από αυτούς διορισμένων πληρεξούσιων ή αντικλή¬ 
των τους. 

Σε περίπτωση μη υποβολής της παραπάνω δήλωσης ή 
υποβολής δήλωσης με ανακριβή στοιχεία, τότε η έγγρα¬ 
φη ειδοποίηση τοιχοκολλείται, από τον αρμόδιο υπάλλη¬ 
λο ή από το εντεταλμένο μέλος, στο συνηθισμένο τόπο 
ανακοινώσεων του Οργανισμού. Κάθε επίδοση που ενερ- 
γείται με τοιχοκόλληση είναι έγκυρη, εφόσον στο οικείο 
πρακτικό τοιχοκόλλησης υπογράφει το αρμόδιος υπάλ¬ 
ληλος του Οργανισμού και δύο (2) μάρτυρες. 

III) Κατά των αποφάσεων του Διοικητικού Συμβουλίου, 
που εκδίδονται βάση της παραγράφου 111 του παρόντος 
άρθρου, επιτρέπεται προσφυγή, σύμφωνα με το άρθρο I 
παρ. 2 του από 13-9-1959 Β.Δ. «περί Οργανισμών Εγγεί¬ 
ων Βελτιώσεων», μέσα σε προθεσμία δέκα (10) ημερών, 
από την ημερομηνία κοινοποίησης αυτών προς την οικεία 
Περιφερειακή Δ/νση Εγγείων Βελτιώσεων, εφόσον, με 
την απόφαση του Δ.Σ. που προσβάλλεται, θίγονται δικαι¬ 
ώματα του ενιστάμενου, λόγω μη εφαρμογής ή κακής 
εφαρμογής της Ο.Ε.Β. Νομοθεσίας ή γιατί δεν συντρέ¬ 
χουν οι πραγματικές προϋποθέσεις που να δικαιολογούν 
την επιβολή των αναγκαστικών μέτρων ή γιατί κατά τον 
καθορισμό των μέτρων αυτών έγιναν χαριστικές διακρί¬ 
σεις. 

Δ' ΜΕΛΗ ΤΟΥ ΟΡΓΑΝΙΣΜΟΥ 
Άρθρο 6ο 

1. Μέλη του Οργανισμού γίνονται υποχρεωτικά όλα τα 
φυσικά και Νομικά πρόσωπα, τα οποία έχουν μία από τις 
σχέσεις που αναφέρονται παρακάτω, προς τα αγροτικά 
ακίνητα που βρίσκονται μέσα στην περιοχή της δικαιοδο¬ 
σίας του Οργανισμού και που εξυπηρετούνται από τα έρ¬ 
γα της αρμοδιότητάς του, δηλαδή: 


I) Ιδιοκτήτες και Νομείς 

II) Σε διχασμό νομής και κυριότητας 

III) Νομείς καθώς καιοιτου αγροτικού Νόμου και οι από 
προσωρινή διανομή κατοχή. 

IV) Εμφυτευτείς και επιφανειούχοι. 

V) Επικαρπωτές, που έχουν εμπράγματο δικαίωμα χρή¬ 
σης ή οικήσεως και οι κοινωνοίτων δικαιωμάτων αυτών, οι 
οποίοι υπέχουν τα δικαιώματα και τις υποχρεώσεις ενός 
μέλους. Οι με δυνάμει οποιουδήποτε τίτλου, κάτοχοι των 
παραπάνω εκτάσεων σε περίπτωση απουσίας ή αφάνει- 
ας, των κατά τα παραπάνω εξουσιαστών θεωρούνται ως 
πληρεξούσιοι αυτών και ασκούν για αυτούς τα προσήκο¬ 
ντα δικαιώματα και εκπληρώνουν για λογαριασμό των ως 
άνω εντολέωντις υποχρεώσεις που βαρύνουν αυτούς. 

2. Εφόσον το Διοικητικό Συμβούλιο του Οργανισμού 
διαπιστώσει ότι οποιοδήποτε φυσικό ή νομικό πρόσωπο 
έχει οπωσδήποτε μία από τις παραπάνω σχέσεις, το εγ¬ 
γράφει υποχρεωτικά ως μέλος του Οργανισμού, από τό¬ 
τε δε που θα πάψει να υπάρχει η σχέση αυτή, το διαγρά¬ 
φει. 

3. Οι αποφάσεις της Διοικήσεως του Οργανισμού, περί 
εγγραφής ή διαγραφής μέλους, κοινοποιούνται στους εν¬ 
διαφερομένους και τοιχοκολλούνται στα γραφεία του 
Οργανισμού και στον οικείο τόπο δημοσιεύσεως της Κοι¬ 
νότητας, μέσα στην περιοχή της οποίας βρίσκονται τα 
ακίνητα που έχουν τις παραπάνω σχέσεις με τον Οργανι¬ 
σμό. Κατά των ως άνω αποφάσεων μπορεί να ασκηθούν 
μέσα σε προθεσμία είκοσι (20) ημερών απάτης κοινοποι¬ 
ήσεων, ενστάσεις από τους ενδιαφερομένους ή από κάθε 
τρίτο, οι οποίοι θα τις υποβάλλουν στην Περιφερειακή Δι¬ 
εύθυνση Εγγείων Βελτιώσεων, και αυτή αποφαίνεται ορι¬ 
στικά. 

4. Εκείνοι που γίνονται μέλη του Οργανισμού από δια¬ 
δοχή δικαιωμάτων της παραγράφου 1 σε ακίνητα της πε¬ 
ριοχής δικαιοδοσίας του Οργανισμού ύστερα από την 
έναρξη της λειτουργίας του, αναλαμβάνουν όλες τις υπο¬ 
χρεώσεις που δεν εκπληρώθηκαν και σχετίζονται μετά δι¬ 
καιώματα του δικαιοπαρόχου προς τον Οργανισμό. 

Ε' ΥΠΟΧΡΕΩΣΕΙΣ ΜΕΛΩΝ Ή ΤΡΙΤΩΝ 
Άρθρο 7ο 

Υποχρεώσεις μελών 

1. Τα μέλη του Οργανισμού υποχρεούνται όπως: 

I) Με τη συλλογική δράση τους συμβάλλουν στην επί¬ 
τευξη των σκοπών του Οργανισμού. 

II) Συμμετέχουν στις δαπάνες μελετών, κατασκευών, 
λειτουργίας, συντηρήσεως και διοικήσεως των έργων 
σύμφωνα με τις διατάξεις του Νόμου, του Καταστατικού 
και των αποφάσεων των οργάνων διοικήσεως του Οργα¬ 
νισμού και γενικά να εκπληρώνουν τις προβλεπόμενες, 
από τις παραπάνω διατάξεις, οικονομικές και άλλες υπο¬ 
χρεώσεις τους. 

III) Εκπληρώνουν, χωρίς πρόφαση και με πνεύμα συμ¬ 
βολής στη γρήγορη εκτέλεση των έργων, τις υποχρεώ¬ 
σεις τους, που προβλέπονται από το άρθρο 33 παράγρα¬ 
φο 3 του Ν.Δ. 3881/1958 και άρθρου 45 του Νόμου 
4639/1930, όπως αυτό συμπληρώθηκε μεταγενέστερα, 
και ειδικότερα να: 

ί) Επιτρέπουν τη διέλευση μέσα από τα κτήματά τους 
και την παραμονή μέσα σ'αυτά ατόμων, συνεργείων, οχη¬ 
μάτων και μηχανημάτων και την εκτέλεση από αυτά έρ¬ 
γων, που έχει προγραμματίσει και καθορίσει ο Οργανι¬ 
σμός και που αναφέρονται σε απαραίτητες αναγνωρί¬ 
σεις, τοπογραφήσεις, μελέτες, κατασκευές και σε 
λειτουργία και συντήρηση των έργων. 

ϋ) Επιτρέπουν την κατασκευή, μέσα στα κτήματά τους, 
προσωρινών ή μόνιμων έργων καθώς επίσης και την εκτέ¬ 
λεση κάθε εργασίας (ισόποσες δόσεις κτλ) που είναι απα¬ 
ραίτητη για την εξυπηρέτηση των σκοπών του Οργανι¬ 
σμού. 

IV) Δέχονται την εφαρμογή προγραμμάτων αναδα¬ 
σμού, σύμφωνα με τις διατάξεις του Ν.674/1977. 

V) Συμμορφώνονται με τους κανονισμούς άρδευσης, με 
τα καλλιεργητικά προγράμματα καιταλοιπά μέτρατου Ορ¬ 
γανισμού και του Κράτους, τα σχετικά με τη χρήση και δια¬ 
νομή των υδάτων και τη γεωργική αξιοποίηση των εδαφών. 

2. Σε οποιαδήποτε αντίρρηση για το απαραίτητο των, με 
τα στοιχεία ί και ϋ του εδαφίου III της παραγράφου 1, έρ¬ 
γων και εργασιών αποφαίνεται οριστικά η Περιφερειακή 
Διεύθυνση Ε.Β. 

3. Μέλη που για οποιαδήποτε αιτία, είναι οφειλέτες 
προς τον Οργανισμό, υποχρεώνονται, μέσα σε ένα (1) μή¬ 
να από την ημερομηνία που θα τους επιδοθεί η πρόσκλη¬ 
ση για να πληρώσουν, να προσέρχονται για την εξόφληση 
της οφειλής τους. Σε περίπτωση που δεν θα εξοφλήσουν 
την οφειλή τους μέσα στην παραπάνω προθεσμία, εκτός 
των λοιπών κυρώσεων, δεν μπορούν να διορισθούν ή να 
παραμείνουν ως υδρονομικά όργανα ή ως υπάλληλοι του 
Οργανισμού. 

Άρθρο 8ο 

Υποχρεώσεις Τρίτων 

1. Εάν ιδιοκτήτες κτημάτων, μεταλλείων, βιομηχανικών 
και άλλων εγκαταστάσεων, φυσικά ή νομικά πρόσωπα, 
χωρίς να είναι μέλη, ή εάν μέλη ιδιοκτήτες και άλλων ακι¬ 
νήτων, μεταλλίων ή βιομηχανικών κτλ εγκαταστάσεων, 
που βρίσκονται μέσα ή έξω της περιοχής δικαιοδοσίας 
του Οργανισμού, έχουν ωφέλεια από τα, μέσα στην πε¬ 
ριοχή του Οργανισμού, εκτελούμενα έργα, είναι δυνατόν 
αυτοί να υποχρεωθούν στην καταβολή εισφοράς υπέρ 
του Οργανισμού. 

2. Οι παραπάνω εισφορές δεν είναι δυνατό να υπερβαί¬ 
νουν την αποδεδειγμένη ωφέλεια από τα έργα που εκτε- 
λούνται, επιβάλλονται δε από τον Οργανισμό, σύμφωνα 
με τις διατάξεις που ισχύουν για τις εισφορές από γεωρ¬ 
γικά κτήματα που βρίσκονται μέσα στην περιοχή δικαιο¬ 
δοσίας του Οργανισμού. Το μέγεθος της ωφέλειας των 
παραπάνω αποδεικνύεται με έκθεση τριμελούς επιτρο¬ 
πής όπως ορίζει η με αριθμ. 128141/1594/27.12.79 διάτα¬ 
ξη της ΓΔΕΒ. 

Σε περίπτωση διαφωνίας αυτών που ωφελήθηκαν σχε¬ 
τικά με το μέγεθος της ωφέλειας και το ύψος της εισφο¬ 
ράς που τους επιβλήθηκε, αποφαίνεται οριστικά η οικεία 
Περιφερειακή Δ/νση Ε.Β., μετά σύμφωνη γνώμη του αρ¬ 
μοδίου Περιφερειακού Γνωμοδοτικού Συμβουλίου Εγγει¬ 
οβελτιωτικών Έργων. 

ΣΤ ΔΙΚΑΙΩΜΑΤΑ ΜΕΛΩΝ 
Άρθρο 9ο 

Τα μέλη του Οργανισμού έχουν δικαίωμα να: 

1. Συμμετέχουν στις ωφέλειες οι οποίες προκύπτουν 
από τα έργα και τις εργασίες του Οργανισμού. 

2. Συμμετέχουν στη Διοίκηση του Οργανισμού. 

3. Ζητούν, ύστερα, την καταβολή αποζημιώσεως, για 
τυχόν ζημιές που προξενήθηκαν στα κτήματά τους κατά 
την εκτέλεση των έργων ή εργασιών, μετά από αφαίρεση 
της σχετικής υπέρ αυτών ωφελείας που προέκυψε από τα 
έργα ή εργασίες που εκτελέσθηκαν. 

4. Παρουσιάζονται στις Τοπικές Συνελεύσεις και λαμ¬ 
βάνουν μέρος στις διασκέψεις αυτών με ψηφοφορία. 


5. Λαμβάνουν γνώση των Πρακτικών των Γενικών Συνε¬ 
λεύσεων, όποτε θέλουν, του δε ισολογισμού και λογαρια¬ 
σμού κερδών και ζημιώντουλάχιστον επτά (7) ημέρες προ 
της υποβολής αυτών στη Γενική Συνέλευση. 

6. Απαιτήσουν την ανάλογη απαλλαγή τους από τις ει¬ 
σφορές προς τον Οργανισμό, σε περίπτωση που Τμήμα 
της κτηματικής περιουσίας τους δεν εξυπηρετείται και 
δεν ωφελείται, με οποιονδήποτε τρόπο από το έργο που 
εκτελέστηκε. 

Σε περίπτωση που η αξίωση του μέλους απορριφθεί, 
συνολικά ή μερικά, από το Διοικητικό Συμβούλιο του Ορ¬ 
γανισμού, επιτρέπεται η άσκηση ενστάσεως κατά της Δι¬ 
οικητικής Αποφάσεως στην οικεία Περιφερειακή Διεύ¬ 
θυνση Ε.Β., η οποία αποφαίνεται οριστικά μετά σύμφωνη 
γνώμη του αρμοδίου Περιφερειακού Γνωμοδοτικού Συμ¬ 
βουλίου Ε.Β. 

7. Προσβάλλουν με ένσταση απόφαση των Οργάνων 
Διοικήσεωςτου Οργανισμού, όπου αυτό συγχωρείται και 
επιτρέπεται από τις διατάξεις που υπάρχουν. 

8. Ασκούν κάθε δικαίωμα που παρέχεται σ' αυτούς, από 
την «Περί έργων Εγγείων Βελτιώσεων» και λοιπή κείμενη 
Νομοθεσία. 

Ζ' ΤΟΠΙΚΕΣ ΣΥΝΕΛΕΥΣΕΙΣ 
Άρθρο 10ο 

1. Τρεις (3) μήνες πριν λήξει η θητεία των αντιπροσώ¬ 
πων, η οποία είναι τετραετής (4) συνέρχονται στις έδρες 
των, στην παράγραφο IV του παρόντος άρθρου, Κοινοτή¬ 
των, οι κτηματίες - μέλη του Οργανισμού, για την ανάδει¬ 
ξη αντιπροσώπων στη Γενική Συνέλευση. Η θητεία των 
αντιπροσώπων αρχίζει από τη λήξη της 4ετούς θητείας 
των απερχομένων. 

2. Το Διοικητικό Συμβούλιο έχει υποχρέωση να γνωστο¬ 
ποιεί με πρόσκλησή του την ημερομηνία συγκλήσεως των 
Τοπικών Συνελεύσεων. 

Οι προσκλήσεις, για τη σύγκληση των Τοπικών Συνε¬ 
λεύσεων, γνωστοποιούνται στους ενδιαφερομένους με 
έγγραφα προς τους οικείους Δήμους ή Κοινότητες, και με 
τοιχοκόλληση προ έξι (6) τουλάχιστον ημερών. 

3. Ο αποκλειστικός σκοπός των Τοπικών Συνελεύσεων, 
που συνέρχονται σε κάθε Δήμο ή Κοινότητα, όπου η μόνι¬ 
μη κατοικία των μελών, είναι η εκλογή των αντιπροσώπων 
για τη Γενική Συνέλευση, μετά αναπληρωματικών ίσων 
προς το μισό του αριθμού των τακτικών αντιπροσώπων. 

Σαν εκλεγέντες θεωρούνται αυτοί που κατά σειρά πλει¬ 
οψηφούν. 

Εάν ο αριθμός, των, κατά Δήμο ή Κοινότητα, αντιπρο¬ 
σώπων είναι περιττός (μονός) τότε, εκλέγονται αναπλη¬ 
ρωματικοί ίσοι με το μισό συν Λ /ζ των τακτικών. 

Μέλη που κατοικούν μόνιμα στην περιοχή της τέως Δι- 
οικήσεως Πρωτευούσης εγγράφονται στους κτηματι¬ 
κούς καταλόγους του Δήμου ή της Κοινότητας όπου υπά¬ 
γονται τα κτήματά τους ή το μεγαλύτερο τμήμα αυτών. Το 
ίδιο μπορεί να ισχύει και για μέλη που κατοικούν μόνιμα σε 
πόλεις όπου είναι αδύνατη ή δυσχερής η συγκρότηση Το¬ 
πικής Συνελεύσεως, αυτό δε κρίνεται από την οικεία Πε¬ 
ριφερειακή Υπηρεσία Ε.Β. Μέλη που κατοικούν σε Δή¬ 
μους ή Κοινότητες, οι οποίες δεν συγκεντρώνουν τις προ¬ 
ϋποθέσεις εκλογής αντιπροσώπου, εγγράφονται στους 
κτηματικούς καταλόγους του πλησιέστερου Δήμου ή Κοι- 
νότηταςή κατόπι δηλώσεώςτους σε εκείνο το Δήμοή Κοι¬ 
νότητα που υπάγονται τα κτήματά τους ή το μεγαλύτερο 
τμήμα αυτών, εφόσον συγκεντρώνουν τις προϋποθέσεις 
εκλογής αντιπροσώπου. 

4. Οι ψήφοιτων μελώντου Οργανισμού στηνΤοπική Συ¬ 
νέλευση, καθορίζονται βάσει της εκτάσεως που κατέχει 

κάθε μέλος μέσα στην περιοχή δικαιοδοσίας του Οργανι¬ 
σμού και που εξυπηρετείται από τα έργα αυτού κατά την 
ακόλουθο κλίμακα: 

Από μηδέν (0) μέχρι πέντε (5) στρέμματα μηδέν (0) ψήφους 

« πέντε (5) « είκοσι (20) « μία (1) ψήφο 

« είδοσι (20) « πενήντα (50) « δύο (2) ψήφους 

Πάνω από πενήντα (50) « τρεις (3) « 

Ομάδα μελών που κατέχει συνολικά έκταση πέντε (5) 
στρεμμάτων δικαιούται μία (1) ψήφο και ορίζει αντιπρό¬ 
σωπό της στη Γενική Συνέλευση. 

5.0 αριθμόςτωναντιπροσώπωνπου συγκροτούν τη Γ ε¬ 
νική Συνέλευση του Οργανισμού καθορίζεται, σε αναφο¬ 
ρά με την έκταση της περιοχής δικαιοδοσίας αυτού σε εί¬ 
κοσι (20) και κατανέμονται κατά Κοινότητα και βάσει της 
εκτάσεως που κατέχει κάθε Κοινότητα ως εξής: 

Δασοχώρι, είκοσι (20) 

6. Για να υπάρχει απαρτία των Τοπικών Συνελεύσεων 
απαιτείται η παρουσία μελών που να εκπροσωπούν του¬ 
λάχιστον το μισό συν ένα του συνόλου των ψήφων του οι¬ 
κείου κτηματολογικού καταλόγου. Σε περίπτωση μη επι- 
τεύξεως απαρτίας στην πρώτη Συνέλευση, αυτή επανα¬ 
λαμβάνεται την επόμενη μέρα, χωρίς καμιά ιδιαίτερη 
πρόσκληση, στον ίδιο τόπο και κατά την ίδια ώρα και λο¬ 
γίζεται ότι βρίσκεται σε απαρτία ανεξάρτητα από τον 
αριθμό των παρόντων μελών. 

7. Επιτρέπεται σε μέλη του Οργανισμού να αντιπροσω¬ 
πεύονται στη Γενική Συνέλευση από άλλα μέλη, που να 
έχουν εξουσιοδοτηθεί με απλή επιστολή, στην οποία να 
βεβαιώνεται το γνήσιο της υπογραφής τους από τον Πρό¬ 
εδρο της Κοινότητας ή της Αστυνομικής Αρχής του τόπου 
κατοικίας τους. Κατά τον ίδιο τρόπο βεβαιώνεται και το 
περιεχόμενο επιστολής αγραμμάτου μέλους αφού υπο¬ 
γράφει από δύο (2) μέλη. Κανένα μέλος δεν μπορεί να 
αντιπροσωπεύσει περισσότερα από ένα μέλη. 

8. Στις Τοπικές Συνελεύσεις είναι δυνατόν να παρίστα- 
νται αρμόδιοι υπάλληλοι της Υ.Ε.Β. και της οικείας Διευ- 
θύνσεως Γεωργίας. 

9. Σε κάθε Τοπική Συνέλευση τηρούνται πρακτικά, τα 
οποία υπογράφονται από τον Πρόεδρο, δύο (2) ψηφολέ¬ 
κτες και ένα πρακτικογράφο, που ορίζονται από αυτή. 

10. Οι τυχόν κατά των αποφάσεων των Τοπικών Συνε¬ 
λεύσεων ενστάσεις υποβάλλονται μέσα σε τρεις (3) ημέ¬ 
ρες στον αρμόδιο Ειρηνοδίκη και εκδικάζονται από αυ¬ 
τόν, εκ των ενόντων οριστικά και ανέκκλητα, μέσα σε δέ- 
κα (10) μέρες. Μέχρι να εκδικαστούν οι ενστάσεις από τον 
Ειρηνοδίκη, οι απερχόμενοι αντιπρόσωποι ασκούν νομί- 
μως τα καθήκοντά τους. 

11. Σε περίπτωση κατά την οποία Τοπικές Συνελεύσεις 
δεν εκλέξουν για οποιοδήποτε λόγο τους αντιπροσώπους 
τους για τη Γενική Συνέλευση, είναι δυνατόν ο οικείος 
Νομάρχης με πράξη του να ορίσει αυτεπάγγελτα από 
τους οικείους κτηματικούς καταλόγους, ή να διατάξει την 
πρόοδο των εργασιών της Γ ενικής Συνέλευσης με αντι¬ 
προσώπους που έχουν εκλεγεί από τις υπόλοιπες Τοπικές 
Συνελεύσεις. 

Εάν Τοπική Συνέλευση εκλέξει λιγότερους των τακτι¬ 
κών ή αναπληρωματικών αντιπροσώπων που δικαιούται, 
τότε επαναλαμβάνεται αυτή, για τη συμπλήρωση του 
αριθμού την επόμενη ημέρα, στον αυτό τόπο και κατά την 
ίδια ώρα, χωρίς ιδιαίτερη πρόσκληση και θεωρείται σε 
απαρτία ανεξάρτητα από τον αριθμό των μελών που θα 
είναι παρόντα. 

Σε περίπτωση κατά την οποία και πάλι δεν εκλεγούν όλοι 
οι αντιπρόσωποι, είναι δυνατόν, κατά τα παραπάνω, ο οι¬ 
κείος Νομάρχης με πράξη του ή να συμπληρώσει τον 


αριθμό των αντιπροσώπων, ή να διατάξει την πρόοδο των 
εργασιών της Γ ενικής Συνέλευσης. 

12. Η Τοπική Συνέλευση είναι δυνατόν να ανακαλεί τους 
αντιπροσώπους που μετέχουν στη Γ ενική Συνέλευση κα¬ 
τόπιν αιτήσεως μελών που συγκεντρώνουν αριθμό ψή¬ 
φων τουλάχιστον ίσο με τα δύο τρίτα (2/3) του συνόλου 
των ψήφων, η οποία υποβάλλεται στην οικεία Περιφερει¬ 
ακή Υπηρεσία Ε.Β. και η οποία συγκαλεί για το σκοπό αυ¬ 
τό, την Τοπική Συνέλευση, το αργότερο μέσα σε ένα μήνα 
από της υποβολής της αιτήσεως. Στην περίπτωση αυτή 
και εφόσον δεν ανακαλείται τα σύνολο αλλά μέρος των 
αντιπροσώπων που συγκροτούν τη Γενική Συνέλευση, η 
θητεία των νέων αντιπροσώπων που έχουν εκλεγεί λήγει 
οπωσδήποτε μαζί με τη θητεία των παλαιών. 

13. Μετά την αντικατάσταση από κάθε αιτία του μισού 
αριθμού των τακτικών αντιπροσώπων και μέσα σε ένα μή¬ 
να το αργότερο από την αντικατάσταση και του τελευταί¬ 
ου, συγκαλούνται από το Διοικητικό Συμβούλιο, ή σε πε¬ 
ρίπτωση που περάσει άπρακτη η παραπάνω προθεσμία, 
απάτην οικεία Περιφερειακή Υπηρεσία Ε.Β., Τοπική ή Το¬ 
πικές Συνελεύσεις, για την εκλογή νέων αντιπροσώπων. 

Στην περίπτωση αυτή και εφόσον δεν πρόκειται για 
εκλογή του συνόλου, αλλά μέρους των αντιπροσώπων 
που συγκροτούν την Γενική Συνέλευση, η θητεία των 
νέων αντιπροσώπων λήγει οπωσδήποτε με τη λήξη της 
θητείας των παλαιών. 

14. Γενικά για την εκλογή των αντιπροσώπων ακολου¬ 
θείται η ίδια διαδικασία που προβλέπεται από την παρά¬ 
γραφο 5 του άρθρου 12 του παρόντος για την εκλογή του 
Δ. Συμβουλίου. 

Η'ΟΡΓΑΝΑ ΔΙΟΙΚΗΣΕΩΣ 
Άρθρο 11ο 

Όργανα Διοικήσεως του Οργανισμού είναι η Γ ενική Συ¬ 
νέλευση και το Διοικητικό Συμβούλιο. 

Άρθρο 12ο 

Γ ενική Συνέλευση - Σύγκληση - Απόφαση - Πρακτικά 

1. Οι αντιπρόσωποι που εκλέγονται, για τετραετή θη¬ 
τεία, από τις Τοπικές Συνελεύσεις, συγκροτούν τη Γενική 
Συνέλευση του Οργανισμού που αποτελεί το κυρίαρχο 
σώμα αυτού. Κάθε αντιπρόσωπος στη Γενική Συνέλευση 
έχει δικαίωμα μιας και μόνο ψήφου. 

2. Η Γ ενική Συνέλευση συνέρχεται μια φορά το χρόνο σε 
τακτική συνεδρίαση και σε χρόνο που ορίζεται από το Δι¬ 
οικητικό Συμβούλιο, απαραίτητα όμως μέσα στους δύο 
πρώτους μήνες κάθε οικονομικού έτους, για την έγκριση 
του Προϋπολογισμού και Απολογισμού - Ισολογισμού. 
Έκτακτα συγκαλείται σε περιπτώσεις που προβλέπει ο 
Νόμος και το Καταστατικό . 

Επίσης η οικεία Περιφερειακή Υπηρεσία Ε.Β. και το Δι¬ 
οικητικό Συμβούλιο του Τ.Ο.Ε.Β. είναι δυνατόν να συγκα- 
λούν οποτεδήποτε τη Γενική Συνέλευση και να καθορί¬ 
ζουν τα θέματα που θα συζητηθούν. 

3. Η συνέλευση συγκαλείται χωρίς αντίρρηση ή συζή¬ 
τηση από το Διοικητικό Συμβούλιο, εάν αυτό ζητηθεί με 
έγγραφο από το ένα τρίτο (1/3) των αντιπροσώπων που 
μετέχουν στον Οργανισμό. 

Ο ίδιος αριθμός αντιπροσώπων είναι δυνατόν να ζητή¬ 
σει από το Διοικητικό Συμβούλιο την εγγραφή στην ημε¬ 
ρήσια διάταξη της Συνελεύσεως ορισμένων θεμάτων για 
συζήτηση κατά τη συνεδρίαση της Συνελεύσεως. 

Η προθεσμία για την υποβολή τέτοιων αιτήσεων, είναι 
τουλάχιστον δύο πλήρεις ημέρες πριν από την ημέρα της 
συνεδριάσεως της Συνελεύσεως, η δε Διοίκηση αναγρά¬ 
φει υποχρεωτικά τα θέματα που ζήτησαν οι παραπάνω 

αντιπρόσωποι στην ημερήσια διάταξη και η Γενική Συνέ¬ 
λευση συζητεί και αποφασίζει και γι αυτά. 

Σε περίπτωση που το Διοικητικό Συμβούλιο δεν εκτελέ- 
σει την κατά τα παραπάνω αίτηση, για τη σύγκληση της 
Γενικής Συνελεύσεως ή εγγραφής ή αναγγελίας των θε¬ 
μάτων, τότε η Περιφερειακή Υπηρεσία της Γ.Δ.Ε.Β. και 
σύμφωνα με την αίτηση των παραπάνω αντιπροσώπων, 
συγκαλεί τη Συνέλευση και γνωστοποιεί τα θέματα. 

4. Η σύγκληση της Γενικής Συνέλευσης και ο σκοπός 
της γνωστοποιούνται με πρόσκληση από τη Διοίκηση έξι 
(6) τουλάχιστον μέρες από την ημερομηνία συνεδριάσε- 
ως. 

Για θέματα τα οποία νόμιμα δεν γνωστοποιήθηκαν δεν 
είναι δυνατόν να ληφθεί καμία απόφαση, πλην των περι¬ 
πτώσεων εκλογής του Προέδρου της Συνέλευσης, ψηφο¬ 
λεκτών, πρακτικογράφου και προτάσεως συγκλήσεως 
άλλης Συνέλευσης. 

Η γνωστοποίηση γίνεται με τοιχοκόλληση της πρόσκλη¬ 
σης στο γραφείο του Οργανισμού και στα δημοσιότερα 
μέρη της Κοινότητας ή με δημοσίευση σε εφημερίδα που 
ορίζεται κάθε χρόνο από τη Γ ενική Συνέλευση. 

5. Στις περιπτώσεις εκλογής Διοικητικού Συμβουλίου οι 
προσκλήσεις στέλνονται στους αντιπροσώπους δέκα 
(10) μέρες πριν από την ημερομηνία της Συνεδριάσεως 
της Γ ενικής Συνέλευσης. Οι αντιπρόσωποι υποχρεούνται, 
σε περίπτωση που επιθυμούν να θέσουν υποψηφιότητα 
εκλογής τους ως μέλη του Δ.Σ., να υποβάλλουν δήλωση 
στον Οργανισμό, η οποία πρέπει να περιέλθει σ' αυτόν 4 
ημέρες πριν από την ημερομηνία συνεδριάσεως της Γ ενι¬ 
κής Συνέλευσης. Ο Τ.Ο.Ε.Β. μέσα στην παραπάνω προ¬ 
θεσμία υποχρεούται για την εκτύπωση ψηφοδελτίων με 
αλφαβητική σειρά των υποψηφίων. 

Κάθε αντιπρόσωπος έχει δικαίωμα να θέσει στο ψηφο¬ 
δέλτιο τόσους σταυρούς προτίμησης όσα είναι τα μέλη 
του Δ.Σ. 

6. Γ ια να είναι έγκυρη η Γ ενική Συνέλευση απαιτείται η 
παρουσία του μισού πλέον ενός του συνολικού αριθμού 
των αντιπροσώπων, και αν δεν υπάρξει απαρτία στην 
πρώτη συνεδρίαση, συνέρχεται νέα, χωρίς ιδιαίτερη πρό¬ 
σκληση, την ίδια ημέρα και ώρα της εβδομάδας και λογί¬ 
ζεται σε απαρτία ανεξάρτητα από τον αριθμό των παρό¬ 
ντων μελών. Η απαρτία βεβαιώνεται στην αρχή της συνε- 
δριάσεως με ανάγνωση του καταλόγου των 
αντιπροσώπων. 

Σε περίπτωση που δεν υπάρχει απαρτία η ανάγνωση 
επαναλαμβάνεται μια φορά ακόμη μετά από μισή ώρα. 
Εφόσον βεβαιωθεί κατά τα παραπάνω ότι υπάρχει απαρ¬ 
τία αρχίζει η συνεδρίαση, η δε Συνέλευσης θεωρείται ότι 
βρίσκεται σε απαρτία μέχρι να τελειώσει η συζήτηση 
όλωντων θεμάτων που αναγράφονται στην ημερήσια διά¬ 
ταξη. Τα μέλη που αποχωρούν κατά την συνεδρίαση της 
Συνέλευσης θεωρούνται ότι καταψηφίζουν τα θέματα 
που αναγράφονται στην ημερήσια διάταξη. 

Αντιπρόσωποι που δεν προσέρχονται αδικαιολόγητα σε 
δύο (2) κατά σειρά συνεδριάσεις της Γενικής Συνέλευ¬ 
σης, αντικαθίστανται μέσα σε δεκαπέντε μέρες από τη 
δεύτερη απουσία, με απόφαση του Διοικητικού Συμβου¬ 
λίου, ή, εφόσον παρέλθει άπρακτη η παραπάνω προθε¬ 
σμία, απάτην οικεία Περιφερειακή ΥπηρεσίαΕ.Β. Πρινεκ- 
δοθεί απόφαση περί αντικαταστάσεως του αντιπροσώ¬ 
που, προηγείται έγγραφη πρόσκληση προς αυτόν για να 
δικαιολογήσει τις απουσίες του, μέσα σε τακτή προθε¬ 
σμία, η οποία δεν μπορεί να είναι μικρότερη των τριών (3) 
ημερών. Η παραπάνω έγγραφη πρόσκληση επιδίδεται σ' 
αυτόν μέσα σε πέντε (5) ημέρες από την ημερομηνία της 
δεύτερης απουσίας του. 


7. Οι αποφάσεις της Γενικής Συνέλευσης λαμβάνονται 
σε απόλυτη πλειοψηφία. Ως απόλυτη πλειοψηφία θεω¬ 
ρείται το μισό συν ένα των, κατά τη βεβαίωση της απαρ¬ 
τίας, παρόντων αντιπροσώπων. Εάν όμως επί πλέον αυ¬ 
τών σε κάθε ψηφοφορία εμφανισθούν και ψηφίσουν και 
άλλοι αντιπρόσωποι, τότε, για την εξεύρεση της απόλυ¬ 
της πλειοψηφίας του θέματος θα προστίθενται στους αρ¬ 
χικούς αντιπροσώπους και οι άλλοι αντιπρόσωποι που 
ψήφισαν για το θέμα αυτό. 

Οι αντιπρόσωποι, για ζητήματα απαλλαγής από προσω¬ 
πικές υποχρεώσεις αυτών προς τον Οργανισμό, δεν 
έχουν δικαίωμα ψήφου. 

Επίσης τα μέλη του Διοικητικού Συμβουλίου του Οργα¬ 
νισμού δεν έχουν δικαίωμα ψήφου για θέματα που τους 
αφορούν. 

Κάθε ψηφοφορία σε Γ ενική Συνέλευση που αφορά αρ¬ 
χαιρεσίες, ζητήματα εμπιστοσύνης για το Διοικητικό Συμ¬ 
βούλιο, έγκριση προϋπολογισμού και ισολογισμού, λογο¬ 
δοσίας και γενικά προσωπικά ζητήματα είναι μυστική και 
διεξάγεται σύμφωνα με αυτά που ορίζει το άρθρο 18 του 
παρόντος καταστατικού. 

Κάθε ψηφοφορία για άλλα θέματα γίνεται με ονομαστι¬ 
κή κλήση ή με ανάταση των χεριών, καμία φορά όμως δια 
βοής. 

8. Σε κάθε γενική συνέλευσης τηρούνται πρακτικά και 
υπογράφονται από τον Πρόεδρο αυτής και από τους δύο 
(3) ψηφολέκτες και του πρακτικογράφου που έχουν ορι- 
σθεί από τη συνέλευση. 

9. Οι παραιτήσεις αντιπροσώπων υποβάλλονται στο Δι¬ 
οικητικό Συμβούλιο του Τ.Ο.Ε.Β. Παραίτηση που έχει υπο¬ 
βληθεί από αντιπρόσωπο είναι δυνατόν να θεωρηθεί από 
το Διοικητικό Συμβούλιο του Τ.Ο.Ε.Β. ότι δεν έχει υποβλη¬ 
θεί, εφόσον υποβάλλει σχετική δήλωση και δεν έχει οπωσ¬ 
δήποτε αρχίσει η διαδικασία αντικαταστάσεώς του. 

Άρθρο 13ο 

Προσβολή αποφάσεως Γενικής Συνελεύσεως 

1. Οι αποφάσεις της Συνελεύσεως καταχωρούνται στο 
βιβλίο πρακτικών, υπογράφονται από τον Πρόεδρο, τους 
ψηφολέκτες, τον Πρακτικογράφο και από τρία παρόντα 
μέλη και είναι στη διάθεση των μελών. Οι κατά τα παρα¬ 
πάνω αποφάσεις είναι δυνατόν να προσβληθούν από τα 
αποτελούντα των κατά το άρθρο 12 παρ. III αντιπροσώ¬ 
πων, από το Διοικητικό Συμβούλιο ή μέλους αυτού, καθώς 
και από κάθε μέλος του Οργανισμού εφόσον πρόκειται 
για ειδική απόφαση που αφορά αυτό, μέσα σε πέντε (5) 
μέρες, με αγωγή κατά του Οργανισμού ενώπιον του αρ¬ 
μόδιου Ειρηνοδικείου, για λόγους παραβάσεως του Νό¬ 
μου ή του Καταστατικού. 

2. Η απόφαση του Ειρηνοδίκη, που δικάζει εκ των ενό- 
ντων, εκδίδεται μέσα σε πέντε (5) μέρες και είναι εκκλητή 
πάντοτε ενώπιον του αρμοδίου Προέδρου των Πρωτοδι¬ 
κών, που δικάζει χωρίς δικονομικούς τύπους κατά τις δια¬ 
τάξεις των άρθρων 634 και επομένων της Πολιτικής Δικο¬ 
νομίας, πλην των αποφάσεων οι οποίες αφορούν εκλογή 
μελών Διοικητικού Συμβουλίου ή αντιπροσώπων, οι οποί¬ 
ες είναι ανέκκλητες. Η απόφαση του Προέδρου ισχύει 
έναντι όλων. 

3. Σε περίπτωση προσβολής της Γενικής Συνέλευσης 
που αφορούν εκλογή Διοικητικού Συμβουλίου, μέχρι την 
έκδοση της απόφασης διοικεί το Συμβούλιο που απέρχε¬ 
ται. Η, κατά την παραγρ. I, αγωγή κοινοποιείται μέσα σε 
πέντε (5) μέρες από τη λήψη της απόφασης η δε συζήτη¬ 
ση της αγωγής γίνεται μέσα σε πέντε (5) μέρες από τη λή¬ 
ξη της προθεσμίας αυτής. Περισσότερες τυχόν αγωγές 
συνεκδικάζονται. 

Άρθρο 14ο 

Τροποποίηση - Συμπλήρωση του Καταστατικού 

1. Για την τροποποίηση ή συμπλήρωση του καταστατι¬ 
κού ή ακόμη καιτη μεταβολή του σκοπού του Οργανισμού 
απαιτείται η πλειοψηφίατωντριώντετάρτων (3/4) των, κα¬ 
τά το άρθρο 12 του παρόντος, ψήφων που συγκροτούν 
την απαρτία της Συνέλευσης. 

2. Για τροποποιήσεις όμως των διατάξεων του κατα¬ 
στατικού, που ορίζουν αναλογία συμμετοχής στις υπο¬ 
χρεώσεις του Οργανισμού, απαιτείται πλειοψηφία των 
τεσσάρων πέμπτων (4/5) των μελών που είναι παρόντα. 

3. Οι τροποποιήσεις του Καταστατικού υπόκεινται στην 
έγκριση του οικείου Νομάρχη. 

Άρθρο 15ο 

Ευθύνη εναγόντων εκ κακοβουλίας 

1. Για κάθε ζημίατου Οργανισμού απάτην αβάσιμη προ¬ 
σβολή αποφάσεων της Συνέλευσης, ευθύνονται απέναντι 
αυτού αλληλεγγύως οι με αποδεδειγμένη κακοβουλία 
ενάγοντες. 

Άρθρο 16ο 

Δικαιοδοσία Γ ενικής Συνέλευσης 

Η Γενική συνέλευση έχει την ανώτερη εποπτεία, εκτός 
από τις περιπτώσεις κατά τις οποίες τα δικαιώματά της 
αυτά περιορίζονται από το Νόμο. 

Η Συνέλευση έχει την εξής δικαιοδοσία: 

I) Τροποποιεί και συμπληρώνειτο καταστατικό και απο¬ 
φασίζει σε διαφορές για την ερμηνεία αυτού όπως και για 
προηγούμενες αποφάσεις της. 

II) Εκλέγει το Διοικητικό Συμβούλιο και απαλλάσσει αυ¬ 
τό ή μέλη αυτού από τα καθήκοντά τους οποτεδήποτε. 

III) Εγκρίνει τους Κανονισμούς Εσωτερικής Υπηρεσίας, 
αρδευτικούς, συντηρήσεως, και λειτουργίας των έργων, 
σύμφωνα με τους οποίους θα διεξάγονται όλες οι εργα¬ 
σίες του Οργανισμού. Οι κανονισμοί αυτοί καθίστανται 
οριστικοί μετά την έγκριση τους απάτην Περιφερειακή Δι¬ 
εύθυνση Ε.Β. 

IV) Αποφασίζει για τον απαιτούμενο αριθμό των υπαλ¬ 
λήλων που πρόκειται να προσληφθούν για τις ανάγκες 
του Οργανισμού και εγκρίνει καιτη σχετική δαπάνη. 

V) Αποφασίζει για όλα τα παράπονα που υποβάλλονται 
κατά του Διοικητικού Συμβουλίου ή μελών του Ταμείου 
και του υπολοίπου προσωπικού για τη διεξαγωγή των 
υπηρεσιών του. 

VI) Καθορίζειτις περιπτώσεις κατά τις οποίες επιβάλλο¬ 
νται πρόστιμα στα μέλη, το λογιστή, στο υπόλοιπο προ¬ 
σωπικό, στα μέλη του Διοικητικού Συμβουλίου και τα 
υδρονομικά όργανα, για παραβάσεις τους. 

VII) Αποφασίζει να εγείρει αξιώσεις κατά των μελών του 
διοικητικού Συμβουλίου και εκλέγει πληρεξουσίους για 
την ενέργεια των σχετικών διατυπώσεων. 

VIII) Αποφασίζει για την έγκριση του ισολογισμού του 
περασμένου χρόνου και του προϋπολογισμού του νέου 
χρόνου, για τη χρησιμοποίηση του περισσεύματος ή την 
κάλυψη του ελλείμματος, για τον καθορισμό συμπληρω¬ 
ματικών εισφορών για τις εργασίες του Οργανισμού, για 
την απαλλαγή του Διοικητικού Συμβουλίου και του Ταμία 
από τις ευθύνες για τις εργασίες αυτών. 

IX) Επιβλέπει όλες τις εργασίες του Οργανισμού. 

X) Αποφασίζει για την υποθήκευση των, υπό βελτίωση, 
δια των εργασιών του Οργανισμού, κτημάτων των μελών 
και τη λήψη δανείων και εγκρίνει τον τόκο και τους λοι¬ 
πούς όρους των επί υποθήκη δανείων. 

XI) Αποφασίζει την αγορά, υποθήκευση, εκποίηση ακι¬ 
νήτων και κινητών τα οποία αποτελούν διαρκή περιουσία 


του Οργανισμού και εγκρίνει όλες τις συμβάσεις μισθώ¬ 
σεων ή οποιεσδήποτε άλλες συμφωνίες που συνεπάγο¬ 
νται διαρκείς υποχρεώσεις για τον Οργανισμό. 

XII) Καθορίζει τα ποσά που πρόκειται να καταβληθούν 
στον Οργανισμό ως δικαιώματα από την χρήση των μηχα- 
νημάτωνπου ανήκουν σ' αυτόν και τα δικαιώματα του Ορ¬ 
γανισμού λόγω ωφέλειας του από την εκτέλεση εργασιών 
και έργων από αυτόν. 

Άρθρο 17ο 
Διοικητικό Συμβούλιο 

Ο οργανισμός διευθύνεται και εκπροσωπείται, για όλες 
τις λειτουργίες του, από το Διοικητικό Συμβούλιο. 

Άρθρο 18ο 

Θητεία - Συγκρότηση - Εκλογή Διοικητικού Συμβουλίου 

1. Το Διοικητικό Συμβούλιο αποτελείται από πέντε (5) 
μέλη, και εκλέγεται από τη Γ ενική Συνέλευση για τετραε¬ 
τή (4) θητεία που λήγει οπωσδήποτε μαζί με τη λήξη της 
θητείας των μελών αυτού ως αντιπροσώπων. 

Η Συνέλευση είναι δυνατόν να ανακαλεί οποτεδήποτε 
τα μέλη του Διοικητικού Συμβουλίου, με την έγκριση 
όμως, για το χρόνο που πρέπει να συγκληθεί, της οικείας 
Περιφερειακής Υπηρεσίας Ε.Β. Ο χρόνος μεταξύ της 
υποβολής της αιτήσεως ανακλήσεως και της συγκλήσε- 
ως της Γ ενικής Συνελεύσεως δεν είναι δυνατόν να υπερ¬ 
βαίνει τους τρεις (3) μήνες. 

Τα αξιώματα των αιρετών μελών του Διοικητικού Συμ¬ 
βουλίου είναι τιμητικά και οι υπηρεσίες τους προς τον Ορ¬ 
γανισμό παρέχονται δωρεάν. Τα μέλη του Διοικητικού 
Συμβουλίου, πλην του Γραμματέα, δεν είναι δυνατόν να 
είναι συγχρόνως και έμμισθοι υπάλληλοι του Οργανι¬ 
σμού. Δικαιούνται μόνο οδοιπορικών εξόδων και ημερη¬ 
σίων αποζημιώσεων, σε περίπτωση μετακινήσεως τους 
εκτός της έδρας του Οργανισμού ή της κατοικίας τους, 
για εκτέλεση υπηρεσίας του Οργανισμού. Επίσης τα αι¬ 
ρετά μέλη του Διοικητικού Συμβουλίου και οι αντιπρόσω¬ 
ποι που απασχολούνται για εργασίες του Οργανισμού, 
ανεξάρτητα του τόπου κατοικίας τους, δικαιούνται ημε¬ 
ραργιών. Για κάθε περίπτωση απαιτείται προηγούμενη 
απόφαση του Διοικητικό Συμβουλίου. Καθορισμός απο- 
ζημιώσεως κατ' αποκοπή δεν επιτρέπεται. Το ύψος των 
ημερησίων αποζημιώσεων και των ημεραργιών εγκρίνε- 
ται από την οικεία Περιφερειακή Διεύθυνση Ε.Β., η οποία 
καθορίζεται και κάθε σχετική λεπτομέρεια, κατόπιν γνώ¬ 
μης του Περιφερειακού Γνωμοδοτικού Συμβουλίου Εγ¬ 
γειοβελτιωτικών Έργων. 

Μέλη του Διοικητικού Συμβουλίου που αδικαιολόγητα 
δεν προσέρχονται σε τρεις (3) κατά σειρά συνεδριάσεις 
του, αντικαθίστανται με απόφαση του Διευθυντού της οι¬ 
κείας Περιφερειακής Δ/νσεως Ε.Β., ενημερώνεται δε η 
Δ/νση Ε.Β. γι' αυτό από τον Οργανισμό. 

Της αποφάσεως για την αντικατάσταση προηγείται 
πρόσκληση για την παροχή εξηγήσεων μέσα σε τακτή 
προθεσμία. 

Παραίτηση μέλους του Διοικητικού Συμβουλίου υπο¬ 
βάλλεται στο Διοικητικό Συμβούλιο, ομαδική δε μελών, 
περισσοτέρων του μισού αριθμού αυτών, στην οικεία Πε¬ 
ριφερειακή Υπηρεσία Ε.Β. 

Παραίτηση που υποβλήθηκε είναι δυνατόν να ανακλη¬ 
θεί από το Διοικητικό Συμβούλιο ή την Περιφερειακή Υπη¬ 
ρεσία Ε. Β. και να θεωρηθεί ότι δεν υποβλήθηκε ποτέ, εφό¬ 
σον υποβληθεί σχετική δήλωση από τον ενδιαφερόμενο 
και εφόσον δεν έχει αρχίσει ακόμη η διαδικασία αντικατα- 
στάσεως του μέλους που παραιτήθηκε. 

2. Από τα μέλη του Διοικητικού Συμβουλίου εκλέγεται ο 
Πρόεδρος, ο Γραμματέας και ο Ταμίας. 

Κατά την εκλογή αυτή - κατανομή αξιωμάτων- ισχύει η 
σχετική πλειοψηφία. 

Κατά την εκλογή του πρώτου Διοικητικού Συμβουλίου η 
Γενική Συνέλευση συγκαλείται από την Περιφερειακή 
Δ/νση Ε.Β., που αντιπροσωπεύεται από ένα υπάλληλο 
της, ο οποίος ορίζει τριμελή (3) εφορευτική επιτροπή, η 
οποία υπό την Προεδρία αυτού επιβλέπει την κανονική 
διεξαγωγή της εκλογής. Η Εφορευτική Επιτροπή διανέμει 
τα ψηφοδέλτια στα μέλη της Γ ενικής Συνέλευσης του Ορ¬ 
γανισμού, τα οποία, αφού τα συμπληρώσουν, τα ρίχνουν 
στη ψηφοδόχο που έχει ορισθεί από την Εφορευτική Επι¬ 
τροπή. Οι ψηφοφόροι καλούνται ονομαστικά από την επι¬ 
τροπή η οποία σημειώνει έναντι του ονόματος κάθε ψη¬ 
φοφόρου τη λέξη «ψήφισε». Επίσης η εν λόγω Επιτροπή 
είναι δυνατόν να ορίζει ώρα έναρξης και λήξης της ψηφο¬ 
φορίας. 

Αφού τελειώσει η ψηφοφορία, η εν λόγω Επιτροπή, με 
την επίβλεψη πάντα του προεδρεύοντος υπαλλήλου, 
ενεργεί τη διαλογή των ψήφων και αναγράφει αυτές ένα¬ 
ντι του ονόματος κάθε ψηφιζομένου. 

Μετά τη λήξη της διαλογής, η Εφορευτική Επιτροπή 
συντάσσει πρακτικό εκλογής Διοικήσεως, το οποίο υπο¬ 
γράφεται απ' αυτήν και τον Προεδρεύσαντα υπάλληλο 
και το οποίο κατατίθεται στο Αρχείο του Οργανισμού, μα¬ 
ζί με όλα τα σχετικά της εκλογής που διεξήχθηκε. 

Τα ψηφοδέλτια μονογράφονται από την Εφορευτική 
Επιτροπή και τον Προεδρεύοντα υπάλληλο κατά την ώρα 
της διαλογής. 

Κατά τον ίδιο τρόπο θα διεξάγονται γενικά όλες οι μυ¬ 
στικές ψηφοφορίες στο μέλλον, για κάθε θέμα. Καθήκο¬ 
ντα Προέδρου των Συνελεύσεων αυτών θα ασκεί ο Πρόε- 
δροςτου Διοικητικού Συμβουλίου, την δε εφορευτική επι¬ 
τροπή θα ορίζει η Γενική Συνέλευση. 

Εξαιρούνται οι περιπτώσεις κατά τις οποίες πρόκειται 
να ληφθεί απόφαση περί των μελών του Διοικητικού Συμ¬ 
βουλίου, οπότε της Γ ενικής Συνελεύσεως προεδρεύει μέ¬ 
λος της που ορίζεται από τη Γ ενική Συνέλευση. 

Τα πέντε (5) πρώτα κατά σειρά μέλη που θα εκλεγούν θα 
αποτελέσουν το Διοικητικό Συμβούλιο του Οργανισμού, 
τα δε τρία (3) κατά σειρά επιτυχίας επιλαχόντα, τα ανα¬ 
πληρωματικά μέλη αυτού. Η σειρά επιτυχίας, σε περίπτω¬ 
ση ισοψηφίας, ρυθμίζεται τελικά με κλήρωση. 

Άρθρο 19ο 

Αναπλήρωση μελών Διοικητικού Συμβουλίου 

Σε περίπτωση θανάτου, αποχωρήσεως, διαγραφής, πα- 
ραιτήσεως ή συνεχούς κωλύματος μέχρι δύο (2) μελών 
του Διοικητικού Συμβουλίου, η αντικατάσταση αυτών γί¬ 
νεται με τους αμέσως κατά σειρά αναπληρωματικούς, πέ¬ 
ρα δε των τριών (3) συγκαλείται αμέσως η Γ ενική Συνέ¬ 
λευση για την εκλογή νέας Διοικήσεως. 

Μέχριτης εκλογής αυτής η Περιφερειακή Δ/νση Ε. Β. εί¬ 
ναι δυνατόν να διορίζει προσωρινούς αντικαταστάτες των 
μελών του Διοικητικού Συμβουλίου που αποχώρησαν. 

Άρθρο 20ό 

Γνωστοποίηση της σύνθεσης του 
Διοικητικού Συμβουλίου 

Το Διοικητικό Συμβούλιο του Οργανισμού, μόλις καταρ- 
τισθεί σε σώμα, υποβάλλει στον αρμόδιο Ειρηνοδικείο, 
την οικεία Περιφερειακή Διεύθυνση Ε.Β. και τη Δ/νση Γε¬ 
ωργίας του Νομού δήλωση, που περιέχει τα ονοματεπώ¬ 
νυμα των μελών, την ιδιότητα ους και τις αυτόγραφες 
υπογραφές αυτών, Κατά τον ίδιο τρόπο γνωστοποιεί και 


κάθε μεταβολή που επέρχεται καθώς επίσης και τη λήξη 
του προς εκπροσώπηση μέλους τινός της Διοικήσεως. 

Άρθρο 21ο 

Αρμοδιότητες, περιορισμοί και ευθύνες 
του Διοικητικού Συμβουλίου 

1. Το Διοικητικό Συμβούλιο ενεργεί έγκυρα κάθε νόμιμη 
πράξη μέσα στους σκοπούς του Οργανισμού, και μέσα 
στα όρια της αρμοδιότητάς του που ορίζεται από το Κα¬ 
ταστατικό. 

2. Κάθε δήλωση ή πράξη της Διοικήσεως και κάθε υπο¬ 
γραφή γίνεται κατά κανόνα από τον Πρόεδρο καιτο Γραμ- 
ματέα ή από τους αναπληρωτές τους. Το Διοικητικό συμ¬ 
βούλιο μπορεί με ευθύνη του να αναθέσει, με ειδικές απο¬ 
φάσεις του, τη διεξαγωγή ορισμένων εργασιών και την 
υπογραφή των σχετικών εγγράφων, πλην εκείνων που 
αφορούν τη σύναψη δανείου και την ανάληψη οικονομι¬ 
κών υποχρεώσεων, σε υπαλλήλους του Οργανισμού. 

3. Για την ιδιότητα του Προέδρου του Διοικητικού Συμ¬ 
βουλίου ως Προέδρου αυτού δεν απαιτείται ειδικό έγ¬ 
γραφο. 

4. Το Διοικητικό Συμβούλιο ευθύνεται απέναντι του Ορ¬ 
γανισμού για την τήρηση των περιορισμών του προς εκ¬ 
προσώπηση δικαιώματος αυτού, τους οποίους θέτει το 
καταστατικό ή οι αποφάσεις της Συνέλευσης, των μελών 
του καθώς και των υπαλλήλων ή εκκαθαριστών ή των Επι¬ 
τροπών, που ορίζονται από τη Γενική Συνέλευση, που ευ- 
θύνονται για τις πράξεις τους που ορίζει το άρθρο 75 του 
4639/1930 Νόμου. 

5. Δεν είναι δυνατόν να εκλεγούν μέλη του Διοικητικού 
Συμβουλίου, ή να διορισθούνέμμισθοι υπάλληλοιτου Ορ¬ 
γανισμού ή να διατηρηθούν είτε ως μέλη είτε ως υπάλλη¬ 
λοι αυτοί που καταδικάστηκαν: 

I) Για αδικήματα που συνεπάγονται στερήσεις που προ- 
βλέπονται από τα άρθρα 59 και 64 του Ποινικού Κώδικα. 

II) Επίσης για αδικήματα των άρθρων 380-386 και 390 
του παραπάνω κώδικα. 

III) Για διαχειριστικές ανωμαλίες γενικά σε βάρος των 
Οργανισμών, Επίσης δεν είναι δυνατόν να εκλεγούν μέλη 
του Διοικητικού Συμβουλίου κλπ και αυτοί που είχαν μη- 
νυθεί για τέτοιες ανωμαλίες που συνιστούντα αδικήματα 
απάτης και υπεξαιρέσεως και έχουν απαλλαγεί με από¬ 
σβεση της ποινικής αγωγής λόγω εμπράκτου μετάνοιας. 
Περιπτώσεις εκλογής ή διορισμού αυτών κατά τα παρα¬ 
πάνω θεωρούνται άκυροι αυτοδικαίως. 

IV) Για παράταση των παραγράφων 2, 3 και 4 του άρ¬ 
θρου 72 και άρθρου 74 του Νόμου 4639/1930 σε συνδυα¬ 
σμό με τις διατάξεις των άρθρων 390 και 187 του Ποινικού 
Κώδικα. 

2. Επίσης δεν είναι δυνατόν να εκλεγούν μέλη του Διοι¬ 
κητικού Συμβουλίου ή αντιπρόσωποι στη Γ ενική Συνέλευ¬ 
ση, υπερήμεροι οφειλέτες από οποιαδήποτε αιτία προς 
τον Οργανισμό, αυτοί δε που έχουντυχόν εκλεγεί ή θα κα¬ 
ταστούν υπερήμεροι οφειλέτες κατά τη διάρκεια της θη¬ 
τείας του κηρύσσονται έκπτωτοι με απόφαση της οικείας 
Περιφερειακής Διευθύνσεως Ε.Β., εάν μέσα σε ένα μήνα 
από την επίδοση της προς πληρωμή πρόσκλησης τους, 
δεν προβούν στην εξόφληση της οφειλής τους. Η επίδο¬ 
ση της προς πληρωμή πρόσκλησης ενεργείται σύμφωνα 
με τις διατάξεις του άρθρου 5 παράγραφος ΙΙβ του πα¬ 
ρόντος καταστατικού. Γ ια την επίδοση της εν λόγω πρό¬ 
σκλησης καθώς και για ην άμεση γνωστοποίηση στην 
Περιφερειακή Διεύθυνση Ε.Β. των ονοματεπωνύμων 
αυτών που δεν συμμορφώνονται προς την πρόσκληση, 
ευθύνεται το Διοικητικό Συμβούλιο. 

3. Κάθε περιορισμός του δικαιώματος του Διοικητικού 

Συμβουλίου που έχει σχέση με την ενέργεια πράξεων επ' 
ονόματιτου Οργανισμού, που δεν αναγράφεται στο Κα¬ 
ταστατικό δεν ισχύει απέναντι των καλής πίστεως τρίτων, 
εφόσον οι πράξεις γίνονται μέσα στα πλαίσια των σκοπών 
του Οργανισμού. 

Άρθρο 22ο 

Λειτουργία Διοικητικού Συμβουλίου 

Το Διοικητικό Συμβούλιο συνέρχεται σε τακτικές συνε¬ 
δριάσεις μία φορά το μήνα, χωρίς προηγούμενη πρό¬ 
σκληση, σε ημέρες που ορίζονται εκ των προτέρων από 
αυτό και κατά προτίμηση Κυριακή. 

Στην συνεδρίαση κάθε μήνα ελέγχει τις μηνιαίες κατα¬ 
στάσεις του Ταμείου του περασμένου μήνα και εγγράφει 
το αποτέλεσμα στο βιβλίο των Πρακτικώντου Διοικητικού 
Συμβουλίου. 

Είναι δυνατόν να συνέρχεται και έκτακτα όταν προ¬ 
σκληθεί από τον Πρόεδρο ή τον αναπληρωτή του, με ιδι¬ 
αίτερη για κάθε μέλος του πρόσκληση, στην οποία περιέ- 
χονται και τα θέματα που πρόκειται να συζητηθούν. Επί¬ 
σης συγκαλείται από τον Πρόεδρο ή τον Αντιπρόεδρο και 
κάθε φορά που θα ζητήσουν αυτό τρία (3) το λιγότερο 
από τα μέλη του Διοικητικού Συμβουλίου με έγγραφη αί¬ 
τησή τους η οποία πρέπει να περιέχει το σκοπό και τους 
λόγους της συγκλήσεως. 

Σε κάθε συνεδρίαση του Διοικητικού Συμβουλίου ο 
Γραμματέας τηρεί τα πρακτικά. 

Οι αποφάσεις του Διοικητικού Συμβουλίου λαμβάνονται 
με πλειοψηφία. Σε περίπτωση ισοψηφίας νικά η ψήφος 
του Προέδρου. 

Αυτοί που μειοψηφούν οφείλουν να αναγράφουν και να 
υπογράφουν τους λόγους για τους οποίους μειοψηφούν. 

Το Συμβούλιο βρίσκεται σε απαρτία όταν παρίστανται 
τρία (3) το λιγότερο από τα μέλη του. 

Άρθρο 23ο 

Καθήκοντα Διοικητικού Συμβουλίου 

Το Διοικητικό Συμβούλιο έχει καθήκον να επιβλέπει να 
εφαρμόζει αυτά που διατάσσονται από το Νόμο, το Κατα¬ 
στατικό, την ΓΔΕΒ και από τις αποφάσεις της Γ ενικής Συ- 
νελεύσεως. Ιδιαίτερα το Διοικητικό Συμβούλιο έχει καθή¬ 
κον: 

I) Να ενεργεί για την εγγραφή των μελών σύμφωνα με 
τις διατάξεις του Νόμου και του Καταστατικού. 

II) Να εκτελεί όλες τις, από το Νόμο και το Καταστατικό 
δηλώσεις, γνωστοποιήσεις που προβλέπονται και να επι¬ 
βλέπει για την τακτική τήρηση των Διοικητικών και διαχει¬ 
ριστικών βιβλίων που απαιτούνται, για την οποία είναι 
υπεύθυνο. 

III) Να αποφασίζει για τα τρέχοντα έξοδα της Διοικήσε- 
ως. 

IV) Να φροντίζει για τη σύνταξη της απογραφής, του λο¬ 
γαριασμού αποτελεσμάτων χρήσεως, του ισολογισμού 
του περασμένου χρόνου και του προϋπολογισμού του 
επομένου, να ελέγχει όλους αυτούς και να τους υποβάλ¬ 
λει μαζί με τις σχετικές εισηγήσεις του στη Γενική Συνέ¬ 
λευση. 

V) Να ορίζει, σε περίπτωση απουσία ή κωλύματος του 
Ταμία και με ευθύνη του, τον αναπληρωτή αυτού. 

VI) Να διορίζει και να παύει το αναγκαίο διοικητικό κλπ 
προσωπικό, να καθορίζει την αντιμισθία, τις υποχρεώσεις 
και τα καθήκοντα αυτού, μετά από σχετική έγκριση της 
περιφερειακής Διευθύνσεως Ε.Β. και να λογοδοτεί στη 
Γενική Συνέλευση. 

VII) Ο διορισμός και η απόλυση τεχνικού προσωπικού 
κάθε κατηγορίας και οι μετ’ αυτού συμβάσεις, υπόκεινται 


υποχρεωτικά στην έγκριση της Περιφερειακής Διευθύν- 
σεως Ε.Β. 

VIII) Να αποφασίζει τη σύγκληση των Γενικών Συνελεύ¬ 
σεων. 

IX) Να εκτελεί όλες τις διαταγές της ΓΔΕΒ του Υπουρ¬ 
γείου Γεωργίας ή των Περιφερειακών Υπηρεσιών Ε.Β. οι 
οποίες έχουν σχέση με τεχνικά και οικονομικά μέτρα που 
έχουν εγκριθεί από την Γ.Δ.Ε.Β. 

X) Να φροντίζει και να επιλύει όλα τα ζητήματα που δεν 
αναφέρονται ειδικά στην αρμοδιότητα της Αρχής που 
εποπτεύει ή στα δικαιώματα της Γ ενικής Συνελεύσεως. 

XI) Να κατανέμει μεταξύ των μελών και λοιπών που ωφε¬ 
λούνται, τις εισφορές και λοιπές υποχρεώσεις οι οποίες 
επιβάλλονται από τη Γ ενική Συνέλευση. 

XII) Να εφαρμόζει, εφόσον υπάρχουν, τις υποδείξεις 
που περιλαμβάνονται στα πορίσματα των γενικών ελέγ¬ 
χων που διενεργούνται από την εποπτεύουσα αρχή και να 
ενημερώνει σχετικά τη Γ ενική Συνέλευση. 

Άρθρο 24ο 

Πρόεδρος του Διοικητικού Συμβουλίου 

Ο Πρόεδρος του Διοικητικού Συμβουλίου διευθύνει την 
εκτέλεση των εργασιών του Οργανισμού σύμφωνα με το 
Νόμο, το Καταστατικό, τις διαταγές και υποδείξεις της 
ΓΔΕΒ του υπουργείου Γεωργίας και των Περιφερειακών 
αυτής Υπηρεσιών, τις αποφάσεις της Συνελεύσεως και 
του Διοικητικού Συμβουλίου καθώς επίσης και των εργα¬ 
σιών που προβλέπονται από τυχόν κανονισμό που θα 
εγκριθεί από τη Γ ενική Συνέλευση και από την Αρχή που 
εποπτεύει τον Οργανισμό και ειδικότερα: 

I) Υπογράφει μαζί με Γραμματέα τα έγγραφα και τις 
γνωστοποιήσεις του Οργανισμού και κρατεί τη σφραγίδα 
αυτού (του Οργανισμού). 

ΙΙ)Φροντίζει για την εκπλήρωση των καθηκόντων και 
υποχρεώσεων του Διοικητικού Συμβουλίου. 

III) Επιβλέπει την Ταμειακή και Λογιστική Υπηρεσία. 

IV) Εκδίδει, για πληρωμή ή είσπραξη, εντολές προς τον 
Ταμία βάσει των οικείων διατάξεων και αυτών που προ¬ 
βλέπει το καταστατικό. 

V) Συντάσσει μαζί με τον Ταμία και το Λογιστή τις μηνι¬ 
αίες καταστάσεις του Ταμείου και το μηνιαίο ισοζύγιο των 
λογαριασμών καθώς επίσης και τον ισολογισμό και λογα¬ 
ριασμό αποτελεσμάτων χρήσεως του έτους και υποβάλ¬ 
λει αυτούς στην κρίση του Διοικητικού Συμβουλίου. 

VI) Παρακολουθεί τα τεχνικά έργα μετά την εκτέλεσή 
τους, αναφέρει στην Αρχή που Εποπτεύει ή και αλλού 
κάθε βλάβη ή ζημία, λαμβάνει αμέσως όλα τα μέτρα που 
είναι αναγκαία για την πρόχειρη επιδιόρθωση των ζημιών 
που έγιναν. 

VII) Συγκαλείτο Διοικητικό Συμβούλιο σε έκτακτες Συ¬ 
νεδριάσεις και κοινοποιείτις προσκλήσεις, για τις Γ ενικές 
Συνελεύσεις. 

VIII) Προεδρεύει των συνεδριάσεων του Διοικητικού 
Συμβουλίου και της Γενικής Συνελεύσεως και ορίζει τους 
πρακτικογράφους αυτής. 

Εξαιρούνται οι περιπτώσεις κατά τις οποίες πρόκειται 
να ληφθεί απόφαση από τη Γ ενική Συνέλευση για τα μέλη 
του Διοικητικού Συμβουλίου οπότε Προεδρεύει μέλος 
που ορίζεται από αυτή. 

IX) Εκθέτει την κατάσταση του Οργανισμού και τη δρά¬ 
ση του Διοικητικού Συμβουλίου στην Τακτική Γενική Συ¬ 
νέλευση κατά την οποία συζητείται ο ισολογισμός. 

X) Δίδει στο Υπουργείο Γεωργίας και στους Δανειστές 
του Οργανισμού όλες τις πληροφορίες που ζητούνται 
από αυτούς. 

Άρθρο 25ο 

Αντιπρόεδρος του Διοικητικού Συμβουλίου 

Ο αντιπρόεδρος αναπληρώνει τον Πρόεδρο, όταν 
απουσιάζει ή κωλύεται, σε όλα τα καθήκοντα αυτού. 

Άρθρο 26ο 
Ταμίας 

Ο Ταμίας ενεργεί την ταμειακή καθόλα υπηρεσία, σύμ¬ 
φωνα με το Καταστατικό και είναι προσωπικά υπεύθυνος 
για τα χρήματα ή αξίες που του έχουν εμπιστευτεί. 

Ειδικότερα έχει τα εξής καθήκοντα: 

I) Ενεργεί κάθε είσπραξη και πληρωμή βάσει των εντο¬ 
λών του Προέδρου και ενεργεί τις πρέπουσες εξοφλή¬ 
σεις. 

II) Εκτελεί κάθε σχετική με την Υπηρεσία του απόφαση 
του Διοικητικού Συμβουλίου. 

III) Φυλάσσει το περιεχόμενο του Ταμείου, τα χρηματό¬ 
γραφα και τα αποδεικτικά έγγραφα. 

IV) Συντάσσειτις μηνιαίες καταστάσειςτουταμείου, και 
καταρτίζει τον ετήσιο ισολογισμό και προϋπολογισμό. 

V) Τηρεί ή μεριμνά για την τήρηση των υποχρεωτικών 
για τον Οργανισμό λογιστικών βιβλίων και εκτελεί κάθε 
άλλη σχετική υπηρεσία. 

VI) Δίνει όλες τις εξηγήσεις που είναι αναγκαίες στο Δι¬ 
οικητικό Συμβούλιο. 

VII) Καταθέτει κάθε ποσό που υπερβαίνει τις 5.000 
δραχμές στο πλησιέστερο Υποκατάστημα της Αγροτικής 
Τράπεζας της Ελλάδος. 

VIII) Ενεργεί κάθε ανάληψη χρημάτων από την Τράπεζα 
βάσει εντολής που έχει υπογράφει από τον Πρόεδρο και 
το Γραμματέα μέχριποσού 25.000 δραχμών, πέρα δετού 
ποσού αυτού απαιτείται και απόφαση του Διοικητικού 
Συμβουλίου. 

IX) Η διαχείριση χρηματικού μπορεί με απόφαση του 
Διοικητικού Συμβουλίου, να ανατίθεται σε υπάλληλο του 
ΤΟΕΒ. 


Άρθρο 27ο 

Αντικατάσταση Μελών Διοικητικού Συμβουλίου 

Στις περιπτώσεις που η Περιφερειακή Υπηρεσία Ε.Β. 
κρίνει ότι συντρέχουν οι λόγοι, που προβλέπονται από 
τις διατάξεις του άρθρου 20 παράγραφος 2 του Ν.Δ. 
3881/1958 για την αντικατάσταση όλου ή μέρους των με- 
λώντου Δ.Σ., συντάσσει, για τους λόγους αυτούς, λεπτο¬ 
μερή αιτιολογική έκθεση και εισηγείται στο Περιφερειακό 
Γνωμοδοτικό Συμβούλιο και ειδοποιεί σχετικά τον ενδια¬ 
φερόμενο ή τους ενδιαφερομένους, δέκα (10) τουλάχι¬ 
στον μέρες πριν να αρχίσει ή συζήτηση του θέματος αυ¬ 
τού από το εν λόγω Συμβούλιο. 

Θ' ΠΟΡΟΙ ΤΟΥ ΟΡΓΑΝΙΣΜΟΥ 


Άρθρο 28ο 

Οι πόροι του Οργανισμού είναι: 

I) Τα από τα μέλη του Οργανισμού δικαιώματα εγγρα¬ 
φής που καταβάλλονται μια φορά και μόνο και για κάθε 
στρέμμα. 

II) Οι στρεμματικές εισφορές. 

III) Τα αρδευτικά ή στραγγιστικά τέλη και το αντίτιμο της 
χρήσεως αρδευτικού νερού. 

IV) Τα μισθώματα και δικαιώματα. 

V) Το προϊόν δανείων από το Δημόσιο ή άλλα πιστωτικά 
ιδρύματα. 

VI) Οι επιδοτήσεις και επιχορηγήσεις 

VII) Πρόστιμα και δωρεές. 


Άρθρο 29ο 

1. Στρεμματικές εισφορές επιβάλλονται: 

I) Για την αντιμετώπιση των δαπανών κατασκευής έρ¬ 
γων που δεν καλύπτονται με επιδοτήσεις και με δάνεια. 

II) Για την εξόφληση των δανείων που έχουν συναφθεί 
για την κατασκευή έργων και που διακρίνονται σε τακτι¬ 
κές και έκτακτες εισφορές. 

Τακτικές μεν είναι αυτές που επιβάλλονται από τη Γενι¬ 
κή Συνέλευση και που προβλέπονται στον προϋπολογι¬ 
σμό, έκτακτες δε εκείνες που επιβάλλονται πάλι από τη 
Γ ενική Συνέλευση στις περιπτώσεις κατά τις οποίες οι τα¬ 
κτικές εισφορές δεν επαρκούν για την αντιμετώπιση των 
κάθε φύσεως δαπανών και οφειλών του Οργανισμού και 
που κατανέμονται μεταξύ των συνεταίρων κατά την αυτή 
αναλογία με τις τακτικές. 

2. Τα αρδευτικά ή στραγγιστικά τέλη και το αντίτιμο 
χρήσεως αρδευτικού νερού επιβάλλονται για την αντιμε¬ 
τώπιση των ετησίων δαπανών διοικήσεως, λειτουργίας 
και συντηρήσεως των έργων. 

3. Ως μισθώματα και δικαιώματα νοούνται αυτά που 
προβλέπονται από την παράγραφο 1ε του άρθρου 14 του 
ΝΔ 3881/1958. 

4.0 Οργανισμός έχει το δικαίωμα να συνάπτει δάνεια με 
υποθήκη των εκτάσεων που πρόκειται να βελτιωθούν με 
τους εξής όρους: 

I) Η απόφαση για τη σύναψη ενυπόθηκου δανείου λαμ- 
βάνεται από τη Γ ενική Συνέλευση κατ' απόλυτη πλειοψη- 
φία των ψήφων που συγκροτούν την απαρτία, η οποία 
προβλέπει καιτοντρόπο εξυπηρετήσεωςτου δανείου και 
εγκρίνεται από την αρμόδια αρχή. 

II) Η υποθήκη εγγράφεται κατά του νομικού προσώπου 
του Οργανισμού για όλη την έκταση, που περιλαμβάνεται 
στο διάγραμμα της περιοχής δικαιοδοσίας του το οποίο 
καθορίζεται από τη διάταξη του άρθρου 15 του από 13-9- 
1959 Β.Δ. «Περί Οργανισμών Εγγείων Βελτιώσεων», 
εκτείνεται δε αυτοδικαίως κατά παρέκκλιση των διατάξε¬ 
ων που ισχύουν για την εγγραφή υποθηκών, χωρίς ιδιαί¬ 
τερη εγγραφή σε όλα τα κτήματα τα οποία περιλαμβάνο¬ 
νται στο διάγραμμα και κατά του Οργανισμού και κάθε μέ¬ 
λους - ιδιοκτήτη, όπως ορίζεται από το άρθρο 33 του από 
13-9-1959 του παραπάνω Β.Δ. Το κύρος της υποθήκης 
αυτής σε καμία περίπτωση δεν είναι δυνατόν να προ¬ 
σβληθεί από τον Οργανισμό ή από οποιοδήποτε από τα 
μέλη αυτού. 

III) Σε περίπτωση εκποιήσεως της υποθηκευμένης εκτά- 
σεως, η οποία είναι δυνατόν να εκποιηθεί ή ολόκληρη ή 
μέρος αυτής με αναγκαστική εκτέλεση για ολόκληρο ή 
και μέρος του δανείου αυτή χωρεί κατά μόνου του προ¬ 
σώπου του Οργανισμού και αυτοδικαίως υποχρεώνει τα 
ενδιαφερόμενο μέλη. 

IV) Οι εισφορές που έχουν επιβληθεί για την εξυπηρέ¬ 
τηση του δανείου δεν είναι δυνατόν να ελαττωθούν μέχρι 
την εξόφληση του δανείου. 

V) Τα δανειστικά συμβόλαια, των δανείων που τυχόν 
έχουν συναφθεί, υπογράφει το Διοικητικό Συμβούλιο του 
Οργανισμού για λογαριασμό των μελών του. 

Σε περίπτωση που το Κράτος, η Αγροτική Τράπεζα της 
Ελλάδος, το Ταμείο Παρακαταθηκών και Δανείων ή οποι- 
οδήποτε άλλο Πιστωτικό Ίδρυμα ή Εταιρεία, χορηγή¬ 
σουν, για έργα, δάνεια χρεολυτικά με εκχώρηση εισφο¬ 
ρών, οι εισφορές αυτές δεν είναι δυνατόν να ελαττωθούν 
μέχρι να εξοφληθεί το δάνειο, και εξασφαλίζονται με την 
υποθήκευση των κτημάτων των μελών που εξυπηρετού¬ 
νται από τα έργα και της υπόλοιπης περιουσίας του Ορ¬ 
γανισμού. 

5. Ως επιχορήγηση λειτουργίας και συντηρήσεως νοού- 

νται οι κατά το άρθρο 2 του Νόμου 414/76 συμμετοχές 
του Κράτους σε δαπάνες διοικήσεως των έργων χωρίς να 
προβλέπεται η επιστροφή αυτών. 

6. Πρόστιμα είναι αυτά που επιβάλλονται από το Διοικη¬ 
τικό Συμβούλιο του Οργανισμού είτε προς τους Υπαλλή¬ 
λους του είτε προς τα μέλη του. 

7. Ειδικότερα επιβάλλεται από το Διοικητικό Συ μβούλιο, 
για τη μη εμπρόθεσμη εκπλήρωση των οικονομικών υπο¬ 
χρεώσεων στον Οργανισμό, πρόστιμο 10 % γιατο σύνολο 
της οφειλής του καθένα, το οποίο αφού προστεθεί στο 
ποσό που οφείλεται εισπράττεται μαζί με την οφειλή κατά 
τις διατάξεις του άρθρου 4 παράγραφο 2 του Ν.Δ 
1277/1972. 

Άρθρο 30ο 
Είσπραξη οφειλών 

1. Τα μέλη του ΤΟΕΒ έχουν υποχρέωση να εκπληρώ¬ 
νουν τις υποχρεώσεις τους στον Οργανισμό και μάλιστα 
μέσα στις προθεσμίες που έχουν ταχθεί από τη Γενική Συ¬ 
νέλευση. 

2. Μόλις λήξουν οι σχετικές προθεσμίες, το Διοικητικό 
Συμβούλιο καταρτίζει πίνακες αυτών που έχουν οικονομι¬ 
κές υποχρεώσεις ( μελών ή και μη) και βεβαιώνει αυτούς 
στο αρμόδιο Κατάστημα Α.Τ.Ε. σύμφωνα με τη διαδικα¬ 
σία που προβλέπει το άρθρο 4 του Ν.Δ. 1277/1972 και η 
46027/2473/23-5-1973 εγκύκλιος του Υπουργείου Γεωρ¬ 
γίας -Υ.Ε.Β. «Περί καθορισμού τρόπου επιβολής, συντά¬ 
ξεως πινάκων και εισπράξεως δικαιωμάτων από τους 
Ο.Ε.Β.». 

Άρθρο 31ο 

Επιβολή προσωπικής εργασίας 

Για την εκτέλεση έργων και την παροχή υπηρεσιών που 
είναι αναγκαία για την προστασία, συντήρηση ή συμπλή¬ 
ρωση των έργων εγγείων βελτιώσεων, σύμφωνα με το 
πρόγραμμα συντηρήσεως το οποίο καταρτίζει ο Οργανι¬ 
σμός, είναι δυνατόν να επιβληθεί από αυτόν προσωπική 
εργασία στους καλλιεργητές μέλη του Οργανισμού, η 
οποία δεν είναι δυνατόν να υπερβεί κατ' ανώτατο όριο συ¬ 
νολικά, την διάρκεια των είκοσι (20) η μερών το χρόνο, και 
εφαρμόζονται κατά τα λοιπά και κατ' αναλογία οι διατά¬ 
ξεις των άρθρων 47 μέχρι 52 του Διατάγματος της 21 ης 
Ιανουάριου 1965 «Περί κωδικοποιήσεως των περί προσό¬ 
δων των Δήμων και Κοινοτήτων διατάξεων». 

Ι' ΚΕΦΑΛΑΙΑ ΤΟΥ ΟΡΓΑΝΙΣΜΟΥ 

Άρθρο 32ο 

Σχηματισμός Κεφαλαίου 

Τα κεφάλαια του Οργανισμού σχηματίζονται 

I) Με τις πάσης φύσεως εισφορές και τέλη 

II) Μετά δάνεια που λαμβάνονται 

III) Με το αρχικό αποθεματικό κεφάλαιο και 

IV) Με το αποθεματικό κεφάλαιο 

Άρθρο 33ο 
Αποθεματικό 

1. Κάθε μέλος υποχρεούται να καταβάλλει ως δικαίωμα 
εγγραφής χίλιες (1000) δραχμές μόνο μία φορά και δια¬ 
κόσιες (200) δραχμές για κάθε στρέμμα σε μία (1) δόσεις, 
το οποίο συνιστά το αρχικό «Αποθεματικό Κεφάλαιο του 
Οργανισμού» και περιέρχεται στο τέλος της πρώτης χρή¬ 
σης στο λογαριασμό «Αποθεματικό Κεφάλαιο». 

2. Στο αποθεματικό κεφάλαιο περιέρχονται επίσης τα 
πρόστιμα, ή οποιοδήποτε άλλο απρόβλεπτο έσοδο, κα¬ 
θώς επίσης και ποσοστό όχι μεγαλύτερο από 5 τοις εκατό 
από τις ετήσιες εισπράξεις του Οργανισμού, που προ- 


βλέπεται στον ετήσιο προϋπολογισμό, μέχρις ότου οι 
από αυτόν εισπράξεις φθάσουν σε ποσό ίσο προς το σύ¬ 
νολο δικαιωμάτων εγγραφής. 

Ο Οργανισμός είναι δυνατόν να εγγυάται, για τις υπο¬ 
χρεώσεις που έχει αναλάβει έναντι τρίτων, από τη ρευστή 
περιουσία του καθώς και από το αποθεματικό του κεφά¬ 
λαιο. 

3. Το αποθεματικό κεφάλαιο κατατίθεται στην Αγροτική 
Τράπεζα, και χρησιμοποιείται για την κάλυψη ζημιών του 
Οργανισμού. Είναι δυνατόν δε σε απολύτως έκτακτες 
ανάγκες να διατίθενται και για την κατασκευή ή συμπλή¬ 
ρωση ή συντήρηση ή λειτουργία των έργων. 

Για την αναγκαιότητα και σκοπιμότητα χρησιμοποιήσε- 
ως του αποθεματικού κεφαλαίου από τον Οργανισμό 
αποφασίζει, με αίτηση του Διοικητικού Συμβουλίου, η αρ¬ 
μόδια Υπηρεσία Ε.Β. η οποία καθορίζει συγχρόνως τον 
τρόπο και χρόνο της αποδόσεως του ποσού σε λογαρια¬ 
σμό «Αποθεματικό Κεφάλαιο». 

ΙΑ' ΔΑΠΑΝΕΣ ΤΟΥ ΟΡΓΑΝΙΣΜΟΥ 

Άρθρο 34ο 

Δαπάνες Ιδρύσεως και Οργανώσεως 

Για την αντιμετώπιση των αρχικών αναγκών καθώς και 
τυχόν υποχρεώσεων που θα δημιουργηθούν κατά τη σύ¬ 
σταση του Οργανισμού, αυτός έχει υποχρέωση να εγ¬ 
γράφει στον πρώτο προϋπολογισμό ειδική στρεμματική 
εισφορά. Το ύψος της εισφοράς καθορίζεται από την αρ¬ 
μόδια υπηρεσία Ε.Β. 

Γ ιατηνΤαμειακήΔιευκόλυνση, οΟργανισμός μπορεί να 
συνάπτει ειδικό, από το Δημόσιο ή και από τρίτους, δάνειο 
και για ποσό ίσο με το σύνολο της εισφοράς που έχει επι¬ 
βληθεί. 

Άρθρο 35ο 

Συμμετοχή μελών σε δαπάνες του Οργανισμού 

1. Η συμμετοχή κάθε μέλους στις δαπάνες του Οργανι¬ 
σμού κανονίζεται με εισφορές ή τέλη που επιβάλλονται 
από τη Γενική Συνέλευση, ανάλογα με την ωφέλεια που 
προέκυψε στην γεωργική έκταση που κατέχει αυτός και 
από τις επιβαρύνσεις των έργων που εξυπηρετούνται από 
την ωφέλεια αυτή. 

2. Το ποσό, ο χρόνος και ο τρόπος της πληρωμής των ει¬ 
σφορών ή τελών καθορίζονται με απόφαση της Γ ενικής 
Συνελεύσεως. 

Τα μέλη που εξέρχονται για το λόγο μη ωφέλειας των 
κτημάτων τους, ευθύνονται για τις, μέχρι της εξόδου 
τους, εισφορές που τους έχουν επιβληθεί. 

Άρθρο 36ο 

Πραγματοποίηση Δαπανών 

1. Η πραγματοποίηση των δαπανών του Τ.Ο.Ε.Β. ενερ- 
γείται με απόφαση του Διοικητικού Συμβουλίου και με τη 
διαδικασία που θα ήθελε καθοριστεί αυτό με την απόφα¬ 
σή του . 

Η απόφαση αυτή του Διοικητικού Συμβουλίου εγκρίνε- 
ται από την αρμόδια Υπηρεσία Εγγείων Βελτιώσεων, 
όπου απαιτείται αυτό από τις σχετικές διατάξεις. 

2. Μόλις καταρτιστεί και εγκριθεί ο, κατά το άρθρο 38, 
Κανονισμός Εσωτερικής Υπηρεσίας, οι διαχειριστικές ερ¬ 
γασίες γενικά του Οργανισμού, μεταξύ δε αυτών και ο 
τρόπος πραγματοποιήσεως των δαπανών, διεξάγονται 
βάσει των σχετικών διατάξεων αυτού. 

3. Η ετήσια δαπάνη συντηρήσεως των έργων, εκτός των 
παραπάνω προϋποθέσεων, απαιτεί τη σύνταξη τεχνικής 
έκθεσης με προϋπολογισμό, όπως προβλέπεται από την 
παράγραφο 2 του άρθρου 3 του Ν.Δ. 1277/1972. 

4. Κάθε πληρωμή για λογαριασμό του Οργανισμού άνω 
του ποσού των 25.000 δραχμών, ενεργείται με επιταγή 
που εκδίδεται σε βάρος των καταθέσεων αυτού στην 
Α.Τ.Ε. 

Κατ' εξαίρεση των παραπάνω, η πληρωμή των μισθών 
και ημερομισθίων και γενικά των αποδοχών του κάθε (ρύ¬ 
σεως προσωπικού, ενεργείται από τον Ταμία του Οργανι¬ 
σμού και φυσικά με επιταγή που θα εκδοθεί στο όνομα. 

ΙΒ' ΕΡΓΑΣΙΕΣ ΤΟΥ ΟΡΓΑΝΙΣΜΟΥ 
Άρθρο 37ο 

Εκπόνηση μελετών - Εκτέλεση Έργων και 
συντήρηση αυτών 

1. Ο Οργανισμός μπορεί να διενεργεί κάθε φύσεως 
έρευνες και να εκπονεί μελέτες που αφορούντα έργα του 
είτε με την ίδια την υπηρεσία του είτε με ανάθεση σε ανε- 
γνωρισμένα ιδιωτικά γραφεία ή ιδιώτες ειδικούς και ανά¬ 
λογα με τις περιπτώσεις. 

2. Οι έρευνες που ενεργούνται από τον Οργανισμό και 
οι μελέτες που εκπονούνται υπάγονται στην εποπτεία της 
Τεχνικής Υπηρεσίας του οικείου ΓΟΕΒ και σε περίπτωση 
που δεν υφίσταται τέτοια υπηρεσία στην Εποπτεία της 
αρμόδιας υπηρεσίας Ε.Β. 

3. Η ανάθεση μελετών σε ιδιωτικά γραφεία ή ιδιώτες ει¬ 
δικούς και η αμοιβή αυτών γίνεται με συγγραφή υποχρε¬ 
ώσεων, που εγκρίνεται από την αρμόδια υπηρεσία Ε.Β. η 
οποία καθορίζει και τον τρόπο αναθέσεως σ' αυτούς των 
παραπάνω εργασιών. 

4. Προκειμένου περί έργων που χρηματοδοτούνται από 
τον Οργανισμό είτε με δάνεια είτε από τους πόρους αυ¬ 
τού, ο Οργανισμός μπορεί να εκτελεί τα έργα αυτά στην 
περιοχή δικαιοδοσίας του, σύμφωνα με τα όσα ορίζει το 
άρθρο 36 του παρόντος καταστατικού. 

5. Προκειμένου περί έργων που εκτελούνται από τον Ορ¬ 
γανισμό ή για λογαριασμό αυτού από την Υ.Ε.Β. με τη συ¬ 
νολική ή μερική χρησιμοποίηση κρατικώνπιστώσεων, οτρό- 
πος εκτελέσεως των έργων θέλει να κανονιστεί για κάθε φο¬ 
ρά από το υπουργείο Γεωργίας με εισήγηση της Υ.Ε.Β. 

6. Κανενός έργου ή Τμήματος αυτού δεν μπορεί να αρ¬ 
χίσει η κατασκευή εάν προηγουμένως δεν εξασφαλισθεί 
η απαιτούμενη πίστωση κατασκευής του. 

7. Οι εργασίες για συνηθισμένες συντηρήσεις εκτελού- 
νται από τον Οργανισμό, με βάση τον ετήσιο προϋπολο¬ 
γισμό του που εγκρίνεται και υπάτην εποπτεία της Υ.Ε.Β. 
ή για λογαριασμό του Οργανισμού απάτην Υ.Ε.Β. 

8. Τα επείγονται έργα συντηρήσεως εκτελούνται με ευ¬ 
θύνη του Διοικητικού Συμβουλίου του Οργανισμού, το 
οποίο έχει υποχρέωση να αναφέρει χωρίς καθυστέρηση 
την έναρξη αυτών στην αρμόδια υπηρεσία Ε.Β. 

9. Ο καθορισμός του τρόπου συντάξεως και εγκρίσεως 
μελετών καθώς και εκτελέσεως εργασιών συντηρήσεως 
έργων από τον Οργανισμό, με αποκλειστική δική του χρη¬ 
ματοδότηση, γίνεται σύμφωνα με την 159830/1739/ 
193/6-6-1978 απόφαση του Υπουργείου Γεωργίας και τις 
εκάστοτε εκδιδόμενες απ' αυτόν σχετικές αποφάσεις. 

ΙΓ ΔΙΟΙΚΗΤΙΚΑ ΛΟΓΙΣΤΙΚΑ 
Άρθρο 38ο 

Οι διοικητικές και διαχειριστικές εργασίες του Οργανι¬ 
σμού διεξάγονται σύμφωνα με τις διατάξεις του Κανονι¬ 
σμού Εσωτερικής Υπηρεσίας ο οποίος καταρτίζεται από 
τη Διοίκηση και εγκρίνεται από τη Συνέλευση. 

Άρθρο 39ο 

Το λογιστικό έτος αρχίζει την 1η Ιανουάριου και λήγει 
την 31η Δεκεμβρίου. 


Άρθρο 40ο 

Απογραφή - Ισολογισμός - Προϋπολογισμός 

Οι ετήσιες απογραφές, ο λογαριασμός αποτελεσμάτων 
χρήσεως, ο Ισολογισμός, ο Απολογισμός και ο Προϋπο¬ 
λογισμός, συντάσσονται στο τέλος της χρήσεως με ευ¬ 
θύνη του Διοικητικού Συμβουλίου και υποβάλλονται στην 
οικεία Υπηρεσία Ε.Β., για έλεγχο και επεξεργασία από αυ¬ 
τή, επιστρέφονται δε στον Οργανισμό μέσα σε είκοσι μέ¬ 
ρες από την ημερομηνία της υποβολής τους με τις τυχόν 
τροποποιήσεις. Σε περίπτωση που παρέλθει άπρακτη η 
παραπάνω ημερομηνία, το Διοικητικό Συμβούλιο προχω¬ 
ρεί στη σύγκληση της τακτικής Γ ενικής Συνέλευσης, για¬ 
τί θεωρεί ότι ή αρμόδια υπηρεσία Ε.Β. συμφωνεί. Αντί¬ 
γραφα των εγκριθέντων από τη Γ ενική Συνέλευση, λογα¬ 
ριασμού αποτελεσμάτων χρήσεων, απολογισμού, 
ισολογισμού καιπροϋπολογισμού, υποβάλλονται από τον 
ΤΟΕΒ στην αρμόδια εποπτεία Ε.Β., στην Περιφερειακή 
Διεύθυνση Ε.Β. και στην Κεντρική Υπηρεσία Ε.Β. του 
Υπουργείου Γεωργίας. 

Κατά το πρώτο έτος της διαχειρίσεως και εφόσον η δια¬ 
χείριση δεν υπερβαίνει τους έξι (6) μήνες, ο πρώτος ισο¬ 
λογισμός συντάσσεται με την λήξη του επομένου έτους. 

Ο ισολογισμός κατατίθεται επτά (7) το λιγότερο μέρες, 
πριν τη σύγκληση της συνέλευσης στο γραφείο του Ορ¬ 
γανισμού, κάθε δε μέλος έχει το δικαίωμα να λαμβάνει 
γνώση αυτού. 

Ο λογαριασμός αποτελεσμάτων χρήσεως πρέπει να πε¬ 
ριέχει όλα τα έσοδα και έξοδα που έχουν γίνει κατά το διά¬ 
στημα του χρόνου κατά τις διάφορες στη λογιστική υπο¬ 
διαιρέσεις. 

Στον ισολογισμό πρέπει να περιέχονται σε περίληψη: 

I) Το ενεργητικό, δηλαδή: 

ί) Τα μετρητά που υπάρχουν στο ταμείο 
ϋ) Οι στο όνομα του Οργανισμού καταθέσεις, 
ίϋ) Η αξία των υλικών, εργαλείων, κινητών μηχανών, επί¬ 
πλων και σκευών και άλλων που χρησιμοποιούνται για την 
εκτέλεση των έργων ειδών με ανάλογες αποσβέσεις, σύμ¬ 
φωνα με τις οδηγίες της ΥΕΒ. 

ίν) Η αξία των ακινήτων, γηπέδων και οικοδομών, μετά 
απόσβεση των τελευταίων τουλάχιστον πέντε τοις εκατό 
(5%) κάθε χρόνο. 

ν) Οι κατά των χρεωστών απαιτήσεις, 
νϊ) Αυτά που οφείλουντα μέλη που προέρχονται από τέ¬ 
λη και κάθε φύσεως εισφορές. 

νϋ) Τα ποσά που δαπανήθηκαν αποκλειστικά και μόνο 
για κατασκευές κατά το χρόνο της χρήσεως μετά από 
ανάλογη απόσβεση το λιγότερο πέντε τοις εκατό (5%) κά¬ 
θε χρόνο. 

νίϋ) Οι υπέρ του Οργανισμού τόκοι που έχουν υπολογι- 
σθεί. 

ίχ) Κάθε άλλο στοιχείου του ενεργητικού. 

II) Το παθητικό, δηλαδή: 

ί) Οι τακτικές και έκτακτες εισφορές 
ϋ) Το αποθεματικό κεφάλαιο 

ίϋ) Τα διάφορα είδη δανείων που έχουν ληφθεί από τον 
Οργανισμό. 

ίν) Τα χρέη στους πιστωτές 

ν) Οι τόκοι που έχουν υπολογιστεί σε βάρος του Οργα¬ 
νισμού. 

νί) Κάθε άλλο στοιχείου του παθητικού. 

Η διαφορά μεταξύ των σκελών του ενεργητικού και του 
παθητικού αποτελεί το θετικό ή το αρνητικό αποτέλεσμα 
της χρήσεως. 

Κάθε δαπάνη που υπερβαίνει τον προϋπολογισμό που 
έχει εγκριθεί, χωρίς την έγκριση της ΥΕΒ, βαρύνει τον 
Πρόεδρο και τον Ταμία του Οργανισμού, καταλογίζεται 

δε από την αρμόδια υπηρεσία Ε. Β. ή την ΓΔΕΒ του υπουρ¬ 
γείου Γεωργίας και διατάσσεται η είσπραξη για λογαρια¬ 
σμό του Οργανισμού. 

Ο προϋπολογισμός μπορεί να τροποποιείται με απόφα¬ 
ση της Γ ενικής Συνελεύσεως, αφού εγκριθεί από την αρ¬ 
μόδια υπηρεσία Ε.Β. 

Άρθρο 41ο 

Διάθεση θετικού αποτελέσματος χρήσης 

Το κάθε χρόνο θετικό αποτέλεσμα χρήσης του Οργανι¬ 
σμού, μεταφέρεται στο λογαριασμό Κεφάλαιο. 

Άρθρο 42ο 

Κατανομή αρνητικού αποτελέσματος χρήσης 

Σε περίπτωση που οποιοδήποτε χρόνο προκύψει αρνη¬ 
τικό αποτέλεσμα, αυτό καλύπτεται εξ ολοκλήρου με ει¬ 
σφορές που επιβάλλονται κατά την επόμενη χρήση. 

Άρθρο 43ο 

Αναγκαστική εγγραφή κονδυλίων στον Προϋπολογισμό 

Σε περίπτωση που ο Οργανισμός παραλείψει ή αρνηθεί 
να εγγράφει δαπάνες στον προϋπολογισμό ή να εγκρίνει 
ή να καταβάλει ορισμένες δαπάνες σύμφωνα με το Νόμο 
και το Καταστατικό, μπορεί η αρμόδια υπηρεσία Ε.Β. με¬ 
τά από Γνωμοδότηση του ΠΓΣΕΒ να επιβάλλει την ανα¬ 
γκαστική εγγραφή, στον προϋπολογισμό, των κατά την 
κρίση της απαραίτητη των δαπανών ή την έγκριση ή κα¬ 
ταβολή ή την αύξηση των δαπανών που έχουν εγγράφει 
στον προϋπολογισμό, και να καθορίσει συνάμα και τον 
τρόπο καταλήψεως αυτής. Κατά της αποφάσεως αυτής 
μπορεί ο Οργανισμός να υποβάλλει ένσταση στον Υπουρ¬ 
γό Γεωργίας ο οποίος αποφασίζει οριστικά κατόπιν ειση- 
γήσεωςτης ΥΕΒ. 

ΙΔ' ΒΙΒΛΙΑ ΤΟΥ ΟΡΓΑΝΙΣΜΟΥ 

Άρθρο 44ο 

Μητρώο - Κτηματολόγιο 

1. Ο Οργανισμός υποχρεούται να συντάξει βιβλίο Μη¬ 
τρώου - Κτη ματολόγιο, όλων των μελών και των από τα έρ¬ 
γα που εξυπηρετούνται αγροτικών εκτάσεων, οι οποίες 
ταξινομούνται κατά Δήμο ή Κοινότητα. 

2. Το Μητρώο - Κτηματολόγιο του Οργανισμού πρέπει 
να περιλαμβάνει σε στήλες τα εξής για κάθε μέλος στοι¬ 
χεία: 

I) Αύξοντα αριθμό μέλους 

II) Ονοματεπώνυμο, επάγγελμα και κατοικία 

III) Χρονολογία εγγραφής ή διαγραφής, με τον αριθμό 
της σχετικής πράξης του Οργανισμού 

IV) Αριθμό ψήφων στην Τοπική Συνέλευση 

V) Συνολική έκταση που κατέχει σε στρέμματα 

VI) Αριθμό τεμαχίων, έκταση και τοποθεσία κάθε τεμα¬ 
χίου και 

VII) Κάθε άλλο χρήσιμο στοιχείο. 

Μέχρι να καταρτιστεί το παραπάνω Μητρώο - Κτηματο¬ 
λόγιο ισχύουν οι προσωρινοί κτηματικοί κατάλογοι που 
έχουν συνταχθεί κατά τη σύσταση του Οργανισμού, όπως 
αυτοί έχουν επικυρωθεί από τον οικείο Ειρηνοδίκη. 

Οι προσωρινοί κτηματικοί κατάλογοι αναμορφώνονται 
υποχρεωτικά κάθε χρόνο με τη μέριμνα της Διοικήσεως 
του Οργανισμού βάσει των νέων στοιχείων. 

3. Οι προσωρινοί Κτηματικοί Κατάλογοι και το οριστικό 
Μητρώο - Κτηματολόγιο αριθμούνται και μονογραφού¬ 
νται από τον οικείο Ειρηνοδίκη ατελώς. 

4. Όμοια μητρώα - κτηματολόγια και κτηματικοί κατά¬ 
λογοι είναι δυνατόν να καταρτίζονται και για τις εκτάσεις 
κλπ που βρίσκονται εκτός της περιοχής δικαιοδοσίας του 


Οργανισμού που ωφελούνται από τα έργα και γιατους κα¬ 
τόχους αυτών. 

Άρθρο 45ο 

Βιβλία (Διοικητικά - Λογιστικά) 

1. Ο Οργανισμός έχει την υποχρέωση να τηρεί τα εξής 
βιβλία: 

I) Διοικητικά 

ί) Βιβλίο Πρακτικών Διοικητικού Συμβουλίου 

ϋ) Βιβλίο Πρακτικών Γενικής Συνέλευσης 

ΙίΙ) Βιβλίο Πρωτοκόλλου και 

ίν) Βιβλίο Επιδόσεως Εγγράφων 

II) Λογιστικά 

Ο Οργανισμός τηρεί τα Λογιστικά Βιβλία που προ- 
βλέπονται από το από 13-9-59 Β.Δ. «Περί Οργανισμών 
Εγγείων Βελτιώσεων» 

2. Για την απόδειξη των εισπράξεων και πληρωμών που 
ενεργούνται από τον Οργανισμό θα τηρούνται: 

I) Βιβλία Γραμματίων Εισπράξεως και 

II) Βιβλία Ενταλμάτων Πληρωμής 

3. Από τα παραπάνω, τα μεν διοικητικά βιβλία καθώς και 
των γραμματίων Εισπράξεων και ενταλμάτων πληρωμής, 
αριθμούνται μονογράφονται και θεωρούνται από την αρ¬ 
μόδια υπηρεσία Ε.Β., τα δε λογιστικά από τον Ειρηνοδίκη 
ατελώς. 

ΙΕ' ΠΡΟΣΩΠΙΚΟ ΤΟΥ ΟΡΓΑΝΙΣΜΟΥ 
Άρθρο 46ο 

Υπάλληλοι - Ημεραργίες κλπ. 

1. Τα μέλη του Διοικητικού Συμβουλίου δεν είναι δυνα¬ 
τόν να είναι κατά το χρονικό διάστημα της θητείας τους 
και έμμισθοι υπάλληλοιτου Οργανισμού, εκτόςτου Γραμ- 
ματέα. 

2. Ο Οργανισμός μπορεί, εφόσον οι ανάγκες το επιβάλ¬ 
λουν, να προσλαμβάνει υπαλλήλους για την κανονική λει¬ 
τουργία του. 

Ο αριθμός, η κατηγορία, η ειδικότητα, τα προσόντα και 
η αντιμισθία τους ρυθμίζεται με αποφάσεις του Διοικητι¬ 
κού Συμβουλίου του Οργανισμού, οι οποίες υπόκεινται 
στην έγκριση της αρμόδιας υπηρεσίας Ε.Β. μετά από 
γνώμη του Περιφερειακού Γνωμοδοτικού Συμβουλίου 
Ε.Β. 

Κατά τον ίδιο τρόπο καθορίζονται και οι εκτός έδρας 
αποζημιώσεις των υπαλλήλων του Οργανισμού. 

Ειδικότερα, για το διορισμό Γραμματέα απαιτείται 
αυτός να είναι κάτοχος, τουλάχιστον απολυτηρίου Γυ¬ 
μνασίου παλαιού τύπου ή Λυκείου ή ισότιμης Σχολής, για 
το διορισμό δε Λογιστή απαιτείται πτυχίο Ανωτάτης 
Εμπορικής Σχολής ή ισότιμης Σχολής ή Ανώτερης ή απο¬ 
λυτήριο Γυμνασίου παλαιού τύπου ή Λυκείου με πενταετή 
τουλάχιστον λογιστική πείρα. 

Η πρόσληψη υπαλλήλων από τους ΤΟΕΒ, διενεργείται 
κατόπιν διαγωνισμού ενώπιον επιτροπής. Με πράξη της 
αρμόδιας Υπηρεσίας Ε.Β. καθορίζονται η σύνθεση της 
εξεταστικής επιτροπής, τα μαθήματα και τα θέματα που 
θα εξεταστούν καθώς και κάθε σχετική με το διαγωνισμό 
λεπτομέρεια. Σε περίπτωση που θα υπάρξει έλλειψη 
προσώπων που να έχουν τα προσόντα που απαιτούνται 
για την πρόσληψη, και εφόσον αυτό διαπιστωθεί κατά το 
διαγωνισμό, η διάταξη αυτή περί προσόντων ατονεί με 
σχετική έγκριση της αρμόδιας υπηρεσίας Ε.Β., η οποία 
και ορίζει τα λιγότερα προσόντα. 

ΙΣΤ' ΣΧΕΣΕΙΣ ΤΟΥ ΟΡΓΑΝΙΣΜΟΥ ΠΡΟΣ ΓΟΕΒ 
Άρθρο 47ο 

1. Ο Οργανισμός υπόκειται στην παρακολούθηση, συ- 

ντονισμό των εργασιών του και καθοδήγηση από τον 
ΓΟΕΒ στην περιοχή δικαιοδοσίας του οποίου υπάγεται 
εάν και εφόσον υφίσταται τέτοιος. 

2. Ο ΤΟΕΒ εφόσον υπάγεται σε ΓΟΕΒ εκπροσωπείται 
στη Διοίκηση αυτού από μέλος που εκλέγεται κατά την 
εξής διαδικασία: Από τη Γενική Συνέλευση του ΤΟΕΒ 
εκλέγεται ένας αντιπρόσωπος για να εκπροσωπήσει αυ¬ 
τόν τον ΤΟΕΒ. 

Ο κατά τον παραπάνω τρόπο αντιπρόσωπος που θα 
εκλεγεί και οι λοιποί αντιπρόσωποι των, στην περιφέρεια 
του ΓΟΕΒ, ΤΟΕΒ συνέρχονται με πρόσκληση και με μέρι¬ 
μνα της αρμόδιας υπηρεσίας Ε.Β. σε συνεδρίαση στην 
έδρα του ΓΟΕΒ κατά την οποία εκλέγουν κατά σειρά επι¬ 
τυχίας δύο από αυτούς με τους αναπληρωτές τους, οι 
οποίοι και αποτελούν, τα αιρετά μέλη του Διοικητικού 
Συμβουλίου του οικείου ΓΟΕΒ. Κατά την εκλογή αυτή ο 
εκπρόσωπος του ΤΟΕΒ διαθέτει ψήφους ο αριθμός των 
οποίων θα καθορισθεί με τη σύσταση του ΓΟΕΒ. 

Τα αιρετά μέλη ανακαλούνται αν αυτό ζητηθεί από τα 
2/3 το λιγότερο των αντιπροσώπων των ΤΟΕΒ που έχουν 
εκλέξει αυτά. 

Η θητεία των αιρετών μελών είναι διετής (2) λήγει όμως 
οπωσδήποτε με τη λήξη της θητείας τους ως αντιπροσώ¬ 
πων. 

3.0 Οργανισμός υπόκειται στην καταβολή δικαιώματος 
εγγραφής στον ΓΟΕΒ. 

4. Υποχρεούται στην καταβολή των κάθε φύσεως ει¬ 
σφορών που καθορίζονται κάθε φορά από τον ΓΟΕΒ. 

5. Υποχρεούται στην τήρηση των κάθε φύσεως κανονι¬ 
σμών που συντάσσονται από τον ΓΟΕΒ. 

6. Δικαιούται προσφυγής κατά των αποφάσεων του ΓΟ¬ 
ΕΒ, μέσα σε προθεσμία 10 ημερών ενώπιον της αρμόδιας 
υπηρεσίας Ε.Β. 

ΙΖ'ΔΙΑΛΥΣΗ ΚΑΙ ΕΚΚΑΘΑΡΙΣΗ ΤΟΥ ΟΡΓΑΝΙΣΜΟΥ 

Άρθρο 48ο 
Διάλυση 

1. Ο Οργανισμός μπορεί να διαλύεται: 

I) Εάν αποδειχθεί ότι απέβη επιζήμιος για τα συμφέρο¬ 
ντα της πλειοψηφίας των μελών του ή του Δημοσίου. 

II) Εάν εξέλιπε ο σκοπός για τον οποίο συστήθηκε. 

III) Με αίτηση των μελών, εάν ο αριθμός αυτών φθάσει 
κάτω των επτά (7). 

IV) Μετά από απόφαση της Γενικής Συνέλευσης, εφό¬ 
σον ληφθεί με πλειοψηφία των 4/5 του συνόλου των με¬ 
λών. 

V) Εάν μετά την παρέλευση δύο (2) ετών, που υπολογί¬ 
ζονται από την ημερομηνία εγκρίσεωςτου Καταστατικού, 
δεν έγινε έναρξη των έργων για τα οποία συστήθηκε ο Ορ¬ 
γανισμός ή εάν διεκόπη επί δύο (2) χρόνια από υπαιτιότη¬ 
τα των μελών του η κατασκευή των έργων που εκτελού- 
νται με χρηματοδοτήσεις ή με εισφορές των μελών. 

2. Στην περίπτωση της προηγούμενης παραγράφου 
αποφαίνεται ο υπουργός Γεωργίας ή ο Νομάρχης κατά 
περίπτωση με απόφασή του, που δημοσιεύεται στην Εφη¬ 
μερίδα της Κυβερνήσεως, ύστερα από πρόταση του οι¬ 
κείου Περιφερειακού Γνωμοδοτικού Συμβουλίου Ε.Ε., πε¬ 
ρί διαλύσεως ή μη του Οργανισμού. 

Άρθρο 49ο 

Εκκαθάριση - Διορισμός Εκκαθαριστών 

1. Μετά τη διάλυση του Οργανισμού επακολουθεί η 
εκκαθάριση από το Διοικητικό Συμβούλιο ή από εκκαθα- 


ριστές οι οποίοι διορίζονται από τη Γ ενική συνέλευση των 
μελών ή από την αρμόδια υπηρεσία Ε.Β. 

2. Η πράξη, για το διορισμό εκκαθαριστών καθώς και 
κάθε μεταβολή στα πρόσωπα αυτά γνωστοποιείται από 
το Διοικητικό Συμβούλιο στο Ειρηνοδικείο, στην αρμόδια 
υπηρεσία Ε.Β. και στην Κεντρική Υπηρεσία Ε.Β. του 
υπουργείου Γεωργίας. 

Οι εκκαθαριστές έχουν υποχρέωση να γνωστοποιή¬ 
σουν τη διάλυση του Οργανισμού μέσω του τύπου ή 
άλλου μέσου και να προσκαλέσουν τους δανειστές να 
αναγγελθούν. 

1. Τους δανειστές, που είναι γνωστοί από τα βιβλία του 
Οργανισμού, τους καλούν με ιδιαίτερες προσκλήσεις, 
εφόσον αυτό είναι δυνατόν, και σε περίπτωση που αυτό 
είναι αδύνατο εφαρμόζονται, στην περίπτωση αυτή, οι 
σχετικές διατάξεις της πολιτικής δικονομίας. 

2. Οι εκκαθαριστές αποπερατώνουν τις υποθέσεις που 
εκκρεμούν, εκπληρώνουν τις απαιτήσεις και μετατρέ¬ 
πουν σε μετρητά την περιουσία του Οργανισμού, σύμφω¬ 
να με τις διατάξεις του Αστικού Κώδικα, και καταθέτουν 
αυτά στο πλησιέστερο υποκατάστημα της Αγροτικής 
Τράπεζας. Οι εκκαθαριστές εκπροσωπούν τον Οργανι¬ 
σμό σε δικαστικές και εξώδικες υποθέσεις και έχουν όλα 
τα δικαιώματα και καθήκοντα των μελών του Διοικητικού 
Συμβουλίου. 

Για την περάτωση υποθέσεων που εκκρεμούν είναι δυ¬ 
νατόν να συνάπτουν νέες δικαιοπραξίες. 

3. Μόλις αρχίσει η εκκαθάριση προβαίνουν στη σύντα¬ 
ξη ισολογισμού τον οποίο γνωστοποιούν στο Ειρηνοδι¬ 
κείο, στην αρμόδια υπηρεσία Ε.Β. και στην Κεντρική Υπη¬ 
ρεσία Ε.Β. του Υπουργείου Γεωργίας. Όμοιο ισολογισμό 
συντάσσουν κάθε χρόνο και για όσο χρονικό διάστημα 
εξακολουθεί η εκκαθάριση. 

4. Μέχρι να αποπερατωθεί η εκκαθάριση, και σε ότι 
αφορά την κρατική εποπτεία και τις από το Νόμο σχέσεις 
των τέως μελών μεταξύ τους και προς τρίτους, ισχύουν οι 
διατάξεις της Νομοθεσίας περί ΟΕΒ και του Καταστατι¬ 
κού εφόσον δεν προκύπτει κάτι άλλο από τη φύση της εκ- 
καθαρίσεως. 

5. Μετά την αποπεράτωση της εκκαθαρίσεως τα βιβλία 
και τα έγγραφα του Οργανισμού που διαλύθηκε φυλάσ¬ 
σονται από την αρμόδια υπηρεσία Ε.Β. Τα μέλη και οι 
διάδοχοι αυτών δικαιούνται να λάβουν γνώση και να χρη¬ 
σιμοποιήσουν στοιχεία από τα βιβλία και έγγραφα, σε 
περίπτωση που θα παραστεί τέτοια ανάγκη. Τα σχετικά 
αντίγραφα των εγγράφων κτλ. χορηγούνται από την αρ¬ 
μόδια υπηρεσία Ε.Β. εφόσον τα ζητήσουν οι ενδιαφερό¬ 
μενοι. 

6. Η καθαρή περιουσία του Οργανισμού που διαλύθηκε 
περιέρχεται στον ανάδοχο Οργανισμό και σε περίπτωση 
που δεν υπάρχει τέτοιος στο Δημόσιο. 

Άρθρο 50ό 

Αποδοχή Καταστατικού 

Το καταστατικό αυτό αποτελείται από πενήντα (50) άρ¬ 
θρα και το οποίο καταρτίστηκε σύμφωνα με τις διατάξεις 
του Ν.Δ. 3881/1958 και των εκτελεστικών αυτού διαταγ¬ 
μάτων, που ο τύπος αυτού καθορίστηκε με την 123389/ 
724/902/4-3-1980 απόφαση του Υφυπουργού Γεωργίας, 
γίνεται αποδεκτό με τις, στο κείμενο και στα περιθώρια 
αυτού, συμπληρώσεις, προσθήκες και τροποποιήσεις, 
από τους εξής αντιπροσώπους που υπογράφουν. 

(ΥΠΟΓΡΑΦΕΣ ΑΝΤΙΠΡΟΣΩΠΩΝ) 

